
Nava vibra încetişor, înfigindu-şi virful carbonizat în 
noaptea spaţiului. Trepidaţia alerga prin scheletul obosit, 
contorsiona conductele, făcea să fluiere niturile slăbite, să 
geamă tablele fuselajului. 

Întinsă în cuşeta sa, Liza asculta plinsetul metalic ce urca 
din bătrina carcasă asemeni unei melodii demodate ce nu mai 
poate fi auzită decît cu un sentiment de melancolie. Una din 
acele arii la modă ce va păstra etern gustul nostim şi siropos 
al amintirilor din tinereţe. 

La exterior, în întunericul cosmosului, pe latura stingă a 
navei greoaie şi butucănoase se lăfăia scorojită obişnuita şi 
stupida emblemă a universităţii. Liza se simțea totuşi 
mulțumitor în măruntaiele labirintului de sasuri şi cămăruțe, 
ba, s-ar putea spune, chiar în largul ei... ca într-o haină 
familiară sau în fotoliul preferat adincit de îndelungate ore de 
lectură... 

Era o navă demodată. Un vechi transportor de trupe, cu 
carburant lichid, care făcuse compania de la Ghan-Taar, 
reformat datorită perimării morale... Cu ani în urmă fusese 
scos la licitaţie, iar universitatea fanghiană din Santa-Catala 
îl achiziționase aproape pe gratis. Drept urmare, nava 
ajunsese să ocupe parkiringul zonei comerciale a facultăţii de 
ştiinţe, transformîndu-l în teren de zbor. 

Nenumărați studenți visaseră lingă cele cîteva mii de tone 
înnegrite de razele cosmice şi de reintrările brutale în 
atmosferă. O mulțime de băieți şi fete, studenţi în primul an 
de biologie, profitaseră de neglijența paznicilor pentru a face 


dragoste, într-o seară de vară, în picioare, sprijiniți de una 
din aripioarele derivei, cu spatele zgiriat de buloanele 
fuzelajului. 

Liza, asemeni altora, o fată cu plete lungi, blonde, cu trup 
subțire, cu sîni tari, obraznici, de adolescentă, scăpase 
ocheade  languroase spre carapacele de ţestoasă ale 
cabinetelor de observație, spre turlele de oțel albăstrui 
marcate de fantele hublourilor, adevărate coifuri de cavaleri 
teutoni. 

Îşi pierduse virginitatea asemeni altora, cu rinichii lipiti 
de un rezervor de kerosen, fusta ridicată pînă la mijloc, 
pupilele fixate pe antenele radar ale postului de pilotaj şi 
mintea plină de imagini spațiale. 

„.„lar acum, cinci ani mai tîrziu, se afla aici, cuibărită în 
inima maşinii, cu corpul îndurerat de acceleraţiile succesive 
pe care le suportase la traversarea atmosferei fanghiene. 

Se numea Liza Angsthron, era doctor în zoologie şi avea 
douăzeci şi nouă de ani. 

Nu ştia de ce, pe neaşteptate, decanul facultății o 
înscrisese pe lista personalului autorizat la zbor, smulgind-o 
sălii de curs pentru a o viri în salopeta cenuşie a 
cercetătorilor naviganți. I se dăduse vag de înțeles că nava 
urma să întreprindă, sub acoperirea unei explorări geologice, 
o misiune de cea mai mare importanţă şi că era nevoie de 
aportul ei. Nu încercase să afle mai mult. Autoritatea 
administrativă îi provoca o teamă difuză şi întotdeauna 
preferase să se arate docilă. Pînă în prezent n-avusese de ce 
să regrete. 

Aştepta, culcată în penumbra cabinei cu pereți blindațţi, 
ca cineva să binevoiască a-i dezvălui rolul ce-i era destinat. 
Pentru moment era perplexă. Santa-Catala nu mai era de 
multă vreme o universitate de marcă. Alte şcoli mai 
competitive răzbiseră pe piața creierelor, anunțind sfirşitul 
vechilor reţele de formare intelectuală. După ce cunoscuse 
gloria şi bogăţia, Santa-Catala îşi dormea azi somnul prăfuit 
al universităților de provincie. Nu, nu ştia spre ce ţel obscur o 


purta nava uzată, iar această ignoranță îi umplea pieptul cu o 
nelinişte surdă... 

Deodată o bătaie puternică în uşa celulei o smulse din 
visare. Tresări şi se aşeză pe marginea cusetei cu stomacul 
crispat. Indexul necunoscutului bătu iar, cu nerăbdare, în 
panoul metalic. 

Liza se ridică şi deschise uşa de tablă. Un tînăr cu capul 
ras aştepta pe culoar. O salută reglementar, apoi enunţă 
monoton: 

— Comandantul Junia vă aşteaptă în sala de proiecţie. 
Trebuie să vă însoțesc. 

Părea o cocoaşă verde pe întinderea albă şi decolorată a 
deşertului. Un munte ovoid, fără asperităţi, acoperit de o 
iarbă abundentă şi grasă. Un soi de 'căpăţină de zahăr" ce 
atingea o mie de metri înălțime, pe care vintul o zbirlea cu un 
pieptene invizibil, nebun. 

Fremătind, Liza îşi trecu mîna prin păr. Unghiile retezate 
scurt scîrțiiră neplăcut la contactul cu tunsoarea în perie ce-i 
dezvelea ceafa, ca pentru a o expune mai bine tăişului unei 
ghilotine imaginare. În argoul piloților, o astfel de coafură era 
numită "condamnat la moarte". Pielea capului se distingea cu 
claritate sub frizura anemică, cu aspect de licheni, 
accentuind  paloarea obrazului cu pomeți proeminenți, 
asiatici, şi fruntea înaltă, bombată, marcată de primele riduri 
fine caracteristice celui de-al treilea deceniu de viață... 

Oamenii alergau pe gilma verde, scurgîndu-se în ciorchini 
pe pante. Întreaga populaţie a muntelui părăsea înălțimile 
pentru a se răspindi în cîmpie, băltoacă viermuitoare, 
informă, zguduită de spasmele unui exod de neînțeles. Liza 
miji ochii, atentă la diferitele faze ale fenomenului... 

Deodată, muntele începu să tremure, să se clatine, să se 
balanseze de la stinga la dreapta, ca şi cum ar fi încercat să 


se smulgă din rădăcini pentru a porni în urmărirea fugarilor! 
De jur-împrejur, nisipul clocotea agitat de virtejuri furioase. 
În sfîrşit, apăru o labă! Un membru anterior scurt şi gros, 
asemănător cu cel al unei țestoase şi la fel de solzos. Rînd pe 
rind, frămîntînd cîmpia, sfărimînd rocile şi crustele de sare, 
răsăriră alte labe. Capul se ivi ultimul: o sferă formată diutr- 
un amalgam de plăci osoase şi coarne, pe care gura şi ochii 
rămîneau total invizibili... Îndărătul Lizei, Junia, o femeie 
masivă, comandantul navei, stinse proiectorul. Ecranul 
redeveni alb. 

— Aşa-i că n-ai mai văzut o chestie ca asta? — hîrîi Junia 
cu o voce asprită de tutun. Li se spune 'animale-munțţi”. Se 
îngroapă pentru a hiberna lăsindu-şi afară doar spatele. Pot 
rămîne o mie de ani aşa, înainte de a ieşi la suprafață. 

— Dar iarba? — întrebă Liza uluită. 

Interlocutoarea izbucni în ris. 

— Păr, micuţo! Păr! 

Urmă un moment de linişte. Ca şi restul navei, minuscula 
sală de proiecție trăznea a ozon. Domnea o căldură de cuptor 
ce făcea insuportabil contactul cu îmbrăcămintea, iar Junia, 
prea puţin grijulie cu respectarea sacrosantei etichete 
militare, utiliza ca unic echipament o vestă de piele kaki, 
pătată de sudoare, şi un slip de nailon alb, cu o transparență 
fără dubiu. Stinjenită de atmosfera de o intimitate lipicioasă, 
Liza ţinea ochii fixați obsesiv pe dreptunghiul gol al ecranului. 
Îşi păstrase combinezonul din pînză cenuşie de la începutul 
zborului, evitind orice relaxare, luptind chiar şi împotriva 
tentației de a-şi deschide fermoarul pînă la buric. Trebui deci 
să facă un efort deosebit pentru a-şi mobiliza coardele vocale: 

— De cînd e filmul? 

Vocea ieşise sugrumată. 

— De aproximativ o sută de ani. A fost făcut pe o planetă 
numită Almoha. Animalele-munţi formau adevărate turme. 
Cronicile pretind că populau deşertul, hibernind o duzină de 
secole şi nu se trezeau decît pentru a muri. Azi rasa li s-a 


stins, iar Almolia a fost distrusă. Animalele astea au devenit 
mit. Mai vrei să ştii ceva? 

Liza înclină capul în semn de aprobare. Ecranul fu din 
nou invadat de un nor de forme mişcătoare: o hoardă de 
coline vii se deplasau pe întinderea unei câmpii, adevărat; 
lanț de munţi în mers; turme de oameni minusculi fugeau din 
calea avansării lente a titanicului zid, abandonînd sate şi 
oraşe... 

O altă secvenţă detalia distrugerea unui oraş fortificat. 
Animalul şarja, ţinînd capul plecat, fără ură, cu o degajare 
somnambulică ce contrasta în mod straniu cu spectacolul de 
Apocalips ce se năştea de sub paşii săi. Imobile, monumente, 
întărituri sucombau laminării pîntecului enorm. Creneluri, 
domuri, turnuri terminau în aceeaşi magmă de pietriş 
măcinat. Dar animalul orb îşi continua drumul, lăsînd în 
urma sa un siaj de ruine... 

Filmul avu o sincopă; acum un grup de călăreţi încerca 
să blocheze înaintarea animalului, un tun mic, fără recul, era 
pus cu febrilitate în poziție de tragere. Liza îşi rodea unghia 
degetului mare. Lipsite de sunet, imaginile aveau ceva ireal. 
Văzu arma săltind pe loc, obuzul ridicîndu-se în văzduh, 
coborînd şi lovind cocoaşa pahidermului. Blana semăna atît 
de mult cu iarba încît avu impresia că proiectilul străpunsese 
creasta unui munte. Totuşi, aproape imediat, sîngele ţisni din 
punctul de impact, greu, gros; piraie stacojii se rostogoleau 
pe laturile — versanții — bestiei pentru a păta bolovanii albi 
ai dărimăturilor... Dire lipicioase apărură în părul des... Liza 
simți pe ceafă o palmă umedă. 

— Chiar dacă erau lovite de obuze burduşite cu cianură, 
le trebuia mai mult de o săptămînă pentru a muri, şopti 
vocea aspră a comandantului. Nu se ştie mai nimic despre 
anatomia lor: imediat ce-şi dădeau duhul, corpul li se 
descompunea cu o viteză fulgerătoare. Arhivele conţin doar 
scheme fanteziste, care aduc mai degrabă cu desene 
medievale decît cu schițe ştiinţifice. Suficient însă pentru ca 
fiziologia lor să rămînă o enigmă profundă... 


Liza clătină capul în tăcere. Căldura grăsanei i se 
transmitea în ceafă, i se răspindea în umeri, îi invada pieptul 
asemeni unui val de febră. Ar fi vrut să se scuture, să se 
debaraseze de mina umedă şi arzătoare ce i se lipise de ceafă 
ca o moluscă urzicantă. Dar nu îndrăznea. O picătură de 
sudoare se rostogoli pe coama nasului fin, cu transparenţe 
de porțelan. 

— Bîntuie şi unele legende, continuă şefa cu o voce din ce 
în ce mai ruginită. Se spune că la originea acestor animale s- 
ar fi aflat adevărate planete vii ce pluteau în spaţiu, cu capul 
şi labele retractate, eliminînd prin gurile lor o atmosferă 
artificială... Unele relatau chiar că "animale-luni", de... balene 
cosmice! Zvonurile au atras atenția ministerului cercetării. 
Reacţie normală. Imaginează-ţi un animal capabil să 
părăsească solul şi să efectueze o traversare a spațiului 
galactic fără să-i pese de vid, de variațiile uriaşe de 
temperatură, de radiaţiile mortale, de... O carcasă de mii de 
tone traversînd spaţiul de la o planetă la alta la fel de uşor ca 
un stol de rindunici ce trec marea pentru a ierna în Africa! 
Asta presupune o organizare fiziologică de o incredibilă 
rezistenţă... 

Liza înghiţi în sec; întrebarea pe care dorea s-o pună i se 
lipea de limba uscată. Ezită, şi un moment se gîndi să 
renunţe: 

— Vreţi să spuneți că animalele astea sînt un fel de nave 
cosmice vii? De rachete din carne şi oase? 

— Asta-i, micuţo! Exact! Chiar dacă pare o timpenie, asta 

sînt: nave cu fuselaj din piele! 
Nave cu ţțevărie din organe şi muşchi care-şi extrag 
combustibilul dintr-un stomac! Îţi imaginezi? Fără canalizări, 
fire electrice, motoare, ci pur şi simplu vene şi nervi... Un corp 
suficient de puternic pentru a sfida orice capcană spațială, 
pentru a scăpa de greutate, de cîmpuri de atracție, şi care-şi 
obține toată energia doar din propriul metabolism! 

— Imposibil! 


— Aşa s-a şi crezut la început, dar ulterior s-au înregistrat 
unele ciudățenii: schelete gigantice eşuate pe planete care n- 
aveau cum să le dea naştere, ecouri neobişnuite înregistrate 
de sonde spaţiale... meteori capabili să-şi modifice singuri 
traiectoria şi chiar să facă stinga-mprejur! Pe scurt, un 
amalgam de indicii mărunte dar iritante. Au urmat adevărate 
bătălii teoretice în laboratoarele Confederaţiei, s-a vorbit 
chiar de "monstrul Loch Ness al spațiului"! Apoi Ministerul 
Apărării a pus laba pe dosar... şi totul a devenit mult mai 
serios. 

Liza tresări. 

— Armata? De ce? 

Grăsana ridică din umeri. 

— la gindeste un pic, bleago! Ce s-ar întîmpla dacă s-ar 
reuşi descoperirea secretelor metabolismului unui astfel de 
animal (admițând bineînțeles, că există)? Care ar fi aplicațiile 
tehnice? 

— S-ar... s-ar putea face ceva în "beneficiul" oamenilor... 
cînd zic "oameni" mă gîndesc în primul rînd la militari. 
Greşesc cumva? 

— Deloc. Daca se va reuşi cunoaşterea mecanismelor 
fiziologice ale animalelor-mutanţi se va putea imagina o 
avalanşă de mutații posibile... 

— Cum ar fi cosmonauţi fără scafandri spațiali? — 
remarcă Liza. Indivizi capabili să se smulgă oricărei forțe de 
atracție gravitațională doar prin propria lor forță musculară? 
Fiinţe ce şi-ar secreta singure oxigenul? 

— lată deci! O revoluţie totală! Omul debarasat 
definitiv de suportul mecanic! Omul 
liber şi nud, capabil să se mişte în spaţiu ca peştele în apă. 

Devenise lirică. Liza nu se putu abţine să nu o doboare 
în plin zbor: 

— Este imposibil. Pură utopie. O himeră... 

Mîna de pe ceafa ei se crispă. Senzaţia de durere se 
accentuă. 


— Decizia a fost luată sus, foarte sus. Ceea ce tu numeşti 
"utopie" pare să-i intereseze în mod deosebit pe conducătorii 
noştri. 

— Dar pentru a construi pînă şi cea mai mică ipoteză ar 
trebui... 

— Da?! — murmură comandantul pe un ton dulce dar 
amenințător. 

Liza biigui: 

— Ar trebui... să se dispună de... de un subiect de 
experienţă... 

Mina Juniei îi părăsi ceafa: ruperea neaşteptată a 
contactului o îngrozi pe tînără precum anunţul unei iminente 
pedepse. O secundă se află în pragul panicii. 

— Ai un loc rezervat în sala de informare, spuse ofițerul, 
studiază istoricul animalelor-munţi. Ne vedem mai tirziu... 

Uşa dinspre culoar şuieră. Liza luă brusc poziția pentru 
salutul reglementar, dar constată că era deja singură... 

Colindă cîtva timp prin măruntaiele şerpuitoare şi obscure 
ale culoarelor fără să întilnească pe nimeni. Pe alocuri, din 
rețeaua de canalizare ce tapisa pereţii țişneau gaze sau scurte 
jerbe de scîntei. Majoritatea becurilor, moarte în cuştile lor de 
sirmă, lăsau coridoarele cufundate în întuneric. Cu dinții 
strinşi şi pielea zbircită de fantomele terorilor copilăriei, Liza 
continuă să înainteze. Într-un tirziu, descoperi sala de 
informare. Se zăvori repede, scoțind un oftat de uşurare. Se 
afla într-un fel de dulap metalic, total inconfortabil, echipat 
cu un ecran video şi o pereche de căşti demodate. A fost 
nevoită să tasteze trei coduri numerice înainte ca aparatul să 
accepte furnizarea informațiilor. Nu exista nici o altă 
modalitate de identificare fonică digitală. Ca pretutindeni pe 
navă, nu puteai scăpa de supărătoarea impresie că 
manipulezi piese de muzeu. 

Ordinatorul nu-i relevă nimic deosebit. Prin fața ochilor i 
se perindară cîteva fotografii îngălbenite şi un fragment de 
film ce prezenta deriva lentă, prin deşert, a unuia din 
neobişnuitele animale. Documentaţia grafică a dosarului era 


constituită dintr-un teanc de scheme. Rătăcit printre ele, se 
afla desenul unei secțiuni din creatură aşa cum şi-o imaginau 
savanții epocii respective în urma observaţiilor scurte şi rare. 
Reconstituirea, rezultată din studii şi schițe executate în 
grabă cînd animalul, sub acțiunea procesului accelerat de 
descompunere, îşi pierdea rapid forma şi structura, lăsa zone 
de incertitudine. Pe măsură ce te depărtai de epidermă şi te 
apropiai de centru, imprecizia ipotezelor invada planşele 
anatomice luînd forma unor pete albe flancate de semne de 
întrebare. În faţa desenelor neterminate erai tentat să crezi că 
pahidermul, datorită lipsei de măruntaie localizabile sau de 
organe distincte, era format doar dintr-un înveliş gol, asemeni 
unor monstruoase puşculițe cu pereți sparți... 

Se termină şi ultima bobină. Liza era perplexă. 

Imaginile din arhivă, demodate, confuze, nu aduceau 
nimic nou. Veneau dinalte timpuri, din altă epocă, 
redeşteptind o lume azi moartă: Almoha. O planetă artificială, 
ultima pusă în serviciu, ale cărei buloane erau acum 
împrăştiate în cele patru colturi ale universului. Animalele- 
munți nu supraviețuiseră cataclismului final. Asemeni 
licornelor, lui yeti sau hidrei cu şapte capete, ele îmbogățeau 
panoplia miturilor şi vrăjilor. 

Tastă codul de ieşire. Ecranul se stinse clipind albastru, 
iar uşa se deschise. În momentul cînd trecea pragul, tînăra se 
ciocni de corpul masiv al Juniei, care aştepta lîngă intrare. În 
obscuritatea culoarului, silueta grăsanei avea o densitate 
amenințătoare, o masivitate neliniştitoare. 

— Ai văzut? — întrebă aceasta fără să se clintească. 

Liza clătină capul. 

— Da... Şi nu înțeleg. Animalele acestea sint moarte şi 
niciodată nu s-a aflat nimic despre fiziologia lor.... Pentru 
continuarea cercetărilor este absolut necesar un exemplar 
perfect conservat; de exemplu, un cadavru prins în gheaţă. 

— Am ceva mult mai bun, rînji Junia, am un animal în 
stare de hibernare, viu, ce pluteşte în spaţiu de un timp 


nedeterminat şi la care procesele vitale se desfăşoară în cea 
mai deplină armonie. 

Liza făcu ochi mari, clipind des: 

— Un animal-munte? 

— Ti-am zis: mai mult chiar! Cele care hibernau pe 
Almoha sînt simpli şoricei pe lingă ăsta! Animalul are 
dimensiuni colosale, este la fel de mare ca un planetoid. Dacă 
vrei, e chiar o planetă vie. 

— Sinteţi sigură? 

Junia plescăi iritată. 

— Ascultă, şopti mijindu-şi ochii, nu-s aici să te adorm cu 
basme. Acum trei ani, o expediţie geologică era cît pe-aici să 
se "strivească" de un animal ce deriva prin cosmos. O 
creatură făcută ghem ce-şi secreta propria atmosferă şi 
propria atracţie gravitațională! N-au îndrăznit s-o aboreze şi, 
de frică să nu fie taxați drept nebuni sau mistificatori, o dată 
reveniți pe Terra şi-au ţinut gura... A trecut mai bine de un 
an pînă cînd informaţia a eşuat pe biroul decanului 
universității Santa-Catala. Ar fi putut azvirli dosarul sau l-ar 
fi putut clasa, în cel mai bun caz, la secţiunea datelor 
fanteziste, dar a decis să ridice mănuşa şi să încerce o uriaşă 
lovitură de poker. Şi-a avu dreptate! Ştii la fel de bine ca şi 
mine că universitatea noastră nu mai străluceşte de mult. În 
ochii statului am devenit cercetători neproductivi, capete 
găunoase care n-aduc nici un beneficiu şi devine tot mai clar 
că, într-o bună zi, ni se vor tăia creditele. Doar un contract cu 
statul, cu armata, ar mai putea să ne pună pe picioare, iar 
contractul ăsta numai animalul poate să ni-l mai obţină... 
Este suficient să-i aflăm misterele, să ştim prin ce proces un 
organism viu poate rezista frigului demențţial din vidul 
interstelar şi să supraviețuiască fără protecţie, secretind un 
halou vital şi un cîmp magnetic... Ţi-am mai explicat. Trebuie 
să ştim totul despre aceste... glande de oxigen, despre acest 
schelet care degajă o astfel de atracție. Pe scurt, trebuie să 
rezolvăm enigma creaturii, o cer onoarea şi supraviețuirea 
noastră. Din fericire, nimeni altcineva nu l-a mai localizat. 


Este adevărat că animalul se deplasează în spatele unui cîmp 
de meteoriți care-l ecranează şi bruiază cele mai bune sonde. 
Dar de un an, o echipă, de trei sute de cercetători, pregătită 
în cel mai mare secret, a fost depusă pe trupul creaturii. Toţi 
aparțin universităţii Santa-Catala. Îi conduce profesorul 
Mikofsky, specialist în chestii d-astea migratoare. 

— Şi s-a obţinut vreun rezultat? 

— Nu ştiu. Nu întreținem nici o radiolegătură cu animalul. 
Aceasta din două motive: 
primul, nu riscăm interceptarea de către o antenă adversă; al 
doilea, se pare că undele 
nu reuşesc să străpungă cîmpul magnetic emis de animal. 

— Nici o legătură? — exclamă Liza îngrozită. 

— Nu, nici una. Prietenii noştri au acceptat riscul acestei 
"izolări”. Se află pe animal 
precum nişte naufragiați, fără măcar o sticlă la dispoziţie, şi 
asta de douăsprezece luni. 
Acum este momentul stabilit pentru culegerea primelor 
rapoarte. Este sarcina ta. Te vom 
paraşuta pe creatură. Atmosfera, deşi mai săracă în oxigen, 
este totuşi respirabilă. Îl vei contacla pe Mikofsky şi pe ceilalți 
şefi de echipă. Ai la dispoziție douăzeci şi patru de zile pentru 
a stringe rapoartele de sinteză ale primelor constatări. La 
sfirşitul perioadei vei fi preluată de o navetă automată. Dacă 
n-ai reuşit să-ţi termini treaba, naveta va pleca fără tine şi nu 
va mai reveni decit după multă vreme. Nu dorim să trezim în 
nici un fel atenția învirtindu-ne prea des prin această 
văgăună. Nava asta şi pseudo-raidul geologic nu sînt decît 
fațadă: te depun la ducere, te iau la întoarcere, este tot ceea 
ce pot face. Între cele două treceri vor fi disponibile ceva mai 
mult de trei săptămîni, nici o zi în plus sau în minus. Ţine 
bine minte termenul! În caz contrar, va trebui să aştepţi o altă 
misiune alibi şi ştii bine că ne cam lipsesc creditele pentru 
astfel de expediţii... 

— Aţi fi putut cere sprijin... 


— Ba deloc! Totul trebuie făcut în cel mai mare secret! Nici 
nu se pune problema ca deştepţii vreunei facultăți 
simpatizate de administrație să vină să ne ia caimacul! 
Oricum, n-ai de ce te teme: animalul doarme de milenii 
digerindu-şi grăsimea, precum toți  hibernanțţii. N-are 
conformația unui prădător, iar scheletul şi oasele sînt vag 
umanoide. În plus pare viguros, sănătos şi robust. Vei fi 
inspectorul ministerului, super-profesorul trimis să adune 
ciornele savanților! 

Liza făcu trei paşi la întîmplare, ameţită de tot ceea ce 
aflase. 

— Această... creatura, murmura dupa un minut, este 
cufundată în întuneric? 

— Iniţial da, dar acum în jurul ei gravitează o centură de 
proiectoare asigurind un fel de 
„Zi' permanentă. Are o autonomie de cinci ani, deci nici o 
problemă din acest punct de 
vedere. 

Tînăra zooloagă îşi trecu mina peste față. Transpira din 
abundență. 

— Aş... aş vrea să văd fotografiile, se bilbii. Se poate? 

— Bine-nţeles, aprobă Junia, sint în seiful din camera 
mea. Te însoțesc, dar cred că rişti 
să fii decepționată. 


Clişeul se dovedi  nebulos.  Aplecată deasupra 
dreptunghiului mare, plastifiat, Liza încerca să-şi facă o idee 
mai clară asupra hibernantului. Nu vedea însă nimic altceva 
decît un halou cețos înfăşurindu-se ca un nor în jurul unei 
forme vag antropomorfe. Se putea ghici un fel de corp 
ghemuit în poziție foetală, cu capul cuibărit între labele 
anterioare — brațe? — îndoite. 

— Este o fotografie în înfraroşu, preciza Junia. Evident, 
lipsită de claritate. Echipa Mikofsky a fost paraşutată cu un 


echipament important. Inclusiv alimente: suficiente tablete 
nutritiv-hidratante pentru trei ani. În schimb, nu le-am dat 
nici o armă. Nici o puşcă, nici cel mai mic pistolet! Nu vrem 
să ne asumăm riscul unui accident care ar deteriora 
iremediabil hibernantul... Te vor primi probabil cu răceală; în 
definitiv, soseşti în calitate de inspector... Îi ştii doar pe 
cercetătorii ăştia de înalt nivel: puţin megalomani, acceptă cu 
dificultate să fie supravegheați. Îți va trebui multă 
diplomaţie. În plus, pentru a le stimula zelul, i-am făcut să 
creadă că lucrează pentru minister. Eşti de-a noastră, aşa că 
sînt convinsă că le vei întări această părere... 

— Cînd trebuie să părăsesc nava? 

— Peste douăsprezece ore. O navetă te va introduce în 
atmosfera artificială a animalului, iar acolo vei sări conform 
procedurii clasice. O aterizare ar fi periculoasă, jeturile 
ajutajelor 
putind răni mortal animalul sau să-i provoace arsuri grave. 
Pentru recuperare vom folosi tot o metodă artizanală: un 
elicopter, luat în mod special din muzeul aerului din Santa- 
Catala, va juca rolul de intermediar între suprafața bestiei şi 
sasul navetei de revenire. Alegerea ta pentru misiune a fost 
determinată şi de faptul că ai urmat un antrenament în 
timpul pregătirii militare, ce corespunde necesităților 
actuale... În plus, îl cunoşti pe Mikofsky, am văzut în dosarul 
tău că i-ai urmat cursurile un trimestru întreg, aşa că vei şti 
să-l manevrezi... Este un individ lunecos, uneori greu de 
abordat. 

— N-o să mă recunoască! pufni tinăra. Eram peste cinci 
sute în amfiteatrul lui! 

— N-are importanţă, concluzionă Junia, nu te trimitem 
acolo ca să-ți depeni amintirile de 
studenţie... Profită mai bine de noaptea ce vine ca să te 
pregăteşti. Mergi la infirmerie şi administrează-ţi o doză de 
anti-oboseală. Echipamentul tău va fi destul de redus şi ca să 
n-ai dificultăți pentru a ajunge la campamentul de bază, îţi 
vom da o hartă teoretică. Întrebări? 


Liza clătină din cap, cu mintea îngreunată de potopul 
informaţional la care o supusese comandantul. Îşi repetă 
mecanic: "douăsprezece ore", ca pentru a se convinge de 
realitatea faptului. 

În dreptul uşii, Junia — înfăşurată în bluza decolorată de 
transpiraţie — sugeră sfirşitul întrevederii. 

N-a dormit decît trei ore. Treceri alternative de la starea de 
veghe la coşmar, cu o regularitate de metronom. Figura lui 
Mikofsky, ţeasta sa cheală, mustăţile hipertrofiate au 
urmărit-o neîncetat suprapunindu-se grotesc peste masa 
informă a creaturii adormite. La ora cinci un subofițer veni s- 
o trezească. Îi puse în braţe un echipament de salt, o 
paraşută scoasă parcă dintr-un magazin de antichităţii şi o 
cască cu cureluşă din piele. 

S-a îmbrăcat, forțindu-se să-şi păstreze mintea goală, 
lăsîndu-se apoi condusă prin labirintul coridoarelor pînă la 
sasul unde aştepta naveta. 

Era un aparat fără virstă, cu buloane încercănate de 
rugină. Urme de vopsea îi marcau aripioarele şi în mai multe 
locuri tabla avea umflături neliniştitoare ce văduviseră 
fuselajul de fişii mari de metal. Fără un cuvint, Junia îi 
întinse un rucsac regulamentar. Tinăra îl luă, se cațără în 
vehicul aşezindu-se lîngă pilot. 

O sirenă anunţă evacuarea zonei de start, trapele fură 
asigurate, luminiţele bordului clipiră, Liza închise ochii. Ştia 
că sasul se va deschide, largind-o ca pe o bombă în vidul 
cosmic, dar nu ţinea să observe detaliile unei manevre ce-i 
mărea starea de nervozitate. Un şuierat anunţă deschiderea 
trapei; urmă un şoc, apoi senzația de cădere liberă, 
asemănătoare cu cea dintr-un ascensor rapid; apoi o oprire 
elastică şi, în sfirşit, o acceleraţie care-o lipi de scaun. Cînd 
redeschise ochii, hubloul privea spre o noapte imensă, pe 
care absența reperelor îl priva de adincime, un soi de 
suprafață cărbunoasă pigmentată de vagi puncte luminoase 
avînd aspectul unui decor de teatru de proastă calitate. 
Vehiculul viră pe o aripă şi începu să coboare vertiginos în 


direcția unui halou nebulos ce învăluia un miez întunecat. 
Liza simți că inima îi bate mai tare. Obiectivul creştea rapid. 
De abia avu timp să remarce centura de proiectoare 
satelizate şi fierberea tumultuoasă a coconului atmosferei 
secretate de animal, că nava şi plonjă în stratul de nori. 
Fiinţa adormită era atit de mare încît îi fu imposibil să-şi facă 
o imagine de ansamblu. Remarcă totuşi curbura unui 
formidabil abdomen, lanţul crenelat al munţilor unei şire a 
spinării lungă de o mie de kilometri... Apoi solul veni în 
întâmpinare şi anatomia monstruoasă a hibernantului 
căpătă aspectul banal şi liniştitor al oricărui peisaj văzut de 
sus. Aplecindu-se, Liza încercă senzaţia că survolează o 
pădure, o cîmpie acoperită cu iarbă, un... 

Aerul trăznea a sudoare. În clipa cînd trapa se deschise, 
Liza fu sufocată de mirosul puternic, greu, animalic. Era ca şi 
cum o formidabilă răsuflare urca din sol, un fel de ceață 
unsuroasă ce-i năclăia limba cu un gust de sare şi acid 
acetic. Atiîrnată deasupra golului, avu impresia că este gata să 
păşească în dormitorul unei ființe colosale, creatură de 
legendă zidită într-un somn la fel de greu ca şi propriile sale 
emanații. Frisonă. 

Aparatul evolua destul de jos, astfel încît era imposibil să 
cuprindă întreaga siluetă a animalului. Vedea doar o zonă roz 
şi pustie care mărginea preerii cu iarbă, rară, maronie. 
Văluriri, coline moi, agitate din cînd în cînd de un spasm 
nervos sau o contracție musculară. 

"Dumnezeule!" — gîndi, "văd ce vede o muscă care se 
aşază pe pieptul unui om adormit. Sint pe cale de a deveni o 
muscă!" 

Pilotul o bătu pe umăr. Liza vru să zică ceva, dar vintul îi 
răpi cuvintele. Pentru a-şi lua un răgaz, verifică din nou 
curelele paraşutei. Pachetul gros îi atirna pe burtă dindu-i 


senzația că este o fetiță care, jucîndu-se de-a femeia 
însărcinată, şi-a strecurat o pătură sub rochiţă. 

Închise ochii şi sări. 

Curios, nu-i era frig. Cădea printr-o ceață umedă. Un 
abur cu duhoare de grajd sau dormitor comun! Unul dintre 
acele aere de intimitate ce se simt în vestiare, dormitoare 
sau duşuri. 

I se părea că prăbuşirea durează de secole cînd, brusc, o 
smucitură violentă o trase în sus cîțiva metri. Cu umerii 
zvicnind de durere, aruncă o privire spre cupola paraşutei ce 
se umfla deasupra capului asemeni unei flori cu petale 
fragile. Jos, sub tălpi, cîmpia se apropia cu o viteză 
înspăimântătoare, o cîmpie de un rozaliu plăcut, fără stînci, 
pietre, arbori. 

Liza se ghemui, gata să primească şocul, lovi solul dar... 
săltă în aer pentru a se rostogoli cîțiva metri mai departe, 
încurcîndu-se în suspante. Sub palme "pămînt-ul" era cald, 
de o stranie elasticitate, un pic umed... Îngenunchie, se 
debarasă de  harnaşament şi de salopeta de zbor. 
Temperatura sugera atmosfera grea dintr-o seră. Liza hotări 
să păstreze ca îmbrăcăminte doar o bluză maronie cazonă şi 
un slip regulamentar. 

Se aşeză pe paraşuta adunată ghem, îşi şterse fruntea şi 
subțiorile. Conţinutul scăzut în oxigen al aerului făcea să-i 
vîjiie timpanele. Înghiţi în sec de câteva ori, ridică bluza şi-şi 
apăsă plexul pentru a izgoni teama ce începuse s-o cuprindă. 
Cînd senzaţia de sufocare dispăru, observă amuzată că, în 
locul unde atinsese solul ceva mai devreme, "cîmpia" era 
acum marcată de un hematom uriaş. Se ridică, aşeză talpa pe 
carnea suplă, apoi o dezlipi, provocînd un plescăit uşor. 

Hematomul tindea să devină violet. Ceva mai departe, Liza 
observă nişte formațiuni asemănătoare unor flori sălbatice şi 
care, de fapt, se dovedi a fi un cimp de aluniţe asortate cu 
cîțiva negi ciudat de roşii. Îşi reprimă tresărirea de scîrbă şi-şi 
îndreptă privirea spre orizont. 'Cimpiei' nude îi urma o 
"preerie" de puf maroniu, la început mai rară, îndesindu-se 


apoi cu rapiditate. În depărtare putea ghici o junglă stufoasă, 
formată probabil din smocuri de păr sau blană. Brusc, în 
minte îi reveniră sfaturile comandantului. 

"Se interzice focul. Nici arme, nici explozibil. Nimic ce ar 
putea să accidenteze intenționat sau nu animalul!" 

Liza se conformase întocmai. Rucsacul nu conţinea decît 
un pachet de raţii alimentare, o trusă pentru luarea de probe 
şi microanalizorul respectiv, un tub de pastile hidratante 
împotriva setei, binoclul... Nici pistol, nici grenade. 

Înaintă cîţiva paşi, strîngînd din dinţi. Îi era imposibil să 
facă abstracţie că merge pe o ființă vie: moliciunea solului, 
rețeaua albăstruie a vinişoarelor, întrezărită din loc în loc, 
mirosul de, transpirațţie, tresăririle fugare ale giganticei 
epiderme iritate de tălpile intrusului, totul te obliga să-ți 
imaginezi profunzimile de organe ce trăiau sub picioare. O 
masă de viscere ce sfida orice închipuire, mii de kilometri de 
intestine, vene, artere, fluvii de singe rînd pe rînd înghițite şi 
expulzate de o inimă avind dimensiunile unei electrocentrale. 
O adevărată planetă din carne vie, un astru organic ghemuit, 
palpitind şi colcăitor. Un tărîm viu, un relief, un decor căruia 
îi era suficientă o lovitură pentru a-i provoca o vinătaie! 

Liza îngenunchie din nou. Capul i se învirtea, o cuprindea 
amețeala. I se păru că vede tunelul uriaş al unei aorte 
suficient de largi pentru a trece o locomotivă, caverna unui 
stomac suficient de vast pentru a conţine un oraş de 
provincie şi împrejurimile sale, un... 

Se forță să se adune. Trupul îi era scăldat de o sudoare 
neplăcută. Se întinse pe paraşută, dar transpiraţia creaturii 
trecuse deja prin țesătură. Se ridică dintr-un salt. Îşi puse 
sacul pe genunchi şi se forță să mănince. La o sută de metri 
mai departe, o crispare musculară agită cîmpia, care se 
acoperi imediat cu "pielea găinii'. Într-o secundă, pe 
întinderea rară şi netedă se formară gilme vineții, tari ca 
piatra. Uşor neliniştită, tinăra îşi strînse lucrurile, săltă 
rucsacul pe umeri şi începu să se îndepărteze de vinătaie. 
Oricum nu avea rost să rămînă la nesfirşit în acelaşi loc. 


Dacă dorea să ajungă la bază, trebuia s-o pornească fără 
întirziere. 

Străduindu-se să-şi controleze respiraţia, porni hotărită 
spre o proeminență asemănătoare unui mamelon. Dar lipsa 
de oxigen o obligă să încetinească marşul după numai zece 
minute, iar cînd ajunse, în sfirşit, în virful mamelonului, era 
în pragul leşinului. 

În pofida deosebitei puteri de mărire a binoclului, nu 
reuşi să descopere în jur nici măcar o urmă de viaţă. 
Pădurea smocurilor de peri acoperea totul asemeni unei 
jungle impenetrabile. Realiză îngrijorată că singura soluție 
era s-o străbată... 

Dar în momentul în care atinse liziera pădurii, mirosul de 
sudoare deveni practic de nesuportat. Fiecare fir avea 
grosimea unui bambus gros şi se înălța pînă la trei-patru 
metri de sol, pentru a recădea moale, asemeni ierburilor 
acvatice ce mărginesc  helesteele. Liza avu imediat 
sentimentul că s-a rătăcit în labirintul mocirlos al unei 
orezarii. Mai mult decit în alte părți, glandele sebacee 
îngropate sub piele secretau din abundență, iar solul era în 
întregime acoperit cu mil gras şi rinced în care piciorul se 
cufunda cu un zgomot obscen de ventuză. Liza îşi domină 
scîrba şi continuă să se strecoare printre "trunchiuri". 
Pilozitatea, inegal distribuită, trecea haotic de la smocuri la 
lăstăriş. Dacă în unele locuri blana putea fi parcursă la fel de 
uşor ca şi o plimbare prin pădure, în altele, '"bambuşii" ţeseau 
un desiş impenetrabil de păr înodat ce trebuia străbătut în 
patru labe sau cățărîndu-te. În scurt timp, Liza fu acoperită 
de grăsime din creştet pmă-n tălpi. Hainele şi rucsacul 
păreau să fi zăcut cel puţin o lună într-un vas cu ulei de 
măsline. De cîteva ori încercă să se ridice, dar alunecă de 
fiecare dată, cît era de lungă, într-o baltă de sebum. Gustul 
rinced îi acoperea buzele şi-i umpluse gura; stomacul se 
răzvrăti şi, pentru o clipă, îi veni să vomite tot ceea ce 
îngurgitase în ultimele cincisprezece zile. 


În timp ce lupta cu greața, un zgomot îi atrase pe 
neaşteptate atenția. Era tropăitul caracteristic făcut de o 
trupă în marş, produs de vreo zece indivizi ce se îndreptau 
chiar spre ea. Primul reflex a fost să-şi semnaleze prezența 
printr-un strigăt, dar exact în secunda cînd deschidea gura, o 
teamă obscură, neformulată, o împiedică să-şi ducă la capăt 
intenția. Anii îndelungaţi petrecuţi în preajma animalelor o 
învăţaseră să respecte avertismentele subtile ale instinctului; 
în loc să alerge în întimpinarea mărşăluitorilor, alunecă pe 
burtă sub un smoc de peri aparent la fel de impenetrabil ca o 
tufă de mărăcini. Ghemuită, cu bărbia în grăsime, aşteptă cu 
teamă momentul cînd necunoscuţii urmau să treacă chiar pe 
lingă ea. Aceştia îşi făcură brusc apariția dintre 'bambuşi', 
dar se opriră în centrul unei mici zone descoperite pentru a 
discuta între ei cu voci scăzute. Erau şapte bărbați şi patru 
femei, de vîrste cuprinse între treizeci şi treizeci şi cinci de 
ani, cu toții goi puşcă şi lucind de sudoare. Aveau plete lungi 
ce atirnau pe umeri în fişii unsuroase asemănătoare unor 
bucăţi de piele. Bărbații purtau bărbi mari şi zbirlite şi aveau 
unghii foarte ascuţite. Dacă unul dintre ei n-ar fi purtat o 
pereche de ochelari cu rame subțiri aurite, Liza ar fi fost 
convinsă că se afla în prezența unei bande de primitivi. 
Neliniştea i se înteţi şi hotărî să fie cît mai prudentă. 
Întrunirea luă sfirsit. Grupul se dispuse în cerc. Liza observă 
că mai mulți bărbați remorcau colete lungi, cu aspect de 
giulgiu. Nu se înşela: marginile deznodate şi răsucite lăsau să 
se vadă trupurile pline de răni a trei tineri. 

Tăieturile adinci ce le marcau busturile păreau opera unor 
arme arhaice: topoare sau securi. Ţinîndu-şi capul plecat şi 
mîinile încrucişate pe pintec, omul cu ochelari auriți îngînă o 
scurtă rugăciune. Ceilalţi îl imitară. Cu toţii aveau un aer 
speriat, neliniştit. Unii îşi înfrinau cu greutate dorința de a 
lăsa baltă înmormiîntarea şi a-şi relua cît mai repede drumul. 
În sfirşit, una dintre femei scotoci într-un sac şi scoase un fel 
de cuțit primitiv confecționat dintr-un omoplat căruia îi 
fusese ascuţită o margine. Îngenunchie în mijlocul "poienii" şi, 


cu ajutorul lui scobi în sol trei tăieturi lungi. Liza tresări 
violent, gata să se dea de gol. De la începutul misiunii i se 
atrăsese atenția că orice agresiune asupra animalului era 
strict interzisă, iar acum, la numai cîțiva metri de ea, cineva 
tăia epiderma creaturii ca pe o piele veche! Îşi muşcă buzele, 
cuprinsă brusc de teamă. 

Necunoscuta continuă să riciie, încercînd să adiîncească 
şanțul din stratul cornds. Cele trei tăieturi se transformară 
curînd în trei răni profunde, paralele, avind fiecare circa doi 
metri. Tesutul adipos, surpiîndu-se, lăsa să se vadă o gaură 
gelatinoasă şi galbenă străbătută de cîteva vase de sînge. Nu 
se stirni hemoragie, ci doar o vagă supuraţie provocată de 
limfă. Imediat, fugarii apucară cadavrele de miini şi de 
picioare, depuniudu-le pe fiecare în cîte o groapă. Cu pupilele 
dilatate de uimire, întrebindu-se dacă nu visa, nu-şi putea 
dezlipi ochii de la morţii strecurați, în modul cel mai normal 
parcă, între buzele unei plăgi gigantice. 

"Groparul'" introduse eu grijă "cuțitul" în sac, apoi se 
înarmă cu un ac gros din os. Îl legă de un mosor din lemn 
printr-un fir cu aspect artizanal. Aşezată în genunchi, se 
apucă imediat să coasă rana deschisă cu puţin timp înainte. 
Bărbatul cu ochelari se grăbi s-o ajute trăgind de firul ce 
ținea loc de catgut. Marginile tăieturii se apropiau treptat. 
Femeia lucra metodic, sigură pe ea. Acul se afunda, ieşea cu 
un fisiit umed, adincitura grăsoasă se închidea, înglobind 
cadavrul în miezul spongios. În scurt timp, nu mai rămăsese 
decit o umflătură striată de zig-zagul cablului surfilat. După 
ce toate mormintele fură acoperite, bărbatul cu ochelari mai 
rosti o ultimă rugăciune şi micul grup îşi reluă, marşul ca şi 
cum o haită invizibilă i-ar fi adulmecat urmele... 

Înainte de ă-şi părăsi adăpostul, Liza, mai aşteptă vreo 
zece minute. Era uluită. Cu deosebită prudenţă, ca şi cum s- 
ar fi temut să nu deranjeze procesul de cicatrizare, se apropie 
de plăgi. Printre fire putea fi observat puţin ser, dar foarte 
diluat. Se gîndi la cadavrele implantate în epiderma 
animalului şi o cuprinse ameţeala. În lipsa pamintului, colonii 


îşi îngropau morții între buzele unei răni gigantice. Obiceiul 
avea ceva magic şi, în acelaşi timp, terifiant. Se întrebă cîte 
cimitire de cicatrici va întilni oare în drumul său... 

„Şi mai mult o nelinişti însă degradarea fizică şi frica 
manifestată de fugari. În plus, cei trei tineri înmormîntaţi atât 
de ciudat pieriseră, era evident, în mod violent. Îşi amintea 
perfect aspectul rănilor, toate aflate în zone vitale şi 
administrate, după toate aparențele, cu intenţia de a provoca 
un prejudiciu extrem... 

În aer plutea teama şi mirosul de putrefacție. Hotări să-şi 
reia imediat drumul. Dacă într-adevăr fugarii erau urmăriți 
de un pericol oarecare, atunci risca, mai devreme sau mai 
tirziu, să fie şi ea o victimă. 

Teama difuză ce-i apăsa pieptul înlăturase neplăcerile 
primului contact cu animalul. Acum, grăsimea, smircul de 
sebum şi duhoarea de sudoare nu-i mai păreau importante. 
Grăbi paşii, clipocind zgomotos prin orezăria de peri. Îi trecu 
prin minte că, poate, greşise ascunzindu-se. Evitind 
contactul, pierduse ocazia de a realiza o întîlnire rapidă... Da, 
poate, dar nu era cu adevărat sigură. Cum ar fi primit-o 
ceilalți? Şi armele acelea, prelucrate din os, pe care le 
întrezărise în sacoşa celui care părea a fi şeful: tibii ascuţite 
ca țăruşii, omoplaţi cu muchii tăietoare... Un întreg arsenal 
din oase a căror proveniență nu putea fi decît umană, pentru 
simplul motiv că nici un animal nu trăia pe... animal! 

Imaginea cicatricilor o bîntui iar. Era incapabilă să-şi 
elibereze spiritul de cele trei corpuri îngropate în linţoliul de 
grăsime. Cît timp va trece pînă cînd celulele însărcinate cu 
apărarea  giganticului organism vor porni la atac, 
descompunînd intruşii ca pe oricare particulă străină? 
Probabil că se va produce o inflamație, puţin puroi în jurul 
suturilor, apoi, o dată cadavrele dizolvate, procesul de 
regenerare va face restul. Firele vor cădea şi din cei trei 
asasinați nu vor mai rămîne decit trei cicatrici greu de distins 
în desişul unei coafuri uleioase... 

Suspină. 


k kk 


Mergea ca o somnambulă de mai bine de o oră. Îngreunat 
de oboseală, corpul îi funcționa orbeşte, aidoma unei maşini 
cu şoferul adormit ce-şi continuă totuşi drumul la discreția 
denivelărilor care-i modifică încet traiectoria spre necunoscut. 
Prima chemare ricoşă pe creierul tinerei fără a provoca 
interesul nici unui neuron; au fost necesare încă trei sau 
patru repetări pentru ca pleoapele să clipească şi ca o 
luminiță de inteligență să-i apară în pupile. 

Se opri brusc, înghețată de frică. O altă chemare se 
strecură de foarte aproape, în acelaşi timp neclară şi 
liniştitoare. Înțelese atunci că cineva încerca să-i cîştige 
încrederea. O capcană? Ezită: să mai aştepte sau să fugă? 

O umbră se fofilă prin pădurea de păr. Un tînar — gol 
asemeni celorlalți, strălucind la fel de grăsime. Pletele blonde, 
ondulate, formasera o aureolă năclăită. Era slab, cu o 
musculatură nervoasă, numai vene şi tendoane. Pe stern 
atîrna o plăcuță militară de identificare. Un rucsac scofilcit îi 
încovoia ceafa. Se apropia cu mîinile ridicate şi palmele 
deschise... 

— Nu vă temeți, rosti cu voce calmă, nu va fac nici un rău. 
V-am văzut aterizînd... 

Avea o figură osoasă, sinceră, plăcută chiar. Doar ochii 
albaştri, prea deschişi la culoare provocau o senzație 
neplăcută. 

— Cine sînteți? întrebă repezit Liza încă în gardă. 

— Mă numesc Goot, lucrez cu profesorul Mikofsky. Sînt 
ceea ce se numeşte aici un "mesager anatomic"... 

— Un ce? 

— Un mesager anatomic. Explorez teritoriul pentru a 
întocmi o hartă hormonală. Am părăsit baza acum două luni. 
Mikofski spunea că, pînă la urmă, nu se poate să nu fie trimis 
cineva care să pună ordine în porcăria asta. Am văzut 


paraşuta... Ce mi-am zis: "le-te-te, avea dreptate bătrinul!" 
Mi-a fost dificil să va localizez, alergaţi ca o săgeată! 

— De unde ştiţi că sînt cea pe care o căutați? 

Tînărul izbucni în rîs. 

— Fără supărare, dar numai un nou venit se 
încăpăținează să se plimbe îmbrăcat prin cocina asta. 
Lepădaţi  boarfele, altfel, în cîteva zile, vor începe să 
putrezească pe dumneavoastră. Toţi am fost nevoiţi să facem 
la fel. Nimeni n-a putut suporta combinezoanele militare din 
nailon, este mult prea cald. E ca şi cum ai sta într-un cuptor 
înfăşurat într-un sac de plastic! 

Liza clătină capul fără a lua totuşi vreo inițiativă. 
Observă că unghiile tinărului erau şi ele tăiate foarte ascuțit. 
Îl întrebă de ce. 

— Cînd trăieşti într-o lume de grăsime, în care fiecare 
lucru este alunecos, trebuie totuşi să poți apuca obiectele, 
explică acesta fără ocolişuri. Veţi ajunge să faceți la fel... 

Un minut rămaseră tăcuțţi, față în față, într-o linişte 
neplăcută. Goot tuşi jenat şi se hotărî să-şi dea jos sacul. 

— Vă temeţi şi aveţi dreptate, spuse fără s-o privească pe 
Liza. "Sus" probabil că s-au întrebat ce se întîmplă pe-aici. 
Normal. Veţi vedea singură, peste tot se petrec chestii bizare. 
Totul a început acum circa şase luni... Mai întîi nimeni nu s- 
a îngrijorat, apoi... 

— Apoi? 

— Este cam tirziu pentru a vorbi de asta; faptul că nu 
există noapte nu înseamnă că nu trebuie să dormim. Eu sînt 
obosit, dumneavoastră sînteți obosită, deci propun să ne 
odihnim, de acord? Să mergi pînă nu mai poți nu foloseşte la 
nimic, mai ales că oxigenul cam lipseşte. Dacă vă epuizați vă 
va trebui o grămadă de timp pentru a recupera. OK? 

Liza se prăbuşi pe sol. Stratul de sebum îi năclăi coapsele. 

— OK! 

Goot îngenunchie şi deschise sacul. Liza întrezări o trusă 
de prelevări, fişe plastifiate, un set de marcatori. Tînărul luă o 
cutie de tablă din care extrase o bucăţică de carne uscată. 


Liza observă cu uimire cum duce la buze fişia fibroasă, o 
umezeşte cu salivă, apoi o taie cu dinţii. 

— Miîncaţi carne! exclamă fata. Ori sînteți canibal, ori ați 
luat-o din animalul pe care ne aflăm! Nu mai înțeleg nimic! Mi 
s-a spus clar că este strict interzis să se atingă cineva de el... 
Trebuia să folosiți exclusiv rațiile de supraviețuire 


reglementare! 
Goot ridică din umeri. 
— "Normal"... "Normal"! rosti exasperat. Numai asta ştiţi! 


Nu v-aţi dat... seama că nimic nu s-a petrecut cum era 
prevăzut? A fost o primă catastrofă, o primă eroare, apoi totul 
s-a înlănțuit... Puțin după debarcare toată rezerva de tablete 
nutritive a fost distrusă. De fapt, n-a fost distrusă, ci mai 
degrabă digerată. 

— Digerată? O masă alimentară reptezentind echivalentul 
a trei ani de viață pentru trei sute de persoane? 

— V-am spus, a fost o greşeală. Nu eram încă familiarizați 

cu morfologia animalului. 
Nu ştiam că are mai multe guri distribuite pe tot corpul şi că 
— deşi în stare de hibernare — diencefalul era capabil să 
repereze proximitatea unei surse de hrană şi să ordone 
absorbția sa... 

— Vreți să spuneți c-a înghițit-o, dintr-o singură 
hăpăitură, fără să deschidă măcar un 
ochi? 

Tînărul zimbi. 

— Da şi nu, de fapt lucrurile nu s-au petrecut chiar aşa. 
N-a deschis gura. Porii au secretat un suc digestiv care s-a 
răspindit pe tot timpul nopţii în toată baza. Alimentele 
disociate, bolul alimentar lichid, au fost apoi absorbite de 
mucoase. Dintr-o dată ne-am trezit fără nimic, aşa că a 
trebuit să găsim o soluţie. 

N-aveam de ales. Ori muream de foame, ori deveneam 
antropofagi... ori ne ciupeam rația din animal. Pe alocuri 
lucrul este posibil pentru că stratul de grăsime este foarte 
subțire. Este suficient să decupezi superficial carnea. Rana se 


cicatrizează întotdeauna foarte repede şi animalul nu suferă 
mai mult decît dacă ar fi fost ciupit de un purice. Puterea 
nutritivă a țesutului conjuctiv este destul de mare, iar gustul 
acceptabil. Am făcut-o de nevoie şi nu ca să ne distrăm. După 
trei luni însă... 

— Însă ce? 

Tînărul gesticulă, refuzind să răspundă şi se culcă pe 
spate, cu ceafa sprijinită de rădăcina unui fir de păr... 

— Mikofsky vă va explica mult mai bme decît mine, 
concluzionă mestecîndu-şi conştiincios pastrama. Ar trebui 
să încercăm să dormim. Azi am mers aproape zece ore, iar 
miine va trebui să facem tot atita cale. Dacă baza nu s-a 
deplasat, ne vom întilni cu bătrînul peste patruzeci şi opt de 
ore. Zic să faceți ca mine, sinteți frintă... 

Şi închise ochii pentru a-şi sublinia dorința încetării 
oricărei conversații. Liza rămase aşezată cu mîinile pe 
genunchi, convinsă că tinarul se preface doar că doarme. De 
ce încerca să cistige timp? Devenea tot mai clar că misiunea 
întimpinase mari dificultăți care declanşaseră conflicte 
nedorite, opunînd una alteia echipele însărcinate cu studierea 
terenului. 

Deschise cu gesturi mecanice sacul şi luă două tablete 
nutritive concentrate. Simțea muşchii rigizi şi tendoanele 
dure de oboseală. Începu să se maseze; grăsimea ce o 
acoperea uşura considerabil operaţia. Cînd, în sfirşit, simți că 
pulpele şi coapsele deveniră ceva mai suple, se întinse cu o 
stringere de inimă în mocirla sebumului. 

Medită un timp asupra straniei anatomii a creaturii. 
Ipoteza gurilor multiple avansată de Goot nu părea 
imposibilă. Animalele gigantice prezintă, majoritatea, tot soiul 
de bizarerii. Dinozaurii, spre exemplu, nu erau prevăzuţi cu 
două creiere, dintre care unul la mijlocul spinării? O creatură 
a cărei masă nu-i permite să facă stînga-mprejur cu uşurinţă, 
trebuie să-şi poată captura hrana într-un fel sau altul fără 
însă ca risipa de energie să anuleze beneficiile operaţiei. 


Cufundată în speculaţii zoologice, adormi fără să-şi dea 
seama... Citeva ore mai tirziu fu smulsă din somn de o stranie 
senzație de căldură. O umezeală bolnăvicioasă umecta solul, 
propaga prin braţele şi picioarele sale, turna în ele febră,... 
febră! Sări brusc în picioare, smulgîndu-se din grăsimea 
lipicioasă cu un dezgustător zgomot de sucţiune. Încovrigat, 
Goot nu-şi dăduse seama încă de nimic... Jur-imprejurul lor, 
din adincurile creaturii urcau valuri de transpiraţie, perle de 
sudoare mari cît o portocală răspindindu-se în craterele 
dilatate ale porilor. Îl zgilții violent pe tînăr. Acesta tresări şi 
se ridică într-un cot, privind-o năuc. Picăturile de sudoare, 
sfere de cristal cu sticlă uşor tulbure, înfloreau într-un ritm 
accelerat. Era ca un cîmp ireal populat cu fructe sticloase şi 
gelatinoase, tremurătoare, ce sfirşeau prin a plesni umplind 
aerul cu o duhoare insuportabilă de acid uric, de W.C. 
gigantic. Liza tuşi, cu gitul iritat. Sub tălpi, pielea devenise 
arzătoare. Goot se grăbea să adune bagajele. 

— Ce se întîmplă? strigă tinăra fixindu-şi harnaşamentul. 
Toată zona pare cuprinsă de 
febră 

— Chiar aşa şi e! gifii tînărul. Un puseu febril, o inflamație 
provocată de vreo agresiune. O rană uşoară, poate chiar un 
început de infecţie... La dimensiunile animalului este 
nesemnificativ, dar pentru noi e ca o catastrofă naturală! 
Trebuie să ne grăbim. Emanaţiile sudorii ne vor ataca 
plămînii ca un gaz lacrimogen! 

Liza porni în urma lui. Imaginea rănilor-morminte îi 
dansa sub pleoape. Băga mina-n foc că de acolo provenea 
infecția. Fuseseră necesare citeva ore pentru ca edemul s-o 
ajungă, iar acum bintuia ca un incendiu tăcut, cu flăcări 
nevăzute... Goot o prinse de mînă. Începură să alerge stîngaci, 
ziezagind prjntre ,„,bambuşi' şi "bule de cristal" pe care 
loviturile de picior le transformau în stropi. După un sfert de 
oră de cursă nebună, terenul deveni mai puţin fierbinte sub 
tălpile goale. Părăsiseră zona purpurie, a edemului, iar acum 
păşeau pe un sol roz şi umed. 


— Gata! gifii Goot. De data asta n-a fost grav. N-o fi fost 
decît o simplă zgirietură. O febră adevărată ar fi fost foarte 
periculoasă! Temperatura normală a creaturii este de 
patruzeci şi cinci de grade. În cazul unor puseuri febrile, se 
ajunge uşor la o sută treizeci — o sută şaizeci. Celsius! E ca 
şi cum ai băga mîna într-un ibric cu apă clocotită! Am văzut 
indivizi surprinşi de un acces de febră — li se ducea pielea de 
parcă ai coji un cartof fiert. Groaznic! 

Liza aprobă în tăcere. Îşi aminti cu ironie amară portretul 
blajin al animalului pe care se chinuiseră să i-l descrie pe 
cînd se afla la bordul navei: o uriaşă jucărie vie, inofensivă şi 
ridicolă. Un fel de urs monstruos din pluş, cufundat într-un 
somn senin şi fără tresăriri. Abia debarcată, descoperise ca 
acest "ursuleț teddy" de coşmar era bolnav, că febrele sale 
deveneau pentru oamenii care-l parcurgeau adevărate ruguri 
imprevizibile şi mortale, că sudoarea sa putea să-ţi roadă 
căile respiratorii la fel de eficace ca o grenadă cu sulf! Pe 
scurt, excursia la grădina zoologică promisă se transforma, 
încetul cu încetul, într-o adevărată coborire în infern... 

Goot înainta ca un cercetaş. Din cînd în cînd, 
îngenunchia citind pe sol semne pe care tinăra nu le 
distingea; alteori măsura înălțimea perilor şi sensul de 
implantare. Liza ar fi vrut să ştie dacă tinărul era cu adevărat 
competent sau, pur şi simplu, urmărea doar să-l 
impresioneze pe "inspectorul" trimis de forurile superioare. 
Era gata chiar să-l întrebe, dar s-a abținut la timp. Nu era 
încă momentul deschiderii ostilităților. Îşi dădea seama că 
proasta dispoziție în care se afla nu se datora tinărului, ci 
minciunilor cu care o alimentaseră şefii... 

După o oră de marş forțat, părul se rări treptat, căpătind 
în final aspectul unui puf ras asemănător ierbii uscate. 
"Tundra" înțepa neplăcut tălpile, şi, cîteva momente, Liza avu 
certitudinea că se deplasa pe bărbia aspră rasă neglijent a 
unui gigant. Din fericire, terenul redeveni neted. O piele de 
bebeluş cu aspect de cîmpie deşertică îi primi pe solul său 
catifelat şi uscat. Liza suspină cu uşurare. 


Se apleacă pentru a pipăi solul. Degetele alunecară pe 
suprafața mătăsoasă şi delicată, elastică şi proaspătă precum 
epiderma unui nou-născut. Țesutul părea de o vitalitate 
deosebită, ca şi cum reînnoirea celulelor s-ar fi produs cu o 
intensitate ieşită din comun. Era puţin surprinsă; în minte îi 
apăru o imagine jenantă şi grotescă: cea a unui bărbat al 
cărui trup, în plină maturitate, păstra, ici şi colo, zone 
infantile ce scăpaseră procesului general de îmbătrinire. Era 
un gînd idiot, dar era exact ceea ce simțea la contactul cu 
carnea, uluitor de tinără. Prea tînără... În citeva ore de drum 
trecuse de la o piele de adult, la una de copil; era ilogic şi 
neliniştitor. Se răsuci căutînd privirea lui Goot. Acesta însă 
ridică din umeri, ca şi cum bizareria "peisajului" nu merita 
întreruperea drumului. Drept urmare Liza se simți şi mai 
neliniştită. 

Problema se agravă, cînd în depărtare se contură un cîmp 
de pete întunecate. La început, tinăra crezu că era vorba de o 
aglomerare de aluniţe. Îşi înţelese greşeala doar cînd degetele 
picioarelor intrară în contact cu primul disc maroniu. Nu era 
o formație pigmentară obişnuită, ci, pur şi simplu, acele pete 
maronii, uneori negre, care pot fi observate pe miinile 
bătrinilor numite popular "flori de cimitir"... Se cutremură, 
cuprinsă de panică. De jur-imprejur pielea animalului era 
deshidratată, strălucitoare ca pojghița cicatricilor unor arsuri. 
O rețea de riduri se pierdea la orizont, trasînd în carne 
şanţuri granuloase şi profunde. Păşind nesigur, trecu de 
nebuloasa petelor maronii pentru a-şi tortura gambele prin 
ridurile moi ale unei epiderme fleşcăite. O epidermă de 
străbunic de trei ori centenar, ce nu poate fi întilnită docit la 
pensionarii azilelor de bătrîni. 

— Puteţi să-mi explicaţi cauza acestei... cirpăceli? întrebă 
fata arțăgos. E un adevărat balamuc! Parcă-i un mozaic pe 
care cineva s-a distrat alternînd pielea de nou-născut cu cea 
de septuagenar! Animalul ăsta e tinăr sau complet senil! 
Parcă fiecare bucăţică din corpul său s-a hotărit să facă 
opinie separată şi să se dezvolte în cea mai deplină anarhie... 


Dumnezeule! Doar n-o să-mi spuneţi acum că şi ăsta e un 
fenomen fără importanţă! N-am văzut în viața mea aşa ceva! 
Cazuri de senilitate precoce, sau de infantilism prelungit, da, 
dar... Dar niciodată o astfel de harababură celulară! 

Goot o întrerupse cu un gest de nerăbdare. Cu ochii 
mijiți, scruta încordat desişul pădurii. 

— Vine cineva, şopti brusc, ascultați cum foşnesc perii! 
Sîntem complet descoperiţi! 

Repede! Trebuie să găsim o ascunzătoare! 

— Dar de ce vă temeți? Teoretic, pe suprafața animalului 
ăsta nu-s decît membrii echipei de cercetări! Ce tot insinuațţi? 
De cînd ne-am întîlnit n-aţi făcut altceva decit să evitaţi orice 
răspuns direct. Eu... 

Dar nu mai putu să continue! Goot o apucă de mînă 
obligînd-o să fugă. "Terenul", moale, brăzdat de rețeaua 
ridurilor, era foarte dificil. De două ori fu pe punctul de a se 
dezechilibra şi de a se întinde pe jos cît era de lungă. Tînărul 
respira cu gura larg deschisă şi nările dilatate. O tentă 
albăstruie îi cuprindea treptat fața. 

— Opriţi-vă! îngăimă Liza. Sînteţi vinăt de tot! 

— Şi dumneavoastră. Lipsa de oxigen... 

Arătă cu degetul spre o excrescenţă turtită, aflată două 
sute de metri mai încolo, un fel de mamelon uscat cu aspect 
de pară ofilită. 

Liza se opuse clătinînd din cap. 

— E prea departe, n-o s-ajung niciodată. 

— Atunci, culcați-vă repede... 

Liza se conformă, gata să leşine; inima bătea să-i spargă 
pieptul. O secundă, privirea i se întunecă. Cînd reuşi să vadă 
din, nou, Goot se afla lungit şi el pe sol. Încordindu-şi 
picioarele şi braţele, încercă să îndepărteze cele două buze ale 
unui rid adînc ca o minusculă crevasă. 

— Ajutaţi-mă! o imploră în şoaptă. Dacă vom reuşi să ne 
strecurăm înăuntru... 

Liza îşi stăpîni un tremur de silă; frica tinărului era 
contagioasă. Împingind la dreapta şi la stînga, încercă la 


rindu-i să desfacă cele două buze de carne moale. În sfirşit, 
crevasa se deschise dezvelind un şanţ din care răbufni un val 
de umiditate rincedă. La indicația însoțitorului, sări înăuntru. 
Abia atinse fundul că pereţii elastici se şi apropiară asemeni 
coridoarelor ce populează coşmarurile şi care se strimtează 
treptat în jurul tău. Era gata să urle de frică. Dar zidul gras şi 
umed o strivi înainte să poată deschide gura. Se zvircoli. 
Inutil. Era făcută sandwich între două maluri de piele ca 
două saltele vii. O clipă fu sigură că se va sufoca. 

— Calmaţi-vă! şuieră Goot de undeva, din dreapta. Tineţi- 
vă capul sus... 

Îşi răsuci faţa spre cer. Cîteva raze de lumină se strecurau 
printre cele două falduri lipite. Un pic de aer... Inspiră 
profund. Ascunsă într-un rid! N-ar fi crezut niciodată că aşa 
ceva era posibil! 

Un zgomot de alergare răbufni de afară, strigăte de furie şi 
suferință, miriituri neidentificate. Brusc, o cuprinse frica. 
Ipoteze groteşti îi năpădiră imaginaţia: paraziți! Creatura 
fusese colonizată de o armată întreagă de paraziți! Ploşniţe 
uriaşe, purici, căpuşe, care acum se aruncau asupra 
oamenilor... Da, asta trebuia să fie! 

Imediat îşi aminti de rănile întrevăzute pe cadavre, în 
timpul ceremoniei mortuare. Crezuse că se datorau bardelor 
sau cuțţitelor, cînd, de fapt, era pur şi simplu vorba de ace 
sau mandibule! 

Închise ochii, abandonîndu-se îmbrăţişării pereţilor de 
carne umedă zicindu-şi că era pe cale să înebunească. 

După o vreme, Goot se hotări în sfirşit, să se mişte. 
Trebuiră să lupte încă o dată împotriva inerției viscoase a 
cutei de piele şi să se ridice cu dificultate spre lumină 
ajutindu-se de picioare, genunchi şi degete. Scoţind capul la 
aer, Liza avu acut senzația scăpării dintr-un uter de femeie 
gigantică. Goot o apucă de gleznă. 

— Nu vă sculați! Dacă aveţi binoclu, ar fi bine să-l folosiți. 

Liza se rostogoli pe o latură şi căută în rucsac. Cercetînd 
apoi împrejurimile, observă imediat patru cadavre ce zăceau 


în centrul cîmpiei, aproximativ în dreptul unei parcele 
afectate de îmbătrinire. Un bărbat şi trei femei. Goi şi 
acoperiți de singe. Omul era răsturnat cu fața în sus, pe nas 
atîrnîndu-i o pereche de ochelari cu rame aurite. Liza strînse 
dinții: erau fugarii întilniți mai devreme. 

— Goot, murmură fără să-l privească, cine i-a ucis, de ce? 
M-am săturat de eschivări, vreau să ştiu tot! 

Tînărul se tiri spre ea. Fără să-i acorde vreo atenţie, 
scrută împrejurimile, asemeni unui cîine la pindă. 

— Cine i-a ucis? repetă absent. Ce-i care-i urmăreau. Un 
trib de sălbatici care, în lipsa 
cavernelor, se adăpostesc în riduri. De obicei pot fi întilniți 
mult mai la est, dar probabil şi-au schimbat locul. Va trebui 
să fim foarte atenți... 

— Sălbatici?... Ce vrei să spui? 

— Nu-i o invenţie de a mea, ridurile pot fi uşor amenajate 
în peşteri locuibile. Pentru a menţine pereţii distanțați sint 
suficiente cîteva proptele. 

— Puțin îmi pasă de caverne! Nu mai faceți pe idiotul! Cine 
sînt sălbaticii? Existau deja pe animal cînd aţi debarcat? 

Goot a ridicat brusc mîna făcîndu-i semn să tacă. 

— Acolo, şopti abia auzit, puteți vedea unul chiar la 
marginea "pădurii"... Nu va uitaţi prea mult la el, s-ar putea 
ca strălucirea lentilelor să ne dea de gol... 

Liza îşi potrivi binoclul la ochi. O ființă ciudată scotocea 
printre perii unui tufiş. Faţa şi bustul erau cele ale unui copil 
de cincisprezece ani, plin de vitalitate, cu musculatura 
dezvoltată. Sub pielea lucioasă, pectoralii se încordau şi se 
destindeau ca două sălbăticiuni ce căutau să se intimideze 
reciproc. Totuşi, de la mijloc în jos putea fi observată o stranie 
modificare: carnea devenea cenuşie, încrețită, picioarele firave 
şi descărnate. Părul pubian era alb, iar penisul încovrigat ca 
al unui bătrîn... Liza înghiți în sec, făcind un zgomot 
neplăcut. Vedea un individ hibrid, adolescent deasupra 
buricului bătrin dedesubt! 

— Dar în expediţie..., îngăimă holbindu-se. 


Goot îi luă binoclul. 

— Nu, nu erau copii... Aveţi dreptate. Ființa pe care ați 
văzut-o nu e altul decît profesorul Clinton Wave, în vîrstă de 
patruzeci şi unu de ani, absolvent al universității din Santa- 
Catala, specialist în etnologie endocrină. 

În curînd, de la mijloc în sus va fi un nou-născut... şi un 
centenar în rest. Aţi înțeles? Suferă un dublu proces: 
întinerire şi îmbătrinire, simultane, dar afectind cîte o parte 
distinctă a corpului. Celulele ce formează zona inferioară a 
trupului au încetat să se mai multiplice. Nici nu se mai 
reînnoiesc, antrenînd astfel o senilitate accelerată. Din contră, 
cele din jumătatea superioară se reproduc continuu, 
provocînd o evidentă întinerire... Este efectul „,cîrpăceală" de 
care îmi vorbeați mai devreme... 

— Dar... cînd s-a declanşat mutaţia? 

— Simultan cu a celorlalți. Cînd au început să mănînce 
din carnea animalului. N-aţi observat că nu sînt altceva decît 
reflexul exact al "pământului" care-i poartă? Întregul "trib" al 
lui Clinton Wave este construit după acelaşi model, uneori 
doar cu o inversare a distribuției: bătririi sus, tineri în 
jumătatea inferioară... Ciţiva sint ceva mai puţin atinşi. 
Există doi sau trei bărbaţi cu braţe de bebeluşi, femei de 
patruzeci de ani obligate să se deplaseze de-a bugşilea pentru 
că nu au decit picioare de copil de trei luni... 

— E... e îngrozitor... Deci carnea animalului are o influență 
mutagenă capabilă să modifice ființele deja constituite? 

— Este mai mult decît o simplă ipoteză. Este aproape un 
postulat; a îngurgita "pămîntul" pe care vă aflați duce 
inevitabil la a prelua caracteristicile... 

— De acord, s-ar putea să aveţi dreptate. Dar de ce tot 
acest măcel? 

Goot îşi trecu mîna peste față. Căpătase dintr-o dată un 
aer foarte obosit. 

— Pentru că, în clipa de față, întreaga anatomie a creaturii 
nu este altceva decit un teritoriu cuprins de război... 

Se cățărau, lipiți de sol, escaladind cît puteau de repede 
gilmele de carne ce încadrau parantezele de riduri. Liza 
închise ochii pentru a nu mai vedea pielea albită, fleşcăită, în 
plină degenerescenţă. Insula de senilitate, teritoriu al morții 
apropiate, plantat ca un far în chiar mijlocul trupului 
gigantic, exercita asupra ei o fascinaţie extraordinară. Era ca 
o bucată de pinză cîrpită, un pătrat de țesut vechi pe un 
veşmint nou. Un fragment de redingotă cusut pe o cîrpă de 
spălat vase... 

Cufundată în ginduri, se lovi de flancul mamelonului, iar 
şocul, chiar dacă fusese nesemnificativ, se răspindi de-a 
lungul glandei scofilcite pină în sfircul al cărui virf se ridică 
încet, ca un coş violet. Goot, ajuns la jumătatea pantei, îi făcu 
semn să se grăbească. Liza ocoli colina şi începu să 
escaladeze versantul, simţindu-şi coatele şi genunchii în 
flăcări. 

Apropierea celor doi generă un frison în areolă, care se 
boţi şi se întări. Ajunşi în virf, se sprijiniră de sfircul tumefiat 
şi începură să cerceteze cimpia. 

— Dacă intenţionează să ne încercuiască, îi vom vedea 
apropiindu-se, spuse încruntat tînărul. Anunţaţi-mă dacă 
zăriți vreun rid care se întredeschide. Se pot ascunde oriunde 
şi se pot deplasa din crevasă în crevasă. Unii au săpat chiar 
tuneluri ce leagă ridurile între ele. Cu puţin noroc, pot ajunge 
la baza mamelonului fără să fi scos măcar o singură dată 
nasul afară... 

Liza se chinuia cu curelele sacului pe care unsoarea le 
făcuse de nestăpinit. Degetele îi alunecau pe stofa îmbibată 
de grăsime, incapabile să asigure cea mai slabă priză. Goot se 
grăbi s-o ajute. Unghiile tăiate ascuţit făcură minuni. Liza 
pescui şase tablete hidratante, trei dintre acestea oferindu-le 
însoțitorului. 


— Acum trebuie să-mi spuneţi absolut tot, mormăi fata 
între două îmbucături. Este în 
joc propria mea piele, încercați să uitaţi că sint un "spion" al 
Ministerului Cercetării... 

Goot clătină capul a lehamite. 

— De fapt, nu prea sint multe de spus, rosti înfundat. 
După dispariția rezervelor alimentare a trebuit să începem 
totuşi munca de observaţie. Drept urmare, Mikofsky a separat 
misiunea în şapte echipe a treizeci de oameni. Fiecare grupă 
de studii avea în sarcină o anumită zonă din animal: 
trunchiul, abdomenul, spatele, membrele inferioare şi 
superioare. Pe scurt: blocul inițial s-a divizat. Consemnul era 
simplu: ridicarea unei hărți anatomice cît mai completă 
posibil, efectuarea de prelevări şi analize, fără a provoca însă 
vreun prejudiciu animalului. După trei luni, toate echipele 
trebuiau să revină la bază, fiecare cu bucăţica sa de mozaic, 
rezultatele urmînd a fi puse la un loc pentru o primă schiță 
geografică. Ştiţi probabil că magnetismul forței de atracție 
artificială împiedică propagarea undelor electromagnetice. 
Cum nu se punea deci problema menținerii unui contact 
radio permanent, au trecut aproximativ o sută de zile fără ca 
vreuna din grupele de explorare să aibă cea mai mică legătură 
cu celelalte... 

Eu rămăsesem la bază împreună cu Mikofsky mai bine zis 
la "P.C.-ul de coordonare", cum il numeam noi pompos... 
După cea de-a patra lună de tăcere am început să fim cam 
neliniştiți. Trei sferturi din misiune dispăruse şi nimeni nu 
ştia ce se întimplase! De data asta, Mikofsky a decis să 
trimită curieri pe care i-a botezat "mesageri anatomici", buni 
alergători, avind sarcina de a stabili legătura cu cei izolați. 
Dar mulţi n-au mai revenit. În ceea ce mă priveşte, am văzut 
suficiente lucruri care să-ți facă părul măciucă... 

Liza îşi căută o poziţie mai comodă. Sfircul îşi recăpătase 
aspectul inițial, moale, fleşcăit, lipsind-o de sprijin. 

— Peste tot se petrecuse o adevărată simbioză alimentară 
şi fiziologică, reluă Goot privind în gol. Diverşii hormoni ce 


alimentau teritoriile explorate  transmiseseră oamenilor 
caracteristicile lor esențiale. Au acționat asupra lor aşa cum 
acționau asupra creaturii! Modificîindu-i, aşa cum modificau 
maşina organică a animalului... 

— Vreți să spuneți că au devenit cu toții nişte... monştri? 

— Nu. Nu toți. Mai întîi, n-am reuşit să-i cataloghez încă 
pe toți; apoi, am impresia că, în unele cazuri, simbioza s-a 
efectuat într-o manieră... psihologică. Am văzut cercetători 
care şi-au pierdut conştiinţa propriei individualităţi... care se 
identificau într-atit cu animalul încît se luau drept unul din 
organele acestuia! Îşi apără cu sălbăticie teritoriul împotriva 
oricărui intrus, botezindu-i pe străini "microbi" şi aruncîndu- 
se asupra lor aidoma oricărei leucocite puse în prezența unei 
bacterii... Nu exagerez deloc, îi fagocitează, îi devoră asemeni 
"fraților" lor, globulele albe. Am asistat la scene de canibalism 
înfiorătoare. Nimic nu-i poate face să raționeze, par să fi 
abandonat orice comportament uman. Nu mai sînt altceva 
decit celule, simpli atomi ce lucrează pentru supraviețuirea 
unui mare tot... Alţii au suferit o metamorfoză biologică, 
similară acestor creaturi, bătrine şi bebeluşi în acelaşi timp, 
şi care acum sînt poate pe punctul de a ne încercui... 

— Dar dumneata? obiectă Liza. Şi Mikofsky? Doar luni de 
zile v-aţi hrănit tot din animal, 
şi totuşi se pare că n-aţi păţit nimic... 

— Aşa e. Cred că există un fel de "zone neutre", unde 
aportul hormonal nu ne afectează 
organismul. După părerea mea, baza se află instalată pe una 
dintre ele. Cum am cărat cu 
mine rații de carne uscată prelevate din zona P.C.-ului, am 
putut, pe tot parcursul misiunii 
mele, să mă dispensez de a-mi tăia porția din teritorii nefaste. 
Mi-a prins bine... 

Liza îşi muşcă nervoasă buza inferioară. Era uluită; o 
senzație de plutire îi cuprindea treptat creierul. 

— lar asta nu-i tot, reluă Goot. În timpul peregrinărilor 
mele am observat două-trei lucruri suficient de îngrijorătoare. 


Animalul, care era sănătos în momentul sosirii noastre, 
manifestă acum semne evidente de dezordine fizică. Afecţiuni 
localizate, ca această zonă senilă infantilă, zone de infecţie, de 
eczeme, de secreții adipoase care nu existau înainte... Este 
inexplicabil şi periculos. Cînd v-am văzut aterizind, tocmai 
încercam să ajung la Mikofsky. Nu ştiu ce va hotări... 

— Ar trebui să luăm contact cu bolnavii, să încercăm să-i 
adunăm şi să-i îngrijim. 

— Uşor de zis, greu de făcut! V-am avertizat: nu numai 
monştrii şi cei care se consideră 
prelungiri ale animalului, dar nimeni nu ne va face viața 
uşoară! 

Tăcu, urmărind atent tresăritul unui fald al pielii aflat 
ceva mai la vale. Spasm nervos sau cineva se deplasa în 
subteran? Imposibil de spus. Liza căută reflex în jur, 
provocînd risul ironic al tinărului. 

— Inutil! Nu veţi găsi absolut nimic care să poată fi folosit 
ca armă improvizată. Nici ciomag, nici piatră. Renunțaţi la 
vechile obiceiuri — aici nu vă aflați pe o planetă oarecare. 
Păşiți pe burta unui animal care hibernează! 

Făcu o pauză, apoi adăugă: 

— Dac-am avea măcar o puşcă de viînătoare! 

— Chiar n-aţi avut nici o armă cînd ați debarcat? 

— Nici măcar umbra unei praştii! Ministrul Cercetării 
ținea prea mult la jucăria sa, aşa că a preferat să rişte numai 
pielea noastră... 

Sări brusc în picioare, arătind cu degetul spre cîmpie. 

— Priviţi! 

În apropierea cadavrelor ce marcau centrul constelaţiei 
petelor de bătrinete, un rid se desfăcu larg. Trei perechi de 
braţe ţişriiră din caverna orizontală, înşfăcară corpurile inerte 
şi le traseră în âdîncurile pliului umed care se închise apoi 
moale. 

— Asta vom păţți dacă ne mai fredonăm pe aici! 
concluziona lugubru tînărul. Trebuie să părăsim cît mai 


repede zona senilă. V-aţi revenit? Credeţi că veți putea alerga 
aproximativ un kilometru? 

— Am de ales? 

— OK, pornim! 

Înşfăcară sacii, apucară bine curelele, apoi îşi dădură 
drumul pe coasta mamelonului ţinînd coatele sus şi inspirînd 
profund aerul rarefiat al microatmosferei. Imediat, Liza se 
simți acoperită de sudoare. Lipsa de oxigen îngroşa sîngele. 
Prost irigați, muşchii se sufocau în acumularea de acid lactic, 
declanşind în coapse şi gambe crampe tăioase... Strinse din 
fălci, gata să-şi sfarme dinţii. La fiecare pas, picioarele goale 
se cufundau în carnea relaxată a solului, provocind un 
zgomot grețos de sucțiune. Alerga: sărea peste gropi, crevase, 
escalada ridicaturile. Gura îi fu năpădită de spume, iar fața îi 
viră în violet. Şi, culmea-culmilor, se împiedică de un neg şi 
se prăbugşi. Nu se răni, dar timp de un minut rămase lungită 
pe sol, incapabilă să mai găsească vreo picătură de energie în 
picioarele rigide. Remarcă, stupid, că unghiile îi deveniseră 
albastre, iar  vinişoare subțiri explodaseră sub pielea 
coapselor. În clipa cînd dădu să se ridice, o mînă o înhaţă de 
gambă, trăgind-o înapoi... Vru să urle, dar din gîtlej nu-i ieşi 
decît un sunet ridicol, fără ecou. Un rid se deschise, lăsînd să 
se strecoare afară un bătrin cu braţe descărnate dar miini 
avide. Degetele sale greblară pulpa Lizei, săpînd lungi dire 
însiîngerate. Paralizată de groază şi oboseală, tinăra nu mai 
avea nici măcar vlaga să se zbată. Se lăsă tirită spre 
despicătură, ca o păpuşă dezarticulată. Din gaură ţişni încă 
un spectru. Capul de bebeluş era aşezat pe un bust de 
centenar... Rigii, regurgită şi începu şi el să tragă. Din 
umezeala ascunzişului urcau la suprafață scincete de copii 
de-a valma, cu chicoteli de bătrîni. Crevasa zigezagată se 
desfăcu mai mult, dînd la iveală o duzină de hibrizi 
îngrămădiți unii peste alții. Douăzeci de miini se întinseră 
spre Liza, păianjeni artritici amestecați cu încheieturi 
durdulii. 


Vederea viermuielii avu darul s-o reanime. Zvîcni din 
picioare, lovind agresorii direct în piept. Nici unul nu rezistă 
contraatacului. Doi monştri se dezechilibrară, căzind peste 
brațele întinse. Liza se ridică. Plămiînii o ardeau iar capul îl 
simțea greu şi dureros datorită proastei irigări a creierului. 
Nu mai vedea nimic, nu mai auzea nimic decît clocotul 
sîngelui în tîmple. Înaintă orbeşte, zece, douăzeci, treizeci de 
metri. O durere surdă îi cuprindea treptat pieptul, 
răspîndindu-se şi în braţul stîng. Împiedicîndu-se de un alt 
neg, se prăbuşi din nou. De astă dată nu mai avu curajul să 
se ridice. Rămase în amorțeală, aşteptind cu resemnare 
îmbrățişarea piticilor... O mînă i se aşeză pe ceafă. 

— Gata, s-a terminat, şopti vocea lui Goot. Am trecut... 

Traversară o nouă "pădure" şi escaladară un pliu adipos 
foarte alunecos folosind metode specifice patinajului. Apoi, 
după ce fură pe punctul de a rămîne blocaţi în încurcătura de 
peri ai unei savane crețe, ajunseră în apropierea unei mirişti 
rozalii ocupată de o duzină de corturi mari, însemnate cu 
matricole militare. 

În locul țăruşilor, capetele pînzei erau menținute de "sol" 
cu cîrlige mari, fixate în stratul cornos al epidermei. 

Metoda, deşi eficientă şi probabil nedureroasă, declanşa 
prin pielea Lizei furnicături neplăcute. 

"Baza", cum se încăpăţina s-o numească Goot, părea 
sinistru de pustie. Alei blocate de containere răsturnate, două 
corturi prăbugşite, fără ca cineva să se gîndească a le remonta. 
Peste tot era împrăştiat material de laborator a cărui sticlărie 
spartă înțesa carnea animalului cu cioburi tăioase. Domnea o 
linişte grea, un somn înghețat de sat-fantomă sau oraş 
bombardat. 

— Cîţi rezidenți sînt? întrebă fata pe ton scăzut. 

Goot privi în jur dezorientat. 


— De obicei, cel puţin treizeci... Nu mai înțeleg nimic. 

Fără a se mai întinde la vorbe, fiecare începu să cerceteze 
cîte o parte din corturi, căutînd eventuale cadavre. Nn 
descoperiră însă nici o urmă de luptă sau masacru, ci, peste 
tot, doar semnele unei dezordini extreme. Teancuri de dosare 
risipite şi călcate în picioare, dischete cu înregistrări 
magnetice transformate în pulbere. În ultimul adăpost Liza 
descoperi însă un bărbat chel şi corpolent, aşezat la un birou, 
de unde privea absent în gol. Sub calviţia lucitoare se contura 
o figură cu trăsături fine, plină de inteligență, încadrată de 
tufişul enorm şi tepos al unei mustăţi negre hipertrofiate. 
Purta o bluză albă, descheiată, sub care, producînd o 
combinaţie grotescă, trupul era complet gol. Pintecul se 
revărsa peste coapse, strivindu-i organele genitale şi 
ascunzindu-le aproape total. Liza îşi dădu seama cu întîrziere 
că în fața ei se afla Mathias Gregori Mikofsky, marele 
specialist în epidemie migratoare a Universităţii din Santa- 
Catala. Facu un pas, smulgiîndu-l pe colos din posaca-i 
reverie. Mikofsky se ridică dintr-un salt, răsturnind masa şi 
scaunul. 

— Cine sînteți? horcăi. Nu faceți parte din echipă, de unde 
ați apărut? 

Atras de izbucnirea vocii, Goot intră, şi făcu o scurtă 
prezentare. Savantul clătină din cap mai bine de o jumătate 
de minut, ca şi cum cuvintele asistentului îi pătrundeau cu 
dificultate în creier. Pînă la urmă, figura i se destinse într-un 
zimbet. 

— Goot! Te-ai întors! Dumnezeule! Credeam că voi rămîne 
singur... 

— Dar unde-s ceilalți? 

Mikofsky ridică braţele spre cer. 

— Au plecat ca toţii! Unul după altul. O adevărată 
epidemie. Imediat după plecarea ta, au revenit doi sau trei 
mesageri anatomici. S-au apucat să descrie ceea ce au văzut: 
ziceau de comunități extraordinare! De cazuri magnifice de 
simbioză! O comunicare totală cu animalul, o percepţie 


interioară a mecanismelor organice provocînd beatitudinea. 
Pe scurt, un talmeş-balmeş mistic care ne-a făcut la început 
să zimbim... apoi a reuşit să semene îndoiala în suflete. 
Întreaga echipă se plictisea, se aşteptau rezultate care nu mai 
veneau, laboratoarele lucrau în gol. Unora a început să le 
treacă prin cap că jocul se desfăşura în altă parte, fără ei. A 
urmat un fel de goană după aur, marcată de dezertări zilnice. 
Efectivul se subția văzînd cu ochii, plecau spre nord, spre 
sud, care încotro, cum avea chef... N-am putut face nimic. Au 
fost contaminați chiar şi cei mai buni: Clinton Wave, Horace 
Dunn, micuța Osaka... calul ăla de Judith Labourasse... 
Dumnezeule! Tu, tu ce-ai văzut? Paradisul? Grădinile 
Edenului? Dacă-mi debitezi o reclamă turistică, te sugrum! 

Tînărul se prăbuşi pe un pat de curele. 

— Cred c-aţi fost martorul unei operațiuni de intoxicare în 
toată regula, şefule! şopti. 

Poate chiar în ambele sensuri ale cuvîntului... Vreau să spun: 
intoxicație psihologică şi alimentară! 

— Alimentară? 

— Da, vă explic îndată. Vă amintiți, mesagerii au adus 
cumva alimente cu ei, la întoarcere? Carne uscată prelevată 
în timpul misiunii lor? 

— Posibil. Nu mănînc niciodată la cantină. Ştii foarte bine 
că mă chinui să țin regim. Sînt atît de pofticios că trebuie să 
evit pînă şi să văd mâncarea. N-am participat la ospeţele 
colective, am mincat, ca de obicei, ceea ce am prelevat 
personal. 

— Probabil că asta v-a salvat, altfel aţi fi luat-o pe urmele 
celorlalți. În toate zonele 
pe care le-am parcurs, încărcătura hormonală a fiecărei 
fărime musculare era puternic mutagenă... Am adus 
eşantioane, le puteți verifica. Liza mi-e martor, nu aiurez: 
peste tot este infernul! Intenţionat sau nu, rămîne de 
clarificat, mesagerii au amestecat această carne periculoasă 
cu rezervele comune. Rezultatul: nici o mutație evidentă, doar 
o chemare violentă spre teritoriul "de origine", un soi de 


atracție magnetică cu fiece zi mai puternică... Trebuiau să 
ajungă, cu orice preț, la zona de unde fusese prelevat 
alimentul. Asemeni unui braț tăiat care s-ar cățăra să-şi 
regăsească încheietura — este o imagine aproximativă dar 
care ilustrează destul de bine situația... 

Mikofsky extrase din buzunarul cămăşii o pereche de 
ochelari cu lentile rotunde, pe care începu să le şteargă 
meticulos. Acţiona mecanic, urmărind parcă să cîştige timp. 
Cu buza agitată de ticuri nervoase, digeră informația. 

— Ai reuşit să trasezi o hartă hormonală? întrebă în cele 
din urmă. O repartiție a zonelor mutagene şi a 
caracteristicilor lor? 

— Da, dar una parţială. În două luni n-am parcurs decât 
trei sau patru "parcele" din animal, suficient însă pentru ca 
să ţi se zbirlească pielea. Vreţi s-o vedeţi? 

— Cît mai repede! Ştiu că sînteți obosiţi, dar n-avem timp 
decit să respirăm. Trebuie să ne punem pe treabă imediat. 
Liza... de acord? 

Tinăra surise. Brusc i se păru că, toată viaţa, nici nu-şi 
dorise altceva... 


Totalitatea elementelor adunate de Goot era fantastică. 
Liza petrecu aproape douăsprezece ore cu ochii înşurubaţi în 
ocularul  cauciucat al analizatorului portabil. Alături, 
Mikofsky lovea claviatura unei console, asemeni unei 
dactilografe nebune. Goot aduna cartelele perforate, aranja 
listingurile, sintetiza rezultatele. Vibraţia ordinatorului în 
funcțiune se transmitea obiectelor, făcînd eprubetele să 
clincăie în suporţi. Liza tăia, ricîia şi aduna eşantion peste 
eşantion, în timp ce blocul de analiză îşi scuipa continuu 
banda perforată. Concluziile căpătau un contur din ce în ce 
mai uluitor: patru cincimi din zone erau improprii 
consumului. Pe anumite arii puterea hormonilor era atît de 
virulentă, încît douăzeci de porții de hrană erau suficiente 


pentru a provoca organismului uman transformări grave! O 
hartă fantasmagorică îşi desenă încet geografia de coşmar: 
regiunea pectorală, scăldată de testosteron, declanşa la 
bărbaţi accese ireversibile de pilozitate, acoperindu-i cu o 
blană groasă, o hipertrofie a organelor sexuale, echivalentă cu 
mărirea de şase ori a "volumului inițial", precum şi o 
modificare a coardelor vocale, implicînd, din păcate, 
practicarea curentă a mugitului! Unele zone, cum era 
depresiunea lombară şi bazinul ombilical, secretau din 
abundență un derivat al cortizonului capabil să te transforme, 
în şaptezeci şi două de ore, în obez... Altele asigurau 
condamnarea la impotenţă, la furie perpetuă, la rut 
permanent, la febră, la frig... În paralel cu verdictul analizelor, 
suprafața animalului se modela într-un sinistru joc în care 
fiece căsuţă impunea o nouă mutație. 

Din cînd în cînd, Liza simțea cum privirea i se 
încețoşează. Se odihnea cîteva minute, pentru a-şi relua apoi 
înfricoşătoarea enumerare: tulburări provocate de hormonul 
de creştere,  gigantism, dezvoltarea  caricaturală a 
extremităților (miîini, picioare), deformarea oaselor feței... 
Inhibiția  lobului  antehipofizar: nanism... atrofie, apoi 
dispariția organelor sexuale! 

„„„Ursitoarea, blestemată îşi revărsa cîntecul asupra Lizei, 
țesîndu-şi coconul de nebunie cu încăpăţinarea unui animal 
vicios. Trebui să se agate de masă pentru a nu cădea pradă 
ameţelii. În cîmpul vizual apăru mina păroasă a lui Mikofsky. 
Ținea o ceaşcă plină cu cafea aburindă. 

— Profitați cît mai avem puţină apă, murmură savantul, 
aşezind pe analizor vasul de carton. 

Liza bilbii un "mulțumesc" lipsit de vlagă, apoi sorbi, 
conştiincioasă ca o şcolăriță, lichidul sintetic cu gust 
nedefinit. 

— La ce concluzie aţi ajuns? întrebă, urmărind cu degetul 
serpentina bandei perforate. 

Mathias Mikosfky îşi trecu palma peste obraz. Era tras la 
față şi avea privirea tulbure. 


— Nu sînt decit mutații de prim nivel, şopti, altfel spus, 
căzuri "benigne". Sint sigur că la fața locului, pe teren, 
situaţia este mult mai gravă... 

— Vă gîndiți la o expediţie? 

— Nu putem rămîne aici, cu braţele încrucişate. Nimic nu 
dovedeşte că aceste transformări sînt ireversibile. Supuşi unei 
alimentaţii normale, s-ar putea ca mutanțţii să-şi recapete 
aspectulinițial. 

— Chiar credeţi? 

— Sintem nevoiţi să o credem! Vom merge pe teren, cu 
provizii de carne sănătoasă, şi-i vom supune pe cei bolnavi la 
o cură intensivă. În plus, nu trebuie să uităm tulburările pe 
care Goot le-a constatat la animal; mă îngrijorează, trebuie să 
le înlăturăm înainte de a lua amploare... 

Rămase un minut cu ochii pironiți asupra ceştii pe 
jumătate golite, părind absorbit într-un curios proces de 
autohipnoză, apoi se scutură ca smuls dintr-un vis. 

— E târziu, şopti, lăsîndu-şi mîna pe umărul tinerei, 
trebuie să mergem să dormim. Miine vom aduna tot 
echipamentul necesar. Mă duc să mă culc. 

Părăsi cortul-laborator călcînd greoi, ca un urs rănit, 
lăsîndu-i pe Goot şi Liza singuri în mijlocul cercului format de 
ordinatoare. Tînărul trase o înjurătură, apoi întrerupse 
contactul imprimantei cu o lovitură exasperată de pumn. 

— Haideţi, mirii, să vă arăt amplasamentul grupului 
sanitar. Puţiţi... 

Liza ridică o sprinceană, surprinsă de neaşteptata 
înverşunare. Goot se îndreptă spre ieşire, aşa că trebuia să se 
ridice şi să-l urmeze. Traversară o alee, apoi pătrunseră sub 
un cort uriaş. 

Tinăra scoase un fluierat... Pe un covor din cauciuc negru 
era instalat un complex ultramodern de duşuri cu circuit 
închis. Fiecare cabină transparentă funcționa cu un rezervor 
de treizeci de litri. Apa uzată era aspirată printr-o gaură de 
evacuare, recirculată şi tratată, apoi pompată pentru o nouă 
utilizare. Te puteai spăla de o sută de ori cu acea apă fără a te 


teme de microbi. Cînd filtrul bactericid era saturat, imediat ce 
atingeai robinetul se aprindea un bec de avertizare. Era 
suficient să schimbi cartuşul cu unul nou şi aparatul 
redevenea operaţional. Se aflau acolo vreo zece cabine, iar 
oglinzile lor reflectau toate aceeaşi imagine: aceea a unei 
femei tăvălite în untură rîncedă, ale cărei slip şi bluză păreau 
să fi fost folosite pe post de cupe pentru zece mecanici timp 
de o lună. Goot se aşeză pe un scăunel. 

— Aruncati-vă boarfele în incinerator, ordonă acesta, pe 
policioara duşului aveţi răzătoare şi săpun. Lăsaţi uşa 
deschisă, ca să putem vorbi. 

Liza ezită o secundă, apoi renunţă la ultima rămăşiţă de 
pudoare. Îşi smulse bluza şi se chinui să-şi scoală chilotul 
unsuros. Imaginea pubisului înecat în seu nu aprinse nici o 
luminiţă de interes în ochii însoțitorului. Pătrunse în cabină 
şi răsuci robinetele. Nu numai că jetul nu avea presiune, dar 
trupul îi era atit de acoperit de grasime încît nu simțea deloc 
impactul cu apa. Luă un raclor şi începu să se frece energic. 

— Decizia lui Mikofsky nu vă prea entuziasmează! strigă 
cu ochii plini de săpun. 

În pofida gilgiitului vanei de golire, îl auzi pe tînăr mîrîind. 

— E nebun! Complet nebun! N-are nici cea mai mică idee 
despre ceea ce ne aşteaptă... Vă dați seama că ne obliga să 
pătrundem în teritoriul mutagen cu o cănuţă plină cu carne 
uscată? Dacă, dintr-un motiv sau altul, ne vom trezi fără 
rezervele noastre sănătoase nu ne rămîn decît două variante: 
ori murim de foame, ori ne luăm porția din animal. În ultimul 
caz, mutaţia este asigurată în maximum o săptămînă! 

— Trebuie făcut touşi ceva... 

— Da: să aşteptăm aici pînă vine naveta să vă recupereze 
şi să plecăm împreună! 

Liza a scos un sunet ininteligibil. Apa, prea rece, nu 
reuşea să îndepărteze stratul de sebum. Riciia cu energie, 
zebrindu-şi piîntecul şi coapsele cu dire lungi. 

— Ştiţi, observă între două smiorcăituri, pină acum 
misiunea voastră a fost un eşec. Bilanţul rămîne subţirel: un 


plan vag, trasat în timpul unui singur raid, care omite cele 
mai interesante teritorii; o echipă ştiinţifică, în plină regresie 
mentală şi fizică... Nu cred că ministrul va fi prea încîntat. 
Dumneata şi Mikofsky riscați enorm să vă terminați cariera 
spălînd podeaua holului facultății de unde veniţi. Nu vreau să 
mă alătur acestui rateu. Aşa că-l voi susține pe Mathias să 
urmeze varianta explorării. 

— Sînteti nebună! Teoriile dumneavoastră ariviste ne vor 
arunca, direct în gura lupului! Doar ați gustat farmecul 
tribului „,bebeluşilor bătrîni", nu v-a ajuns? Nu vă e deloc 
frică? 

— Ba bine că nu, dar mă tem şi mai mult de oamenii 
ministerului. Sînt capabili de orice. lar Mikofsky cred că-mi 
seamănă... 

Liza opri apa şi porni jetul de aer. Suflul fierbinte o 
învălui, uscînd rapid umezeala de pe trup. După ce 
ventilatorul încetă să mai funcționeze, părăsi cabina, adună 
veşmintele unsuroase şi le aruncă în fanta incineratorului. 
Un rictus de necontrolat îi strimbă gura, făcînd-o brusc, să-şi 
dea seama că tremura de oboseală. 

— Aş vrea să dorm, îngînă. Puteţi să-mi arătaţi un cort, un 
dormitor, un hamac, orice, dar ceva în care aş putea să mă 
întind şi să închid ochii? 

Goot îi făcu semn să-l urmeze şi o conduse spre un fel de 
hangar de pînză ocupat cu o mulțime de paturi de campanie. 

— Cu adevărat încîntător! îl ironiza tinăra. Parcă ar fi sala 
comună a unui spital din secolul XIX. 

— Sistemul a fost ales de comun acord, eschivă Goot, 
bănuiesc că spectacolul cuplurilor ce făceau dragoste îi distra 
pe suferinzii de insomnie. Puteţi să vă alegeţi ce pat doriți, 
cearceafurile se autosterilizează la fiecare douăsprezece ore, 
aşa că-i exclus riscul bolilor venerice... Chiar vreți să dormiți 
ştiind că peste cîteva zile poate că vom fi monştri? 

— Aveţi un program mai bun? 

— Da: să facem dragoste... 


Liza ridică la întîmplare o cuvertură. Pânza era fină şi 
proaspătă. Înfoie perna cu o lovitură de pumn, apoi se culcă 
pe burtă. 

— Goot, eşti un băiat simpatic, îngînă cu nasul înfundat în 
învelişul de burete. Fă ce vrei cu pîntecul şi sexul meu, sînt 
prea obosită ca problema să mă mai preocupe. Nu-ţi cer decît 
un singur lucru: nu mă trezi la orgasm. 

Nu mai auzi răspunsul, somnul o cuprinse în mijlocul 
unui gînd. 

Cîteva ore mai tirziu, cînd se trezi, era singură în 
dormitor. Băltoaca lipicioasă dintre coapse îi arăta că Goot îşi 
pusese amenințarea în practică. Ridică din umeri, îi trecu 
prin minte că aşa-i trebuise şi readormi instantaneu... 


Mathias Mikofsky avea un aer întunecat. Cu un minut 
mai devreme, mormăind cuvinte neclare se strecurase la 
comanda benei mobile, plină ochi cu carne uscată. De atunci, 
manevrînd nervos volanul, încerca să scoată maşina din 
labirintul corturilor. Liza examină vehiculul; era o platformă 
pe pernă de aer, un fel de container echipat cu o cabină 
minusculă. Funcţiona cu un generator nuclear, avind deci o 
autonomie practic nelimitată. Savantul dărimă două 
adăposturi ce se prăbugşiră cu încetinitorul asemeni cupolei 
unui circ căruia îi cedase stilpul central, orientă botul 
aparatului spre "pădure" şi tăie contactul. Tînăra observă că, 
datorită gabaritului, bărbatul se mişca destul de greoi, sub 
abdomenul enorm şi neted, penisul pălind retras şi infantil. 
Liza îşi mută plivirea. 

— O veste rea! mirii bărbatul, ajungind lingă ea. Aţi trecut 
pe la laborator? 

— Nu... 

— Astă-noapte seismograful a intrat în funcţiune şi nu-mi 
place deloc ceea ce se vede pe bandă! Laba stingă-față a 
animalului a fost zguduită de un spasm foarte puternic. Un 


şoc cu amplitudinea 7. Echivalentul unui violent cutremur de 
pămînt la scara noastră. S-a rupt un os! Probabil humerusul, 
dar telescopul electronic n-a înregistrat pasajul vreunui 
meteorit. Deci n-am fost loviți de nici un corp ceresc, în 
derivă, nici asteroid nici satelit-fantomă! E ca şi cum 
membrul s-a rupt spontan! 

Liza digeră ştirea. Goot îşi făcu apariția încărcat cu 
instrumentele de măsură, pe care le azvirli peste maldărul de 
carne uscată, cu o evidentă proastă dispoziție. 

— Nu înțeleg, spuse tinăra, conştientă că proferează un 
adevăr la mintea cocoşului. 

— Nici eu! reluă Mikofsky. Motiv pentru care trebuie să 
mergem la fața locului. Cine a mai pomenit un braț în repaus 
care se rupe fără un motiv exterior! Am luat toate aparatele de 
înregistrare transportabile, astfel că de data asta nu vom 
reveni fără rezultate... 

Goot emise un nechezat zeflemitor. 

— Pentru că încă mai credeți că vom reveni! Deliraţi! 
Magnetofoanele dumneavoastră nu vor avea timp decit să 
capteze un singur luciu: ultimul nostru suspin! 

Şi, după ce scuipă pe bara paraşoc a benei, făcu stinga- 
împrejur. 

Traseul ales de Mikofsky era clar: traversarea pectoralului 
mic în diagonală, escaladarea deltoidului şi coborirea pe 
biceps, cu speranţa că panta nu va fi prea abruptă. 

La început, Goot şi Liza călătoriră cu bena, aşezaţi pe 
grămada de carne uscată; după cîtva timp însă, avertizorul de 
suprasarcină începu să clipească pe panoul de bord din 
cabină, semnalind o încălzire anormală a maşinăriei. Cum nu 
se punea problema renunţării la o parte din material şi hrană, 
cei doi se văzură nevoiți, pentru a uşura transportul, să 
continue drumul pe jos. Tentativa de a se odihni cu rîndul 


eşuă şi ea: prea gras şi greoi, Mikofsky rămînea de fiecare 
dată mult în urma vehiculului, devenind astfel evident că 
singurul loc convenabil pentru el era acela de şofer... 

Din fericire, drumul se dovedi liniştit, ajungînd la poalele 
deltoidului fără a fi întîlnit nici un mutant. Totuşi, de două 
ori, trecură pe lingă cîte un cimitir de plăgi supurante, 
mărturie a gropilor încă proaspete şi a unor lupte recente. La 
fiecare optsprezece ore, aşezau barja pe sol, opreau turbinele 
şi-şi scobeau un culcuş în grămada de pastramă din care 
mestecau cîteva bucățele înainte de a-i fura somnul. 

Sus, în virful musculaturii, situația se înrăutăți însă. Goot 
observă cîteva umbre care-i cercetau din spatele tufişului 
format de un puf unsuros, apoi se loviră de un parapet făcut 
din peri groşi cît trunchiurile de copac. Lucrarea artizanală 
proteja valea ce dădea spre biceps. Edemul enorm deforma de 
jur-împrejur solul, sugerind că se aflau destul de aproape de 
locul fracturii. Ici şi colo, carnea era atît de fierbinte încît era 
imposibil să pui piciorul pe ea. Goot şi Liza identificară zone 
unde temperatura depăşea o sută douăzeci de grade Celsius. 
Căldura făcea să vibreze aerul, iar relieful ondula în flux 
constant, tăind respirația. 

Forțind la maxim ventilatorul aeroglisoului, Mikofsky 
reuşi în cele din urmă să ridice bena deasupra zidului. 
Tinerii, în schimb, căutară mult pînă să găsească o trecere 
prin împletitură. Văduvite de rădăcină, firele de păr aveau 
tendința de a se descuama, fărimițindu-şi teaca într-o 
mulțime de aşchii tăioase ce zgiriau profund spatele şi umerii, 
dacă făceai greşeala să te freci de ele. Ajunşi de cealaltă parte, 
se treziră nas în nas cu un bărbat înveşmiîntat ciudat, avind 
vreo jumatate de duzină de saci de dormit fixați în jurul 
membrelor cu ajutorul unor fişii împletite grosolan. Această 
armură grotescă îi dădea aspectul unui biberon cu virful 
năclăit de sudoare. Văzind-o pe Liza, începu să se retragă cu 
o expresie îngrozită. 

— E Peter! exclamă Goot, ieşind în patru labe din 
spărtură, ce l-o fi apucat? Hei, Peter! 


Dar cel strigat continuă să bată în retragere. 

— Nu vă apropiaţi! zbieră pe neaşteptate. Nu mă atingeți... 
Sînt fragil... Sint foarte fragil. Urmaţi-mă de la distanță şi nu 
vă atingeți de nimeni... Fără stringeri de mină, fără 
îmbrățişări, nimic... Nici un contact! Aţi înțeles? 

Goot şi Liza îl asigurară că aşa vor face. Peter îi conduse 
cu infinită grijă în mijlocul unei mici poiene unde se găseau 
vreo zece indivizi. Mikofsky era deja acolo. 

— Este echipa numărul patru, şopti Goot. Dumnezeule! 
Lipsesc două treimi din ea! 

Cu spriîncenele arcuite de surpriză, Liza observă că, 
aidoma ghidului, majoritatea  supravieţuitorilor erau 
înfăşuraţi în carapace confecţionate din burete, din pînză sau 
diverse alte materiale. Ceva mai departe se aflau două femei, 
goale, făcute balot între două saltele gonflabile, ca două 
sandvişuri umane. Mikofsky se ridică şi arătă spre un bărbat 
slab, cu părul tuns perie, lungit pe un pat cu apă, gîlgîitor. 

— Patrick Cornwell, murmură prezentindu-l, responsabil 
cu sectorul patru. Tocmai îmi explica ce s-a întimplat... 
Continuă, Patrick, fata asta reprezintă ministerul. 

Cornwell suspină cu precauţie. Liza a observat imediat cu 
uluire că anumite părți ale corpului său păreau anormal de 
moi... ca şi cum le-ar fi lipsit scheletul... Dacă la piciorul 
drept, în pofida slăbiciunii sale, puteau fi distinse contururile 
complicate ale oaselor tarsiene şi metatarsiene, stingul, în 
schimb, atîrna lamentabil, asemeni unei caricaturi de cauciuc 
aparținînd unei păpuşi gonflabile cu supapa prost închisă. 
Cornwell surprinse privirea tinerei: 

— Deficienţă a osteoblastului, şopti cu o voce neutră, 
celulele osoase nu se mai reproduc. Straturile de oseină sînt 
tot mai subțiri, porii se dilată la maximum. Tibia, radius, 
rotula, toate sfirşesc prin a se macina... Singele le dizolvă... 
Ca o bucată de cretă cufundată în oțet, scheletul se desface, 
se transformă în pulbere, iar membrele într-un sac de muşchi 
inutili!  Mutaţia începe cu extremitățile, continuă cu 
trunchiul, descompune cutia toracică... Plămînii nu mai pot 


pompa aerul, te asfixiezi. Priviţi piciorul meu sting: dacă aveți 
chef, puteți să-l faceți colac ca pe un furtun obişnuit! Vechea 
poveste cu omul fără oase, omul de cauciuc... dar nu mi se 
mai pare deloc nostimă. Peter se află abia în stadiul de 
fragilitate... un bobiîrnac echivalează cu o fractură, o cădere te 
transformă în puzzle... În ceea ce mă priveşte, alunec treptat 
spre stadiul de nevertebrată. Peste puţin timp, fălcile mi se 
vor descompune; lipsiți de suport, muşchii feţei nu vor mai 
putea să acţioneze gura; voi fi mut... Voi fi asemeni unei 
băltoace vii, un fel de pachet de organe viermuitoare... 

— Dar cum s-a întîmplat? întrebă Mikofsky. Alimentaţia? 

— Da, într-un timp record. Decalcifiere, dispariția 
sărurilor de calciu... Clasic! 

— Deci animalul este bolnav, constată Liza, şi, într-un fel, 
v-aţi molipsit. Membrul care 
s-a rupt spontan "azi noapte" a cedat sub propria-i greutate. 
Iar brațul pe care ne aflăm 
este pe cale de a-şi dilua şi el scheletul şi a-şi pierde astfel 
armătura... 

— S-ar putea. 

Mikofsky se încruntă. 

— S-ar părea, Patrick, că aveţi unele îndoieli! observă pe 
un ton egal. Există vreo altă 
posibilitate? 

Cornwell înghiți în sec prudent, temindu-se parcă să nui 
se friîngă gitul. 

— Lucrurile nu-s chiar atit de simple, profesore, şuieră, 
poate că a fost îmbolnăvit... 
Este relativ uşor: era suficientă inhibarea hormonului de 
creştere şi... 

— Dumnezeule! îl întrerupse Mikofsky. Cine ar fi avut 
interesul? 

— Destui, încă de cînd au început mutațţiile s-a produs un 
fel de... schismă. Unii care, 
fiziologic sau mental s-au asimilat animalului, au vrut să-l 
apere, să împiedice transformarea lui într-o victimă a 


"colonizării ştiinţifice”. Alții, în schimb, erau convinşi că 
salvarea nu putea veni decît prin distrugerea animalului. 
Între cele două extreme se aflau cei care nu doreau decît să 
supraviețuiască  păstrindu-şi integritatea corporală şi 
psihologică. Ultimii au început să se bată pentru a pune 
stăpinire pe teritoriile neutre, sănătoase care, asemeni zonei 
unde este instalată baza, furniza o hrană nonmutagenă... O a 
patra grupare a emis ideea că ar fi posibilă extinderea 
suprafeței regiunilor consumabile activînd procese de 
creştere, stimulîndu-le artificial... Şi s-au pornit să mărească 
animalul, ca şi cum ai extinde o casă: hipertrofiind cutare sau 
cutare membru... Era, credeau ei, singurul mijloc de a opri 
războaiele de cucerire! Bineînţeles, extremiştii au reacționat 
violent. Unii s-au ridicat împotriva manipulărilor susceptibile 
să provoace infirmități ireversibile, ceilalți au respins 
compromisul propus de "moderați", proclamînd încă o dată 
necesitatea lichidării, pur şi simplu, a animalului... 
Încăierările s-au înmulţit, la fel şi morţii. De atunci, fiecare 
clan încearcă să urmeze propria cale, siguri de corectitudinea 
ei. Astfel, 'asimilații”, adică mutanțţii, distrugind nonmutanții; 
partizanii extinderii bătindu-se cu invadatorii sau accelerind 
creşterea pe bucățele, a animalului, provocînd simultan 
devitalizarea sa; 'lichidatoriştii' urmărind să slăbească 
organismul prin intervenţii chimice sau chirurgicale. Ultimii 
irită nervii provocînd spasme ce căpătau aspectul unor 
adevârate cutremure de pămînt... Este foarte posibil ca ei să 
se afle la originea fracturii de aseară. Cunoscînd carența 
osoasă a zonei, sînt uşor de prevăzut consecințele unei crize 
de spasmofilie. 

Mikofsky îşi tamponă fruntea nervos. Chelia strălucea 
toată de sudoare. 

— Cine conduce aceste acţiuni? întrebă brutal. 

"Asimilații” s-au răspîndit în mai multe triburi 
necoordonate. Sint sedentari şi nu părăsesc niciodată zonele 
pe care le apără. Majoritatea se consideră leucocite şi au 
supărătoarea tendință de a confunda "străinii" cu bacterii! 


"Lichidatoriştii” sînt conduşi de Isi Jamin, negresa care era 
gata să obţină în '98 premiul Nobel. Despre ceilalți nu ştiu 
NIMIC... 

— Unde s-a baricadat? 

— N-am nici o informație, dar cred că undeva între 
hipofiză şi tiroidă... Este o zonă de unde poate trage toate 
sforile biologice ale animalului... Da, pe acolo trebuie să fie: 
gitul, ceafa. Partizanii creşterii îi fac probabil viața destul de 
grea... 

Mikofsky se ridică trosnindu-şi rotulele. Cornwell îi 
aruncă o privire invidioasă. 

— Dumnezeule! hiîrîi, ce n-aş da să fiu reumatic, artritic în 
ultimul grad! Aş fi măcar 
sigur că am un schelet! 

— Vom lăsa destulă hrană sănătoasă, rosti profesorul. 
Este posibil ca mutaţia să se întrerupă, poate chiar să 
regreseze la cei mai puţin afectaţi, dar nu sînt sigur de nimic. 
Este doar o teorie. Vă urez succes... 

— Şi eu. Aveţi de făcut o călătorie împuţită, bătrine! Au 
înnebunit cu toţii... Cele mai 
strălucite creiere ale Universităţii Santa-Catala! Unii nici 
măcar nu-şi mai merită numele de om! 

Goot şi Liza porniră spre benă. Pe laturile acesteia erau 
acum sprijinite două lopețţi. 

— Vezi, exclamă posac tinărul, n-am exagerat! E mai rău 
decît îmi imaginam. Isi Jainin! E la fel de tare ca Mikofsky, 
dar mai puţin ezitantă! Dacă s-a decis să distrugă animalul, 
poţi fi sigură că va reuşi! Planeta asta de carne va putrezi sub 
tălpile noastre, iar noi ne vom plimba pe suprafața unui 
cadavru mare cît Luna! 

Tinăra ridică din umeri şi, folosind o lopată începu să 
descarce carnea din benă. Era cel puţin la fel de neliniştită ca 
Goot, dar prefera să-şi strunească imaginaţia. Se opri din 
lucru doar în momentul cînd simți sîngele pulsîndu-i în 
tîmple. Între timp, oamenii-biberon făcuseră cerc în jurul 
benei aruncînd priviri avide. 


— S-ar putea ca o hrană sănătoasă şi injecții cu calciu 
concentrat să dea ceva rezultate! spuse visător Peter. 

— Da, da, eu siguranţă..., bolborosi ca un ecou grupul 
femeilor sandviş împachetate în saltele gonflabile. 

— Pe naiba! şuieră Goot printre dinți. 

Liza abia se stapini să nu-l pleznească. Cum Mikofsky se 
oprise din lucru, fata sări din maşină alăturîndu-i-se. 

— E groaznic, îi şopti Peter. Ca să-ți îngropi prietenii îi 
pliezi ca pe nişte haine ce vrei să le bagi în valiză... În fine, în 
ceea ce mă priveşte, n-am ştiut niciodată să fac o valiză, 
nevastă-mea se... Eu le rulam ca pe un covor... 

După ceremonia de rămas-bun, se îndreptară spre zidul 
de păr, traversindu-l. Mathias Mikofsky stătea ţeapăn la 
volan, privind, cu ochii mijiţi, drept înainte. Mărind pasul, 
Liza ajunse în dreptul cabinei. 

— Vă îngrijorează ceva? strigă, încercînd să domine 
zgomotul ventilatorului. 

Grăsanul rînji sugestiv. 

— Nu mă mai miră afecțiunile de care suferă animalul, 
mirii pe sub mustață. Dilatind arbitrar cutare sau cutare 
zonă, vor s-o facă şchioapă, guşată şi cocoşată. Gigantismul 
artificial al anumitor zone va antrena inevitabil devitalizarea 
altora. Cînd un sector are spectrul unui organism atins de 
senilitate precoce, înseamnă că fluxul de hormoni de 
întreținere şi creştere a fost deviat de pe traseul normal. 
Pentru a obţine un cîştig de suprafață nu există decit o 
soluţie: umflarea... şi lungirea membrelor. Ăştia sînt pe cale 
de a fabrica un monstru! 

— Ce intenţionaţi să facem? 

— Să vindecăm cît mai mulți mutanţi, să le creăm 
posibilitatea de a ajunge la bază şi s-o facem pe Isi Jamin 
rezonabilă. Este cea mai periculoasă. Dacă reuşeşte să 
omoare animalul, ne curățăm cu toţii! Atmosfera şi gravitația 
artificială vor dispărea văzând cu ochii! Vom fi sufocați, 
înghețați şi aspirați în spațiu cu mult înainte de a reuşi să ne 


îmbarcăm pe o navetă de salvare... Aveţi posibilitatea de a 
emite un S.O.S.? 

— Nu, nici una, îmi pare rău! Sîntem în aceeaşi oală. 
Undele nu trec prin stratul oxigenat emis de epidermă... Din 
păcate, nu există nici o posibilitate de a arunca o sticlă în 
mare. 

— Atunci trebuie s-o neutralizăm cît mai repede pe Isi 
Jamin. Sînteţi martor că am fost obligat să iau această decizie 
pentru a asigura supraviețuirea echipei mele şi cea a 
subiectului de studiu. Autorităţile superioare nu vor avea 
motive să mă considere vinovat. 

Profesiunea de credință o dată rostită, bărbatul se 
cufundă într-o stare de meditaţie posacă din care Liza nu avu 
curajul să-l scoată. Răminîind în urmă, îl auzi pe Goot rizind 
ironic. 

— Supraviețuirea echipei! hîrîi tînărul. Nu mai spune! Are 
tupeu, nu glumă! În sfirşit, întilneşte ocazia visată de a 
termina cu un rival ştiinţific... De câtva timp, Isi Jamin îl cam 
eclipsa. Se pusese chiar problema numirii ei la conducerea 
misiunii... Vom plăti oalele sparte de gelozia dintre "creiere"! 


Exact în mijlocul părului din regiunea pectorală, se 
văzură nevoiți să-şi devieze brusc traseul, evitind în ultimul 
moment o hoardă de indivizi atinşi de gigantism, dintre care 
majoritatea nu păreau animați de cele mai bune intenții. 

Acromegalia le deformase atît de mult oasele feței încît 
nici Goot, nici Mikofsky nu se dovediră capabili să recunoască 
măcar unul dintre foştii colegi de laborator. Exodul lor fusese 
determinat probabil de un puseu febril apărut subit în 
teritoriul pe care-l ocupau, căci mulți aveau arsuri grave la 
picioare şi la tălpi. Plagile umflate, supurante le împiedicau 
mult mersul, făcindu-i să renunțe de-a porni în urmărirea 
vehiculului. Mikofsky încercă totuşi să înfiripe un dialog, dar 
era cît pe ce să fie linşat cu lovituri de fragmente osoase a 


căror provenienţă era indiscutabil umană. Bena îşi reluă deci 
drumul pînă la marginea muşchilor subcostali. Acolo găsiră 
două cadavre ale căror centri mesencefali de termoreglare 
erau deterioraţi sub influența, probabil, a vreunor intervenții 
bacteriene sau hormonale. Primul suferise accese de febră atit 
de violente încît sfirşise prin a lua foc, transformindu-se într- 
o mumie chircită de gudron, păpuşă tragică şi carbonizată cu 
trăsături neidentificate. Pielea albăstruie căpătase duritatea 
pietrei iar nările erau înfundate cu gheaţă. 

Mikofsky hotări să nu-şi întrerupă drumul. Drept urmare, 
ocoli virful sternului şi porni la asaltul marelui pectoral sting. 
Goot şi Liza, simțindu-se epuizati, cerură o zi de repaos total. 

Nemulțumit, profesorul nu avu totuşi de ales, dar rămase 
la volan, înfrinindu-şi cu greu nerăbdarea. Liza adormi 
instantaneu. Nu se trezi decit opt ore mai tirziu. Picioarele, 
fesele şi şalele o dureau groaznic — deşi se masă timp 
îndelungat, nu reuşi să obțină vreo ameliorare semnificativă. 
Atunci cînd Goot îi propuse o injecție dopantă, nu avu curajul 
să-l refuze. Tînărul i-o administră cu dexteritate. După cîteva 
minute, Liza îşi simți coapsele şi gambele destinse total; 
observindu-i uşurarea, Goot o plesni peste fese, rizind ca un 
medic satisfăcut. 

— Dacă eşti în formă, ia-ți binoclul, comandă el, şi hai 
acolo sus, să încercăm o localizare. Nu ţine să continuăm 
drumul orbeşte, fără a da nas în nas cu vreun trib plecat 
după pradă. Nu vom avea mereu norocul să nimerim peste 
ologi! 

Arătă spre trunchiul unui fir de păr a cărui extremitate 
atîrna moale la doi metri deasupra solului. 

Tînăra ridică din umeii: 

— Cum vrei să ne cățărăm pînă-n vîrf? În mod sigur, se va 
plia sulb greutatea noastră! Doar dacă... 

Înţelese. Goot zîmbi. 

— Doar dacă excităm muşchiul oripilator, concluzionă 
tinărul, cel care provoacă erecţia firului de păr în caz de frică 
sau frig intens! 


Scotoci în sac, extrase un burghiu medical şi începu să 
dea o gaură, de grosimea degetului mic, chiar la baza 
"trunchiului". Aerul se umplu imediat cu un miros de corn 
ars. Terminîndu-şi treaba, injectă în bulb lichidul din două 
fiole mari. 

— Suficient pentru a declanşa un tetanos perfect, în 
cincisprezece minute! gilgii Goot. O capodoperă! 

Efectul soluției nu se lăsă mult aşteptat: o aureolă de 
carne boți solul, trasînd un cerc zgrunțuros în jurul firului 
care se îndreptă cu învelişul gemînd. Liza aplaudă. Luîndu-şi 
binoclul, porni asaltul coloanei scuamoase, uimitor de rigidă. 
Ajunse destul de repede pînă la jumătate. Cînd simţi că 
trunchiul oscilează sub greutatea sa, se opri şi duse binoclul 
la ochi. Domina blana cu peste trei metri, putind observa 
astfel întreaga pădure pectorală. Manevriînd reglajul, încercă 
să localizeze gîtul şi capul, dar o ceaţă caldă învăluia regiunile 
respective cu un halou tulbure, compact, pe care puterea de 
mărire a lentilelor nu-l puteau străpunge. Se concentră 
atunci asupra împrejurimilor. La zece kilometri în amonte se 
ridica vîrful zdrențuit al unui crater din care se revărsa lavă. 
Circa treizeci de persoane fugeau dezordonat din calea 
scurgerii ucigaşe, călcindu-se în picioare unii pe alții în 
mijlocul periei unsuroase a unei savane de tuleie. Liza căscă 
ochii uluită, crezind că este victima unei halucinații. Dar nu 
avu timp să-şi aprofundeze examinarea: trunchiul începu să-i 
tremure între coapse, amintindu-i înmuierea iminentă. Zece 
metri mai jos, Goot gesticula făcîndu-i semne să revină. Nu-şi 
dăduse seama că urcase atit de sus; agățindu-se cu 
genunchii de asperitaţile tecii, începu să coboare. Imaginea 
vulcanului dansa sub pleoape imposibilă, nebună... 

Firul se încovoia din ce în ce, regăsindu-şi poziţia inițială, 
de trestie curbată; Liza trebui să-şi grăbească deplasarea. 
Degetele îi singerau. Scăpă o priză, alunecă circa un metru şi- 
şi zdreli adînc pielea abdomenului. 

Strîngind din dinţi, încercă să nu intre în panică, să-şi 
păstreze controlul gesturilor. Reuşi să sară exact în clipa cînd 


firul se plie sub greutatea sa. Contactul cu solul se dovedi a 
nu fi prea dur, carnea animalului absorbind cea mai mare 
parte a şocului. Goot o ajută să se ridice. 

— E-n regulă? Contracţia a încetat mai devreme decit 
speram, am crezut c-o să cazi! 

Îi povesti ceea ce văzuse: vulcanul în erupție, lava 
sticloasă corodind pielea, săpînd răni şi crevase, goana 
disperată a sinistraţilor care se zbăteau în pinza de păianjen a 
mărăcinişului creț... Goot o ascultă, incredul, cu sprîncenele 
ridicate. Brusc îşi pierdu răbdarea, o prinse de umăr şi o 
scutură cu brutalitate: 

— Baţi cîmpii! Nu poate fi un crater, ne aflăm pe un 
animal, n-ai înţeles nimic? 

Se degajă cu o smucitură. Incidentul îl smulse însă pe 
Mikofsky din amorțeală; se apropie în grabă, dezechilibrat de 
pîntecul enorm, şi ceru explicaţii. Liza fu obligată să relateze 
încă o dată "viziunea". Savantul păru şi el deconcertat. Tînăra 
se ambală. 

— Din ceea ce se putea observa, fugarii veneau spre noi. 
Cred că vor ajunge aici cam într-o oră! Vom vedea atunci 
dacă am visat... 

La ideea viitoarei confruntări, Goot se strimbă şi începu să 
cerceteze cu febrilitate jungla de peri care-i înconjura. 
Mikofsky ridică fatalist din umeri: 

— Nu vom putea evita la nesfirşit contactul, mormăi pe 
sub mustață, altfel nu vom mai înainta niciodată! Urcaţi-vă în 
benă. După ce l-am aprovizionat pe Cornwell, cantitatea de 
carne s-a micşorat, aşa că, la nevoie, cred c-aş putea ridica 
barja la vreo doi-trei metri. lar dacă vă veţi culca pe burtă, 
veți fi feriți de eventualele proiectile. Dacă-i necesar, aruncați 
din lest... de preferat aparatele mai puţin importante! 

Se îndreptară spre vehicul escaladindu-i cu o grabă febrilă 
marginile acoperite cu buloane. Mikofsky îşi reluă locul în 
cabina de comandă, zăvori portierele şi parbrizul. Uruind din 
ventilatorul ambalat la maximum, maşina părăsi solul, duzele 
scobind un şanţ în preeria de puf. Goot şi Liza se culcară pe 


mormanul de carne uscată, cu nasul în dreptul buzei 
metalice a benei, scrutind peisajul ca doi puşti curioşi 
ascunşi după creasta unui zid. 

Mikofsky alegea drumul cu precauţii inutile; vacarmul 
produs de turbină le trăda prezenţa pe o rază de trei kilometri 
jur-împrejur, făcînd superfluă orice tentativă de apropiere 
tăcută. În momentul cînd tocmai depăşeau pata negricioasă a 
unui neg, dintre "bambuşi' tişniră primii fugari. Erau complet 
goi, buimaci, acoperiți de sudoare. Liza reuşi să numere zece 
bărbaţi şi tot atitea femei. Conducătorul părea a fi un 
sexagenar scheletic. Goliciunea sa albicioasă contrasta ciudat 
cu ochelarii cu rame de baga ce-i călăreau nasul. Pe craniul 
strălucitor erau lipite cîteva fire de păr roşcovan. El ridică 
braţul într-un gest autoritar, provocind oprirea imediată a 
celor care-l urmau. 

— E Sven Harusson, şopti Goot, un suedez. Conducea a 
patra grupă de explorare... 

Liza examină atent trupurile sinistraţilor; în pofida 
eforturilor, nu izbuti să descopere nici cel mai mic semn de 
mutație. Mica trupă giîfiitoare părea să se bucure de o totală 
integritate fizică. Doar fețele trădau o năuceală, ce putea fi 
totuşi pusă pe seama şocului catastrofei. 

Mikofsky facu semn bătrinului agitindu-şi un braț în 
afara cabinei. 

— Sven! strigă, sînt eu, Mathias, mă recunoşti? 

Suedezul se retrase însă grăbit, cu pupilele dilatate de ură 
şi exaltare. Braţele descărnate, ridicate deasupra capului, 
tremurau ca nişte curpeni. Se răsuci spre însoțitori, emise un 
scîncet prelung animalic şi sări pe piedestalul improvizat de 
un neg ca şi cum ar fi urcat la tribună. 

— Fraţi leucocite, îl auzi Liza urlînd, răul este din nou aici! 
Bacteriile invadatoare îşi masează trupele la graniță! Patria 
noastră, acest organism viu al cărui soldați microscopici 
sintem, aşteaptă sacrificiul nostru! Să digerăm invadatorul 
patogen! Cei care vor cădea în luptă vor fi forma puroiului 
glorios al eroilor necunoscuți... 


Goot îşi ascunse fața în palme: 

— Nu, nu-i adevărat! îl auzi tinăra gemînd, acum se cred 
globule albe! 

Fata frisonă. 

— Ăştia, biîigui ea, ăştia vor să ne mănînce... 

Se ridică într-un genunchi. Jos, trupa excitată se 
desfăşura cu intenţia vădită de a ataca barja. Bărbaţi şi femei 
deschideau şi închideau cadențat gura, răsfringind buzele 
pentru a-şi arăta dinţii. Mandibulele clămpăneau cu violență 
producînd un zgomot înfricoşător de fildeş crăpat. Cei mai 
apropiaţi se aruncară asupra fustei de cauciuc ce înconjura 
aparatul, încercînd s-o sfişie cu unghiile. Sven Harusson 
supraveghea asaltul, scoțind modulaţii ascuţite aproape 
insuportabile. Liza se simțea ca paralizată; imaginea 
cercetătorilor blindaţi cu diplome pornind la atac asemeni 
unei haite de lupi înfometați îi declanşa în minte pilpiiri de 
nebunie... 

—  Ucide! Ucide! striga suedezul. Fagocitati duşmanul 
microbian! Voi sînteți purificatorii, voi sînteți cei care înfring 
boala... Ucide! 

Mikofsky se scutură; smulgîndu-se stării hipnotice 
provocate de surpriză, împinse manşa ambalind motorul la 
maximum. Vehiculul reacționă aproape după un minut, cînd 
perna de aer reuşi să-l ridice la trei metri deasupra solului. 
De benă rămăseseră agățați cinci sau şase atacatori ceva mai 
încăpăţinați. 

— Nu vă temeți de moarte! îi îndemnă Harusson cu glas 
răguşit. Puroiul este sîngele sfint pe care şi-l poate dori o 
globulă albă... Singura justificare... Singura dovadă a 
sfirşitului său glorios în luptă! Ucide! 

Puroiul... Liza simţi o stringere de inimă. După ce 
fuseseră personalități ale lumii ştiinţifice, după ce se 
acoperiseră de onoruri, de gloria recunoaşterii internaţionale, 
acum nu mai năzuiau decit la puroi. La această supurațţie 
pestilențială, mărturie a luptei organismului împotriva 
agentului infecțios, numai la această scurgere putredă în care 


se amestecă într-un talmeş-balmeş bacterii şi leucocite 
cufundate într-o magnă de celule moarte... 

Pe marginea benei îşi făcu apariția un rînd de degete, 
urmate imediat de mai multe fețe schimonosite de rînjete 
amenințătoare. Clămpănitul fălcilor era insuportabil. Goot se 
rostogoli pe o latură împingîndu-şi fără ezitare piciorul drept 
în figura unui bărbos de vreo patruzeci de ani. Acesta încasă 
lovitura fără să clipească, scuipă citeva bucăţi de email şi 
încercă să se cațăre peste marginea metalică. Liza simți că 
cineva o prinse de gambe trăgind-o în gol. Vrind să se 
răsucească, se prăvăli pe burtă. Imediat, acel cineva îi sări în 
spinare, îndesîndu-i capul în maldărul de carne uscată. Se 
sufoca. Strigătele lui Sven îi parveneau ca prin vată. Îşi 
strînse picioarele, încercînd să se debaraseze de adversar, dar 
necunoscutul rezistă cu încăpăţinare. Percepea cu claritate 
gifiitul bărbatului lipit de omoplaţii săi şi-i simțea saliva 
curgiîndu-i pe ceafă. Se zbătu, inutil însă; zvicnirile sale nu 
reuşeau decit să provoace erecţia luptătorului-leucocită al 
cărui sex se întărise apăsînd fesele tinerei. Şi, în clipa cînd 
credea că va fi violată, simți cum îi muşcă violent umărul. 
Urlă. Dinţii se înfipseră în carne asemeni colților unui animal 
care încearcă să smulgă o bucată pentru a o amesteca şi 
înghiți. De data aceasta durerile îi dădură forța de a 
reacționa. Îşi răsturnă atacatorul cu o formidabilă zvicnitură 
din mijloc, apoi îi lovi carotida cu pumnii. Un gînd dureros şi 
grotesc îi fulgeră prin minte: "Sint pe punctul de a ucide un 
sălbatic, cu şase licenţe, cu trei doctorate, medaliat a patru 
sau cinci universităţi... şi care se crede o globulă albă!" 

Goot, înarmat cu o lopată, lovea fără să aleagă, strivind 
falange, turtind cranii păroase, crestând figuri. Atacatorii 
cedară unul cîte unul, rostogolindu-se în gol. Liza se 
debarasă de agresorul său, ce nu mai dădea nici un semn de 
viață, şi se repezi în ajutorul lui Mikofsky. O fată cu priviri de 
nebună sărise pe treapta cabinei; folosind o tibie umană ca 
pe un ciocan, încerca să spargă geamul lateral pentru a intra 
în postul de comandă. Parbrizul instalat era pe punctul de a 


zbura în ţăndări dar profesorul se crampona de volan, cu fața 
lucind de sudoare... Liza sări pe capotă şi, gata-gata să-şi 
piardă echilibrul, se agăță în ultima clipă de far. Ciocanul 
improvizat îi răni fruntea şi obrazul; dar strînse din dinți, se 
lipi de parbriz şi o lovi pe nebună cu muchea palmei între 
sprincene. Aplicată greşit şi deci nepericulos, lovitura se 
dovedi totuşi suficientă pentru a o dezechilibra pe apucată 
care, bătind aerul cu osul, se rostogoli de pe treaptă scoțind 
un țipăt de spaimă. 

Mikofsky strivi pedala de acceleraţie, generînd protestele 
turbinei. Atmosfera, deja irespirabilă, se umplu de un miros 
sufocant de cauciuc ars, dar vehiculul țişni zece metri înainte 
înfigîindu-se ca o pană în zidul elastic al perilor zbirliți. Liza 
escaladă acoperişul cabinei şi ajunse în benă. 

— Am scăpat de ei! exclamă Goot. Dumnezeule! Parc-a 
fost un abordaj în toată regula! 

Tinăra se lăsă în genunchi, îşi pipăi umărul îndurerat şi 
îşi privi mîna plin de singe. Fusese muşcată atit de adînc 
încît erau probabil necesare cel puţin douăzeci de puncte de 
sudură! Înjură... La o sută de metri în urma barjei, "luptătorii 
globulari" păreau să fi renunțat la urmărire. Glasul lui Sven 
Harusson se topi treptat într-un murmur ininteligibil. 

— Voiau să ne măniînce, spuse Liza, să ne fagociteze în 
numele canibalismului biologic! Şi-au pierdut în întregime 
personalitatea şi individualitatea! E un caz de simbioză 
psihologică pur şi simplu înfricoşător. 

— Este ceea ce vom păţi dacă mai continuăm expediția 
asta ridicolă! mirii tînărul. Ar fi mai bine să-ți foloseşti 
influența pentru a-l convinge pe bătrin să ne-ntoarcem. Data 
viitoare s-ar putea să nu mai fim atît de norocoşi! 

Liza ridică din umeri strimbîndu-se de durere. Un lichid 
cald şi lipicios i se prelingea pe şira spinării. 

— Nu pe acolo! urlă pe neaşteptate, în apropiere, o voce 
necunoscută. Nu pe acolo, că dați de vulcan! 

Cu inima bătând nebuneşte îşi dădură seama că cel care 
o atacase, şi pe care-l crezuseră mort, se tira acum în patru 


labe prin mormanul de carne uscată. Un hematom enorm îi 
împodobea carotida. Părea să-şi țină ochii deschişi numai cu 
mare dificultate. Scuipă o spumă însingerată şi se ridică 
agitînd braţele. 

— Vulcanul! strigă din nou. Isi Jamin l-a făcut! L-a făcut 
pe teritoriul nostru ca să ne gonească... Mai întîi a fost doar o 
gaură minusculă, apoi una cît o monedă de zece cenți, apoi a 
ajuns repede cit o farfurie, cît o tavă... cît o chiuvetă. Toată 
zona s-a ridicat transformiîndu-se într-un con vulcanic. 
Trebuie să ne întoarcem, acolo nu-i decît moartea! 

Se ţinea în echilibru pe marginea benei, clătinindu-se 
periculos deasupra golului. Liza întinse mîna pentru a-l ţine, 
dar omul scoase un urlet şi sări din vehicul. "Ierburile înalte" 
îl înghițiră instantaneu. 

— E o idioţenie! vocifera Goot. Nu poţi crea un vulcan pe 
un organism viu! 

Tinăra se abţinu, considerind că ar fi fost inutil să 
declanşeze o nonă polemică. 

— Priveşte! se mulțumi să spună arătind solul. 

Scurgeri sticloase de lavă răseseră pielea curațind stratul 
cornos şi rădăcina multor peri care se prăbugşiseră ca nişte 
arbori. În unle locuri, șanțurile erau atît de profunde încât 
dezveliseră vasele sanguine superficiale a căror rețea cedase. 
Fluxul coroziv devora blana, deschizând plăgi dureroase şi 
pustiitoare din care răsăreau doar cîteva insule de epidermă 
încă intactă. În mijlocul acestui teritoriu devastat se căsca un 
crater cu margini zdrentuite, albicioase; un vulcan al cărui 
con se ridica pină la aproape zece metri înălțime. Goot 
deschise gura fără a fi însă capabil de scoate un singur 
cuvînt. Fruntea Lizei se acoperi de sudoare. Aeroglisorul 
plutea deasupra lavei. Era de ajuns un mic incident o pană a 
ventilatorului  suprasolicitat pentru ca perna de aer 
comprimat să dispară... aruncîndu-i pe sol în mijlocul mareei 
acide. 

— Nu-i un vulcan, murmură fata cu buzele uscate, e doar 
un ulcer... Un ulcer uriaş. Nu mi-aş fi închipuit! Goot, tu ce 


crezi? 

Tînărul tuşi, vizibil neliniştit. 

— Mikofsky a dat-o în bară, articulă cu greutate, sîntem 
mult sub coaste... probabil pe peretele abdominal, la baza 
plămînului sting. E mai rău decit un ulcer. Aproape sigur 
este o perforație a unuia dintre cele trei stomacuri... O 
pertorațţie "la lumina zilei"... E groaznic! 

— E vreun risc ca animalul să moară? 

— Nu... nu, nu cred. Să se anemizeze, da. Să se 
slăbească. La trezire, sarcinile vor fi preluate de celelalte 
pungi stomacale Mometan hibernează şi nu se hrăneşte decît 
din rezervele stratului de grăsime. Rămiîne totusi riscul unei 
hemoragii... 

— Crezi că-i o manevră a lui Isi Jamin? 

— Posibil. Sînt tot felul de modalități pentru a provoca o 
perforație: o otravă, un produs caustic... 

Figura Lizei se lungi de uimire. 

— Ar fi trebuit trei camioane-cisternă! La dimensiunile 
creaturii, calculele nu se fac cu lingura de supă... Aici n-a 
fost niciodată debarcată o asemenea cantitate de substanță 
toxică! 

Tînărul se încruntă. Mikofsky ezita asupra deciziei ce 
trebuia luată, iar vehiculul rătăcea la întîmplare printre 
smocurile de păr încă intacte, urlind de turbina 
suprasolicitată. 

— Dacă ventilatorul cedează ne-am ars! constată Goot cu 
o voce neutra. Scurgerile astea corozive cu aspect de lavă nu- 
s altceva decit suc gastric, acid clorhidric, pepsină super- 
concentrată! Barja va fi integral digerată în mai puţin de un 
sfert de oră! La dimensiunile animalului, e normal ca toate 
secrețiile să fie de o mie de ori mai puternice decit cele 
normale... În definitiv, aveai dreptate: e un vulcan, un vulcan 
din carne şi sînge! 

Liza îndrăzni o privire peste parapet. Jos, cîteva glande 
sudoripare încercau să lupte împotriva sinistrului deversiînd 
sute de litri de sudoare, fără însă ca valul de lichid sărat să 


reuşească oprirea periculoaselor mucozităţi ce radiau în jurul 
craterului asemeni unei pînze de păianjen. Vaporii emişi de 
sucurile digestive iritau ochii şi gîtul. Goot începu să 
tuşească violent, imitat fiind imediat de Liza. Prin pînza de 
lacrimi care-i acoperea ochii, fetei i se păru că întrezăreşte o 
formă umană culcată pe una din insulele de epidermă 
încercuite de "lavă"... 

— Acolo! strigă spre Goot. E cineva acolo! 

Lovi puternic cu palma în tavanul cabinei, atenționindu-l 
astfel pe Mikofsky. După cîteva clipe, acesta deschise geamul 
crăpat. Condusă cu o singură mină, barja glisă periculos. 
Turbina gemea pe o tonalitate tot mai ascuţită, aidoma unui 
aspirator în pragul sufocării. 

— La stinga! repetă fata. Pe insula triunghiulară... Pare 
un corp întins pe jos! 

— Un codaş, probabil, spuse Goot nerăbdător. Mai mult 
ca sigur că vaporii de clor l-au asfixiat deja, nu mai putem 
face nimic pentru el! N-are rost să mai întîrziem; ventilatorul 
riscă să cedeze... 

— ÎL văd! strigă Mikofsky. Încercaţi să-l prindeţi cu 
lassoul, repede, s-a aprins avertizorul! 

Liza scotoci cu febrilitate prin maldărul de carne, în 
căutarea unui cablu. Găsi o fringhie şi improviză imediat un 
nod alunecător. Mikofski apropie vehiculul de bucata de piele 
atacată de acid din toate direcţiile. Turbina avu un rateu, 
tuşi, iar aparatul pierdu un metru în altitudine. Liza gifiia, 
un nod îi bloca gîtul iar sfircurile i se ridicaseră, întărite de 
frică. Trupul inert părea al unei tinere, cu părul negru tuns 
perie şi pielea întunecată de metisă. Zăcea goală, pe o latură, 
avînd mîinile legate la spate cu o friînghie ce-i înconjura 
mijlocul. Fusese evident abandonată intenţionat, sacrificată, 
ca şi cum Sven Harusson sperase — prin această ofrandă — 
să liniştească miînia "vulcanului"... 

Liza îşi dădu seama că lassoul nu era bun de nimic. 
Trebuia să sară pe insulă, să elibereze prizoniera şi să urce 
împreună înapoi... Avea să reziste barja pină atunci? 


— Dă-mi un scalpel, îi ceru lui Goot. Cînd îți spun, ne 
tragi sus! 

Tînărul se execută fără entuziasm. Tinînd cuțitul între 
dinți, tînăra încalecă tablierul şi-şi dădu drumul în lungul 
flancului benei. Emanaţiile acre îi asaltară bronhiile iar 
privirea i se încețoşă. Agăţindu-se de buloane, cobori pînă la 
burduful de cauciuc ce înconjura aparatul şi se pregăti să 
sară... Se afla la trei metri de sol; dacă pielea elastică o 
respingea, risca să cadă drept în mijlocul "lavei". Mikofsky se 
agita în cabină, cu figura plină de sudoare. Rostogolindu-şi 
ochii bulbucați îi arătă tabloul de comandă. Becul de 
semnalizare a supraîncălzirii declanşa un reflex pilpiitor pe 
fruntea-i netedă. Nu mai putea întirzia. Liza se ghemui, 
sări... Căderea i se păru extraordinar de lungă. Cind 
picioarele atinseră solul, simţi cum pielea se lasă aidoma 
unei trambuline sau saltele de plajă, apoi epiderma 
comprimată se dilată din nou, azvirlind-o în aer. Moartă de 
frică, bătu aerul cu mîinile şi picioarele, incapabilă să 
controleze traiectoria. Lovi din nou "pămîntul", ricoşă şi 
alunecă spre valul de acid ce asalta ridicătura cu un sfirîit 
rău prevestitor. Suprafaţa insulei se micşora văzînd cu ochi. 

Liza îşi înfipse unghiile în carnea groasă, deschizind răni 
ce ar fi provocat invidia oricărui animal de pradă, apoi muşcă 
epiderma, ancorindu-se ca un parazit avid de singe. 
Alunecarea mortală încetă atit de brusc încît şocul era pe 
punctul să-i smulgă falca. Cu infinite precauţii, începu să 
urce panta pe care sebumul şi sudoarea o transformaseră în 
patinoar. Gifiia, urmărită îndeaproape de clipocitul umorilor 
ce disociau proteinele şi lipidele cu o viteză fantastică. Cu 
genunchii de cîrpă se prăbuşi lîngă prizonieră. Pierduse 
cuțitul, probabil la ultimul ricoşeu, şi pentru a desface 
legăturile nu mai avea practic la dispoziție decit unghiile şi 
dinții. 

— Nu vei reuşi! strigă mulatra, ghicindu-i intenţia. Sînt 
din nailon! 


Mai exista o soluție: să ceară să i se arunce fringhia, Goot 
s-o tragă sus pe necunoscută... şi să aştepte să-i azvirle din 
nou funia pentru ca, la rîindu-i, să se cațăre în benă. 
Răminea ca "insula" să supraviețuiască suficient pentru a 
permite o manevră atît de lentă. 

Se ridică şi făcu semn tinărului aplecat pe marginea 
platformei. Recepţionă sulul de cablu direct în figură, şi o 
secundă se clătină, ameţită de lovitură. Cu fluturi negri sub 
pleoape, o legă pe tînără de friînghie, semnaliză trăgînd de 
cablu şi susținu trupul ciocolatiu pînă cînd smuciturile lui 
Goot îl desprinseră de la sol. 

Ridicîndu-se în aer, cu mîinile şi gambele în continuare 
legate la spate, negresa lovi fusta de cauciuc a vehiculului şi- 
şi zdrobi omoplațţii de buloanele ce acopereau bena. 

Liza se straduia să-şi controleze respiraţia. De jur- 
împrejur, lichidul ulcerant rodea boţul de carne, reducîndu-i 
spaţiul vital cu fiecare secundă. Prin minte i se perinda 
compoziția substanţei sticloase: acid clorhidric, pepsină... Va 
începe cu arsuri profunde pe tot corpul, pielea se va stringe 
ca sub un jet de vitriol, ochii se vor usca în orbite... Nu va fi 
decit o fantomă jupuită de vie pe care durerea o va face să 
alerge la întimplare printr-un gheiser de stropi acizi. 

Sus, Goot trăgea, cu muşchii gata să-i pleznească. Cu 
mari dificultăţi reuşi, în sfirşit, să aducă prizoniera în benă. 
Mai trecu încă un minut interminabil pînă cînd fringhia 
şuieră din nou prin aer. Liza întinse mîna, dar, chiar în clipa 
cînd degetele erau gata s-o prindă, vehiculul făcu un salt 
depărtindu-se cu zece metri! Mikofsky se agita în cabină, cu 
figura înroşită de pilpiirile becurilor de alertă. Sirena de 
suprasarcină țiui strident şi maşina mai pierdu un metru din 
altitudine. Acum aproape că atingea scurgerile, picături 
sfiriitoare poposind pe fusta de cauciuc. Liza ţopăia pe loc, 
fără să-şi dea seama. Frica fusese înlocuită de un fel de 
incredulitate stupidă, în timp ce un glas interior îi repeta 
undeva, sub ţeastă: "Nu se moare aşa, nu-i posibil, o ființă 
omenească nu are dreptul să cunoască un astfel de sfirşit'... 


O contracție neaşteptată zgudui cîimpia răvăşită, stirnind 
o hulă de lavă ce nu întârzie să formeze un val înspumat. Îşi 
dădu seama că, de astă-dată, movila va fi înecată. Mikofsky 
manevra cu disperare să se apropie de insulă, barja oscilind 
acum la numai trei metri de tinără. Liza nu mai putea 
aştepta. Lipindu-şi gambele, începu să sară pe loc, folosindu- 
se de elasticitatea cărnii grase ca de o trambulină. Era o 
nebunie, dar nu vedea nici o altă soluție pentru a traversa 
şanţul ce o separa de vehicul. Frânghia lui Goot nu mai era 
bună de nimic căci maşina se găsea aproape la nivelul 
"valurilor", adică sub înălțimea la care se afla tinăra, dar 
separată de ea printr-un rîu de lichid ulcerant lat de cinci 
sau şase metri. Liza îşi continua grotescul dans, ciştigînd cu 
fiecare salt un plus de înălțime. Cînd se află la un metru de 
sol se aruncă înainte, cu brațele în cruce. O fracțiune de 
secundă întrezări figura lui Goot albită de spaimă şi mîinile 
sale întinse. Dar rată priza şi se agăță de marginea 
tablierului, izbindu-se violent cu piîntecul şi genunchii de 
flancul benei. Ameţită, simțea cum metalul aluneca sub 
degetele unsuroase. Avu impresia că se găseşte atirnată de 
jgheabul unui acoperiş, la treizeci de etaje deasupra solului. 
Dar Goot o prinse de încheieturi şi cu două opinteli o trase 
sus. Fata se prăvăli cu nasul în carnea prăfoasă... 

— Am luat-o! strigă tînărul pentru a fi auzit de Mikofsky. 
Băgaţi gaz, am recuperat-o! 

Vibrind din toate încheieturile, barja alunecă spre 
babord, într-un miros groaznic de ulei ars. 

Liza se răsuci pe o latură. Coapsa îndurerată atinse 
umărul metisei, încă legată. Nailonul se înfundase adînc în 
pielea cafenie, lăsînd dire însingerate. 

— Mulţumesc... murmură necunoscuta cu o voce 
răguşită. Mă numesc Saba Ermal, sînt biolog... fac parte din 
grupul lui Isi Jamin... 

Liza tresări. Îi făcu semn tînărului să-i dea un alt scalpel, 
apoi se adinci în examinarea nodurilor care imobilizau 
membrele prizonierei. 


— Sinteți o... "lichidatoare', remarcă pe un ton de 
conversație mondenă. Ce treabă aveaţi atunci cu Harusson şi 
cu "globulele" sale "albe"? 

— Voi ați provocat porcăria asta? strigă furios Goot 
arătind ulcerul. Felicitări. Sînteţi cu adevărat sonați! Nu mă 
mai miră că v-au vrut devorată de propria dumneavoastră 
operă! 

Saba ridică fruntea, cu sprincenele arcuite şi nările 
dilatate de furie. 

— N-avem nici o vină în declanşarea bolii! Din contră, am 
detectat-o de la început. Isi Jamin m-a trimis la Harusson 
să-l avertizez şi să-l rog să părăsească zona. Nebunii ăştia m- 
au primit însă ca pe o... bacterie! M-au considerat 
responsabilă de ulcerație. Jumătate din ei voiau să mă 
mănînce imediat, cealaltă jumătate să mă arunce în vulcan 
pentru a-i calma furia. Mi-a fost imposibil să-i fac să 
raționeze, nu s-au clintit decît în ultimul moment... 

Goot pufni ostentativ, neîncrezător şi scotoci în trusa 
medicală. Barja alunecă din nou printre ierburi, de astă-dată 
la cincizeci de metri de un sol sănătos. Liza oftă uşurată. 
Tînărul începu să-i sutureze neglijent rana de la umăr. Fata 
îşi muşcă buzele pentru a nu ţipa. În sfirşit, Mikofsky aşeză 
vehiculul pe sol, tăie contactul şi se extrase din cabină. 
Şiroia de sudoare din creştet pînă în tălpi şi gol cum era, cu 
pîntecul proeminent, îmbrăcat doar cu enorma sa mustață — 
avea aerul unui băutor de bere ce iese din aburii unei saune. 

— Ne oprim aici! anunță aşezindu-se pe acoperişul 
postului de comandă. Maşina e cam obosită, are nevoie de o 
revizie. Toată lumea e teafără? 

Tustrei aprobară. Saba se prezentă, provocînd o cută de 
nemulțumire pe fruntea savantului. Întilnirea cu unul din 
discipolii lui Isi Jamin nu părea să-l umple de bucurie. În 
timp ce Saba îşi enumera încă o dată argumentele, Liza îi 
înfăşură mîinile şi gambele cu bandaje cicatrizante. 

— Mi s-a repetat mereu că Isi Jamin vrea să ucidă 
animalul, mirii Mikofsky, iar aici nu văd altceva decît o nouă 


dovadă a comportării ei aventuroase. Omorirea animalului ar 
însemna pentru noi curată sinucidere. Mă întreb dacă nu 
cumva această intenţie distructivă nu este de fapt — sub o 
altă formă — la fel de patologică asemeni încercărilor de 
asimilare ale sărmanului Harusson? 

— O rivală bolnavă şi nebună! V-ar conveni, nu? strigă 
Saba ridicîndu-se în genunchi. Întotdeauna aţi dispreţuit-o, 
ați invidiat-o! Dumneavoastră sînteți cel nebun! Nu v-aţi da în 
lături de la nici un compromis. Pun pariu că ați fi un recrut 
perfect pentru adepţii extinderii teritoriilor! 

Mikofsky ridică mîna întrerupînd vorbăria şi, culegind o 
bucată de carne, începu s-o mestece. Goot şi Liza îl imitară. 
Numai Saba refuză hrana şi se închise într-o muţenie ostilă, 
echivalind cu o declarație de război. 


După ce bărbații adormiră, Liza se lăsă pe sol şi se 
ascunse într-un tufiş de peri, pentru a-şi rezolva necesitățile. 
O durea tot corpul. Muşcătura de la umăr, hematoamele ce-i 
marcau genunchii, zgiriieturile ce-i zebrau pîntecul... La 
fiecare mişcare abia reuşea să-şi rețină suspinele. Revenind 
la vehicul se sprijini de un trunchi. Saba îşi făcu apariția 
dintr-un boschet şi se grăbi s-o ajute, apucînd-o de braţ. 

— Mikofsky se înşeală! şopti febril la urechea Lizei. Isi 
Jamin nu-i nebună. În orice caz nu e mai nebună decit cei 
care acceptă simbioza degradantă cu animalul! Îmi place mai 
mult să mor în pielea mea de femeie decit să trăiesc în cea a 
unei "globule albe", ca Harusson! Ea nu poate accepta 
degradarea, asimilarea progresivă... Dacă ne contopim cu 
animalul regresăm puţin cîte puţin: indivizi responsabili vom 
cădea la rang de organ, de celulă, de muncitori biologici fără 
creier, concepuți doar pentru a îndeplini o singură sarcină, 
mereu aceeaşi. Ştii ce făceau "soldații" lui Harusson pentru a 
curăța ulcerația? Tăiau anumiți membri ai echipei şi le luau 
carnea, pe care o coseau deasupra găurii, înțepînd epiderma 


animalului, aşa cum o gospodină peticeşte o izmană ruptă! 
Ai auzit bine: halci de bărbați sau femei, tăiate şi cusute cu 
fir de sutură pe burta monstrului ăsta adormit de mii de ani. 
Am văzut-o şi mi se face rău cînd îmi amintesc. Au asasinat 
zece dintr-ai lor înainte de a renunța, pentru că gaura 
devenise prea largă... Toţi o vom sfirşi la fel, contaminati de 
hrană! 

— Există totuşi zone nutritive perfect sănătoase, obiectă 
Liza. Teritoriul pe care se află 
baza, de exemplu... 

Saba ridică din umeri. 

— Sărmană idioată! Teritoriul pe care se află baza e la fel 
de mutagen ca orice altă 
parte a creaturii! Doar acţiunea sa este mai lentă. Isi Jamin a 
examinat eşantioanele mult 
mai atent decit moluscă asta de Mikofsky: nu există zone 
neutre, ci doar cu efect lent... 
Dacă alţii se transformă într-o săptămînă, nouă — celor 
"norocoşi” — ne trebuie doi-trei ani pentru a ajunge la acelaşi 
rezultat ireversibil! În vinele tale şi în ale mele curge deja 
otrava animalului! Cînd mesteci carnea asta, pe care o crezi 
sănătoasă, nu faci altceva decît 
să-ți înghiți — bucăţică cu bucăţică — viitoarea ta 
metamorfoză. Examnează-ţi atent corpul, sînt sigură că vei 
descoperi o anomalie. Plimbă-ţi nasul pe pielea lui Goot sau 
Mikofsky 
(nu ştiu cu care te culci) şi trage concluziile la fiecare sfirşit 
de lună... Vei vedea! Uneori 
este o transformare psihologică: idei fixe, manii, fobii, obsesia 
asepsiei, dezinfecţiei... dorința de a atinge solul din ce în ce 
mai des. Sînt avertismente care nu înşeală. Crede-mă, Isi 
Jamin are dreptate: mai bine murim acum, întregi, decît să 
ne transformăm în caricaturi. Acest deziderat este de altfel o 
evidentă dovadă de sănătate mentală, de integritate morală 
perfectă; să mori ca un om, nu ca... 'globulă albă"! Cine poate 
susține contrariul? Mikofsky? E un laş! Ascultă-mă, Liza, îţi 


vorbesc despre binele tău. Dacă eşti de acord, vom fugi 
împreună, ne vom alătura trupelor lui Isi Jamin şi vom 
acționa pentru a ucide hoitul ăsta! 

Luată prea repede, Liza clătină din cap. Nu dorea să se 
opună direct; de altfel ditriamba exaltatei era departe de a fi 
absurdă, mai ales în privința inexistenței suprafețelor 
sănătoase. Ceva era putred: regiunile  'imaculate, 
providențiale, nu rimau deloc cu logica biologică a unui 
organism, fie chiar atit de surprinzător ca hibernantul 
cosmic. Nu existau decit două posibilități; 1) Mikofsky se 
înşelase; 2) Minţise cu bună ştiinţă, cu scopul de a evita o 
panică generală... 

— Ei, ce zici? şopti metisa nerăbdătoare. 

— Trebuie să mă mai giridesc, obiectă Liza, lucrurile 
evoluează prea repede pentru mine... 

Divulgările tale... Minciunile lui Mikofsky. Am nevoie de un 
răgaz. 

— Ai dreptate, momentan nu putem face nimic. Va trebui 
să traversăm teritoriile adepților expansiunii. Sînt periculoşi. 
Vom reuşi, poate, dacă ne vom deplasa sub protecţia 
bătrinului. Este un moderat, un moliu, nu cred că-l vor opri. 
Mai degrabă îl vor consulta asupra unor aspecte tehnice. 
Rămine totuşi şeful expediției şi, în plus, se ştie că este 
inamicul jurat al lui Isi Jamin, ceea ce-i un punct bun pentru 
noi. Nu ne rămîne decît să ne agațăm de el pînă trecem, 
apoi... 

Liza ciuli urechile: 

— Zici că partizanii expansiunii se afla în fața noastră? 

Saba făcu un gest vag. 

— Îi vei vedea mîine. Un cantonament din corturi, plasat 
în virful unui şancru. O grețoşenie! 


Saba nu se înşelase. A doua zi, la prînz, aeroglisorul ieşi 
zgilțiindu-se din pădurea de peri pentru a se găsi în fața unui 
munte de carne netedă şi goală: un fel de mugure uriaş şi 
straniu ce amintea neplăcut de gilma de țesut fibros a unei 
tumori în expansiune. Nodulul atinsese deja înălțimea unei 
coline cu pante repezi, iar coama era împodobită cu o 
mulțime anarhică de corturi mari, cenușii, ce-şi întrețeseau 
cablurile pentru a se agăța de epidermă cu cîrlige de mari 
dimensiuni. Din confuzia extremă se născuse un adevărat 
oraş de pinză, o cetate fremătătoare unde adăposturi 
individuale, în stil "canadian", se învecinau cu cortul-hangar 
conceput să adăpostească două sute de persoane. La baza 
mamelonului, vreo zece bărbați şi femei derulau pe sol fişii 
mari dintr-un fel de stofă roşie şi grea, cu reflexe umede. 
Privind prin binoclu, Liza constată că straniul covor singeriu 
era cusut pe pielea animalului descriind un cerc perfect în 
jurul colinei. Femei goale, dar cu mănuşi pe miini, înțepau 
continuu epiderma cu gesturi mici, trăgînd de firul de sutură, 
asemeni croitoreselor profesioniste în plină aclivitate. Pîndari, 
poate gardieni, supravegheau împrejurimile cu ochii mijiți de 
atenţie. Cu toții erau înarmaţi cu sulițe de lemn — bețe de 
cort? — la extremitatea cărora erau agăţate un fel de steaguri 
confecționate din bucăţi de stofă purpurie. Aceste flamuri 
informe atirnau în falduri grele, parcurse din cînd în cînd de 
scurte convulsii. Observând aeroglisorul, santinelele dădură 
un scurt semnal, iar croitoresele îşi părăsiră imediat lucrul, 
retrăgiîndu-se în dezordine, abandonîind în grabă aţa şi acele. 
Liza observă că, acum, ciudatele drapele erau ţinute orizontal, 
asemeni halebardelor, ca şi cum cîrpele roşii ar fi constituit 
arme capabile de a intimida un eventual adversar. Surprinsă, 
se răsuci spre Goot, aşteptind o explicaţie, dar acesta săltă 
din umeri într-un gest de perfectă ignoranță. Tot Saba le veni 
în ajutor: 

— Sînt mucoase de absorbţie nutritive. La toate animalele 
pluricelulare ele se află, în general, în interior: stomac, 
intestine... Dar, datorită dimensiunilor sale, creatura mai are, 


în afara viscerelor obişnuite, şi suprafeţe de absorbție externe! 
Ele sînt sub forma unor zone întinse acoperite cu papile mai 
mult sau mai puţin turgescente care secretă un lichid capabil 
să disocieze cu o viteză fantastică proteinele şi grăsimile. 
Produsul rezultat este vehiculat de sînge, contribuind la 
procesul general de alimentaţie. De fapt, am putea spune că 
este vorba pur şi simplu de stomacuri la lumina zilei. Dacă, 
din întâmplare, o pasăre doar atinge zona, se trezeşte imediat 
lipită, apoi digerată. Partizanii expansiunii ştiu foarte bine că 
anumite celule — cultivate adecvat — pot să-şi continue 
diviziunea la infinit şi să trăiască chiar separate de 
organismul din care făceau inițial parte. S-au folosit de 
strania însuşire pentru a stimula dezvoltarea acestei mochete 
roşii, cu care se străduiesc să tapiteze marginile zonei 
ocupate de ei. Au țesut mucoasă stomacală aşa cum ar ţese 
covoare! E uşor: este suficient să stimulezi diviziunea celulară 
pornind de la cîteva fragmente prelevate de ici-colo. 
Rezultatul: cîrpe vorace şi canibale, de care vă sfătuiesc să vă 
ţineţi departe! În mod cert, bariera a fost făcută pentru a se 
proteja de Isi Jarnin, de ale cărei incursuni se tem foarte 
mult... 

Liza reglă binoclul, examinind atent ciudatul covor 
sîngeriu desfăşurat la poalele colinei. În pofida măririi 
asigurate de lentile, îi era greu să vadă în el altceva decit 
simple bucăţi de stofă. 

Gardienii încercuiră vehiculul, ținind drapelele canibale 
pregătite. Pentru a fi recunoscut, Mikofsky opri motorul şi 
ieşi pe scara aparatului. Identificiudu-l, santinelele deveniră 
mai puţin ostile şi după citeva secunde de ezitare, fanioanele 
se ridicară, unul după altul. Liza simţi că i se ia o greutate de 
pe piept. 

— Am avut dreptate, şopti Saba în ceafă. Mikofsky va fi 
paşaportul nostru! 

Li se ceru politicos dar ferm să părăsească aeroglisorul şi 
să nu-şi ia cu ei altceva decit o rezervă alimentară 
individuală suficientă pentru trei-patru zile. Apoi grupul 


porni în direcţia colinei, iar Liza avu prilejul să observe, în 
trecere, ciudatul covor al cărui traseu sîngeriu părea un 
drum de onoare în jurul muntelui de carne. Văzut de 
aproape, arăta ca un burete sau ca un prosop de baie. Pe 
scurt, nimic ameninţător. Falsa banalitate cu iz de capcană 
vicleană îi provocă o profundă stare de nelinişte. 

Urcînd panta spre cetatea de pinză, constată că epiderma 
pe care călca era tînără şi proaspătă ca a unui bebeluş. 
Frăgezimea ei roză îi aducea în minte imagini de scutece şi 
leagăn. Îi fu imposibil să nu se gîndească la fesele rumene pe 
care televiziunea le etala în prim plan, pentru necesitățile 
publicitare ale cutarei sau cutărei pipițe! 

— Diviziune rapidă a celulelor şi evacuarea accelerată a 
deşeurilor de nutriţie, murmură Saba intuindu-i gindurile. 
Această parcelă organică creşte şi întinereşte în dauna alteia, 
care se atrofiază şi moare în locul ei. E ca şi cum o mînă sau 
un picior ar începe să crească peste măsură, absorbind 
singur toate rezervele corpului căruia îi aparține... 

— O mină-vampir”? 

— Dacă vrei. Comparaţia nu-i idioată. Reflectă destul de 
bine ceea ce se petrece în momentul de față pe animal. Două 
sau trei insule, aidoma celei pe care ne aflăm, parazitează 
total schimburile energetice ale creaturii adormite, epuizind- 
o. Pentru a creşte într-o astfel de manieră disproporționată, 
nu există decît soluția dirijării spre ele a rezervelor nutritive 
acumulate în hibernant. Consumul de proteine, grăsimi şi 
hidraţi decarbon este probabil enorm! Practic, colinele astea 
sînt tot atiția foetuşi răsăriți pe suprafața animalului... Peste 
cîteva luni vor fi zece, cincisprezece, douăzeci de embrioni 
artificiali, echivalentul a tot atîtor sarcini! Rezervele adunate 
în vederea  hibernării prelungite se vor topi rapid, 
metabolismul se va încetini, iar creatura va deceda chiar 
înainte de a-şi recăpăta cunoştinţa... 

— Probabil că Isi Jamin e realmente încîntată... 

— Deloc! Respinge degradarea şi pentru unii, şi pentru 
alții. Nu vrea să devenim nişte mutanţi, dar se opune şi 


transformării animalului în propria sa caricatură grotescă! 
Din acest motiv este stupid să fim acuzaţi de a fi la originea 
tulburărilor ce afectează organismul hibernantului; este ceva 
împotriva principiilor noastre. Vom omori animalul, dar o 
vom face curat! 

Ajunseseră la periferia campingului. Santinelele îi 
împinseră printr-o rețea de străduțe, trasată de aliniamentul 
neregulat al corturilor care se încălcau într-o indescriptibilă 
harababură de cabluri. În jurul cârligelor ce fixau foile de cort 
şi streşinile, carnea se cicatrizase perfect şi nu prezenta nici 
cea mai slabă urmă de supurațţie. 

— Unde ne duc? se nelinişti Liza. 

— Probabil că la Huges Berthalem, răspunse metisa fără 
să-şi mişte buzele, el e şef aici. Un vlăjean scheletic cu 
ochelari albaştri, foarte "retro". Îşi zice biolog. Isi Jamin crede 
că locul lui ar fi mai degrabă într-o fabrică de alimente 
pentru cîini... Nu-ţi face griji, nu mă cunoaşte. 

Fură introduşi sub o cupolă de-a dreptul sufocată de un 
incredibil talcioc. Era simultan arhivă administrativă şi 
laborator. Huges Berthalem trona asupra acestui cîmp de 
bătălie, gol pe sub o bluză albă, murdară, împărțind ordine 
ce nu admiteau replică. Ochelarii cu lentile rotunde, violet 
închis, se clătinau periculos pe coama nasului osos şi 
coroiat. Era mai tînăr decit Mikofsky, dar la fel de chel. 
Văzindu-şi superiorul, gura ca o tăietură rectilinie i se crispă 
într-o grimasă de iritare. Dar rictusul de neplăcere i se topi şi 
un zimbet comercial îi întinse trăsăturile uscate. Liza rămase 
în urmă şi nu răspunse prezentărilor decît printr-o uşoară 
înclinare a capului. Era uşor de ghicit că brusca lor apariţie îl 
incomoda pe Berthalem. Se temea oare că Mikofsky ar fi 
putut să-i conteste autoritatea? Liza se trezi rugîndu-se în 
gînd ca grăsanul să nu comită vreo imprudenţă verbală. 
Urmară citeva momente de incertitudine, apoi obişnuinţele 
sociale îşi spuseră cuvintul şi se improviză un toast însoţit de 
cîteva cutii cu bere căliie. Berthalem declamă cu o voce 
ascuțită, rezumînd activitatea depusă, ca şi cum s-ar fi aflat 


la tribuna unui congres. Pe Liza începu s-o doară capul. Se 
aşeză pe un teanc de dosare, sprijinindu-şi spatele de un zid 
de sonde. 

— Nu există decit puţine teritorii sănătoase, psalmodie 
bărbatul cu ochelarii albaştri, datoria noastră este deci de a 
dezvolta aceste zone privilegiate, astfel încît să poată primi cît 
mai multă lume posibil. Această linie de conduită rezultă din 
simpla logică a supravieţuirii şi a o contesta este nu numai 
ridicol dar şi criminal. În câteva luni am creat ceea ce numim 
"o insulă de creştere alimentară" capabilă de a asigura 
subzistenţa a circa o sută de persoane, lucru indiscutabil, o 
reuşită de netăgăduit. Accelerind diviziunea celulară se 
provoacă o stare de tinerețe permanentă. Aici poți să-ți 
prelevezi fără teamă hrana din sol şi să tai bucăți mari de 
carne proaspătă, căci vitalitatea țesutului este atit de mare 
încît rana se închide după cîteva ore! Singurul remediu al 
mutațiilor este dezvoltarea şi multiplicarea unor astfel de 
insule. Îi vom primi şi pe mutanti şi-i vom supune unei cure 
de carne sănătoasă. Sint convins că o alimentație normală va 
face să regreseze metamorfozele celor mai puţin atingi. Este şi 
punctul dumitale de vedere, dragul meu Mikofsky, deoarece 
am înțeles că transportați cu voi resursele bazei! 

Din asistență se auziră citeva risete discrete. Personalul 
laboratorului se înghesuia servil în jurul lui Berthalem, ca 
pentru a sublinia alegerea făcută. Mikofsky înțelese că era 
inutil să conteste tezele exsubordonatului său şi, făcînd o 
piruetă, bătu în retragere. Aparenta cedare îl umplu de 
uşurare pe bărbatul cu ochelari albaştri. 

— Propun să marcăm această alianţă ştiinţifică printr-un 
mare banchet! urlă cu vocea-i de falset. De acum, marele 
Mathias Mikotsky este de-al nostru şi împotriva lui Isi Jamin! 
Împotriva obscurantismului! Diseară, adunarea şi petrecerea 
în cortul comun, s-a hotărît! 

Anunţul sărbătorii reuşi să  dezghețe atmosfera, 
laborantele scoaseră chiote vesele şi o sticlă de scotch — 
apărută ca prin minune — circulă între cei de față. Liza se 


mulțumi doar să-şi înmoaie buzele în alcool, spre deosebire 
de Goot, care-l sorbi ca o sugativă, cu evidentă plăcere. 

— În vederea a ceea ce va urma, sugerez invitaţilor noştri 
să se odihnească niţel. Să li se dea un adăpost confortabil! 

Era o modalitate ca oricare alta de a scăpa de ei. 
Conducindu-i spre ieşire, Berthalem ridică încă o dată 
paharul: 

— Împotriva lui Isi Jamin! îl auzi Liza zbierînd. Împotriva 
obscurantismului! 

Dar Saba nici măcar nu clipi. 

Fură cazaţi într-un cort comun, mare cît un hangar, 
împărțit de folii translucide din plastic în mici "camere" 
echipate doar cu un pat din curele şi un recipient sanitar. 
Impresia generală era cea a unei săli comune dintr-un ospiciu 
al secolului XIX. O perdea montată pe o şină groasă permitea 
închiderea fiecărei celule, dar sentimentul de intimitate 
rezultat era aproape identic cu cel din cabina de probă a unui 
mare magazin, simbătă după-amiaza... 

Goot, beat criță, se lăsă întins pe un pat, iar Saba şi 
Mikofsky dispărură fiecare în cîte o celulă. Liza rămase 
singură împreună cu tînărul care bolborosea din ce în ce mai 
incoerent. Într-un tirziu înţelese că dorea să facă dragoste şi 
se lăsă mingiiată fără să simtă nici cea mai vagă tulburare. 
Cu privirea rece, cu creierul treaz, profită de abdomenul 
tinărului pentru a-i cerceta trupul nervos pe care şerpuiau 
vene şi tendoane. Cuvintele Sabei îi răsunau sinistru în 
memorie: "Plimbaţi nasul pe pielea lui Goot sau Mikofsky şi 
trage concluziile la fiecare sfirşit de lună. Sint sigură că vei 
descoperi cel puţin o anomalie!" 

Începu să exploreze atent carnea străbătută de frisoane 
folosind virful limbii şi buricele degetelor, insistînd mai ales 
asupra părților inaccesibile privirilor proprietarului: spatele, 
şalele, partea internă a coapselor, scrotul... Goot sfirşi prin a-i 
ejacula în gură fără ca ea să fi descoperit cel mai mic semn al 
unei metamorfoze. Surprinsă, înghiți sperma sufocîndu-se şi 
părăsi încăperea nervoasă, furioasă pe sine. La capătul 


culoarului trona o cabină de duş; se închise înăuntru şi se 
abandonă jetului de apă. Goot era tînăr; poate că organismul 
lui rezista mai bine asaltului celulelor mutagene? Ar fi trebuit 
să-l aleagă pe Mikofsky, ale cărui cinci decenii trăite din plin 
îl desemnau drept un excelent subiect de studiu. Se întrebă 
dacă ar fi avut suficient curaj. În timpul facultăţii întreţinuse 
numeroase relații sexuale, dar întotdeauna cu băieți sau fete 
de virsta ei. O singură dată se lăsase dusă de o prietenă la un 
bordel de copii unde — pentra o sumă modestă — îşi oferise 
un puşti de vreo zece ani. Despre această aventură păstra 
însă o inexplicabilă impresie de murdărie. 

Se scutură. Cine minţea, Saba sau Hugues Berthalem? 
Cine se rătăcise în labirintul teoriilor greşite? Era oare 
singura care se bucura de integritate mentală în mijlocul 
psihopațţilor intoxicați de carnea animalului? Dacă da, pentru 
cît timp încă? 

Scuipă o gură de apă unsuroasă, trase perdeaua şi întinse 
mîna după prosopul agăţat de un cuier. Deodată, ceva se 
crispă în ea. Fără a încerca să înțeleagă, făcu un salt înapoi, 
încrucişindu-şi brațele peste sîni într-un gest reflex de 
apărare. Brusc, i se păru că din halatul de baie se degajă o 
amenințare. Îi trebuiră mai multe secunde ca să-şi dea seama 
că pînza din care era făcut semăna pînă la identitate cu fişiile 
de mucoasă arborate de gărzi în loc de drapele... Întinse 
degetele timid, imaginindu-şi deja cele mai viclene capcane. 
Nu, era totuşi o stofă inofensivă. Hotări să nu mai întîrzie, se 
şterse rapid şi părăsi cortul comun cu un sentiment vag că 
scăpase din ceva abominabil. Faptul în sine i se păru ridicol, 
aşa că începu să respire pentru a alunga nodul de spaimă ce 
persista dureros sub stern. 

Străduţele chinuite ce şerpuiau între corturi erau înțesate 
de trecători cu priviri goale. Peste oraşul de pînză fleşcăită 
plutea o atmosferă de plictiseală. Nimeni n-o băga în seamă. 
Atentă să nu se împiedice de cablurile ancorate de sol, ajunse 
curînd în mijlocul unei piețe minuscule. Circa treizeci de 
gură-cască formaseră un cerc de curioşi ca cele ce pot fi 


văzute în general în jurul circarilor sau negustorilor 
ambulanți. Li se alătură şi, făcindu-şi loc cu coatele, se 
strecură în primul rînd. Ceea ce văzu îi smulse o strimbătură 
de greață... În sol fusese practicată o despicătură suficient de 
mare pentru ca un om să se poată culca în ea ca într-o cadă 
de baie. În rană, ale cărei margini fuseseră cusute, zacea un 
tînăr din care nu mai rămăsese afară decit craniul complet 
ras. Tăietura începuse să se cicatrizeze vizibil, închizindu-l în 
căuşul umed ca într-o teacă din care nu va mai putea să iasă. 
Liza încercă să se retragă, dar gestul atrase atenţia unei 
spectatoare. Femeia, cu un coc cărunt şi sîni fleşcăiți, se 
apropie încetişor, apucînd-o de mînă. 

— Expresia ta îmi spune că eşti nouă, nu-i aşa? murmură 
pe tonul ce este folosit cînd te adresezi unui copil idiot. Nu-ţi 
fie teamă! Renunţă la acest aer de dezgust! Este un visător... 
Un inițiat! Nu are nevoie de compătimire! În urma unui 
accident, a rămas fără toate membrele. Cînd se afla însă pe 
masa de operație a ridicat brusc capul şi i-a spus marelui 
Hugues  Berthalem: "Fără pansamente, fără cusături, e 
inutil... Să se sape o groapă în carnea animalului şi să fiu 
imediat transportat acolo! Simt că mă cheamă o forță, nimic 
din toate astea nu s-au petrecut întimplător'. I s-a îndeplinit 
dorința şi a fost cusut în rană cu cioatele membrelor încă 
sîingerinde... Toţi credeau că va muri... Ei bine, nu! A doua zi 
declara: "Rănile mi s-au sudat de carnea animalului, sînt una 
cu el! Şi era adevărat! Coatele prinseseră rădăcini în pielea 
creaturii, transformîndu-l într-un fel de prelungire umană a 
hibenantului! De atunci, sîngele celui care doarme curge în el, 
îl hrăneşte, îl ţine în viaţă... A adoptat ciclul animalului, 
dormind ca el. Uneori visează. Asta se întâmplă o dată sau de 
două ori pe zi, iar cuvintele sale sînt profetice! A intrat în 
simbioză cu marele organism! Singele care irigă creierul 
animalului irigă şi creierul său, iar visele şi gîndurile 
vehiculate de globule capătă în capul său cuvinte omeneşti! 
Va glăsui, iar animalul va glăsui prin gura sa! 


Liza încercă să se depărteze, dar unghiile bătrinei i se 
înfipseră în carne. Somnambulul deschise gura şi îşi încordă 
giîtul. Capul tuns, palid, ce răsărea din umflătura violetă a 
cicatricei, avea ceva înspăimântător. 

— Sint siamezul, îngăimă necunoscutul cu ochii închişi, 
cel-care-a-prins-rădăcină! Ascultaţi-mi glasul, este cel al 
pămîntului care vă poartă... Nimeni să nu mai nutrească visul 
utopic de a pleca, căci nimeni nu va mai veni să ne caute. Am 
fost uitaţi, nici o memorie nu mai păstrează amintirea 
existenței noastre... De aici înainte nu vom mai avea altă 
patrie decît cea care trăieşte sub tălpile noastre... Vom ramine 
aici pînă vom muri, şi copiii noştri, şi copiii copiilor noştri vor 
trebui să venereze creatura aşa cum v-o cer s-o faceți! 
Niciodată nu va mai exista un altundeva! 

Debitul verbal se acceleră, spuma îi invadă figura. 
Deschise ochii o secundă, dezvelind pupilele revulsate. Un fior 
trecu printre cei prezenți. 

— Sînt siamezul, repetă pe ton de incantațţie, cel-care-a- 
prins-rădăcină! Ascultaţi! Visele creaturii curg prin mine, 
sentimentele sale îşi împrăştie căldura prin venele mele. 
Inima mea poate să se oprească, dar a sa va bate pentru 
mine! Nu mai mi-e teamă de moarte. La pieptul ei nu mai 
cunosc întunericul, în carnea sa nu mai cunosc singurătatea. 
Fraţii mei, surorile mele, ea ne iubeşte! 

Ultima afirmație aprinse în adunare o scinteie de isterie. 
Bărbaţi şi femei începură să se legene de pe im picior pe altul, 
clătinîndu-şi capul de la dreapta la stinga, mormăind ca o 
litanie cuvintele Celui-care-Visează. 

— Ne iubeşte — urlă din nou acesta. Mi-o strigă corpul ei 
gigantic! Eu sînt ea, ea este eu! 

Se iscă un vînt de nebunie. Bătrina o cuprinse pe Liza de 
umeri şi o sărută violent pe gură. Înainte ca tînăra să aibă 
timp să protesteze, buzele feminine fură înlocuite de buzele 
unui bărbat, în timp ce un cor în transă repeta mecanic: "Ne 
iubeşte! Ne iubeşte!" Participanţii se rostogoliră pe sol, 
îmbrăţişîndu-se la întîmplare. Liza întrezări două perechi care 


făceau dragoste cu furie. Se prăbuşi la rindu-i în mijlocul 
unui nod viermuitor de braţe şi picioare încurcate. 

— Ascultaţi bătăile inimii ei! gifiia halucinatul din adîncul 
rănii sale. Bate! Bate! toc, toc, toc... Este un metronom 
gigantic care vă ritmează mişcările! Uniţi-vă, reproduceţi-vă, 
înmulțiți-vă! Fiii şi fiicele voastre se vor naşte pe o carne plină 
de dragoste! 

Liza se zbătea să scape, dar miîini necunoscute o prinseră 
de glezne desfăcindu-i picioarele la limita suportabilului. Lovi 
un bărbat în timplă, altul în burtă. Deodată în jurul ei se făcu 
gol. Saba sărise în grămadă, deschizindu-şi drumul cu 
lovituri de bită. O apucă pe Liza şi o trase în cea mai 
apropiată străduță. Nimeni nu le urmărea. După o sută de 
metri, Liza se sprijini de stilpul unui cort. Era plină de 
transpiraţie şi acoperită de vinătăi... 

— Individul ăla, bîlbîi Liza, îngropatul... E o escrocherie? 

Metisa negă din cap. 

— Nu, deloc. Este chiar cusut în creatură. Cioatele s-au 
grefat pur şi simplu în țesutul animalului, lucru greu de 
explicat, dar nu-i totuşi nici o şarlatanie. În privința 
elucubrațţiilor sale, îl priveşte! 

— Ceea ce predică vine totuşi în perfect acord cu teoriile 
lui Berthalem: am fost uitaţi, alungaţi orice nostalgie, să ne 
bucurăm de lumea ce ne-a fost dăruită! Să procreăm în 
fericire! 

— Este partea cea mai neliniştitoare a afacerii: tabletele 
nutritive aveau şi rol de anticoncepţionale; fără ele, femeile au 
pierdut şi unicul mijloc valabil de protecție de care 
dispuneau. La început s-au abținut de la orice contact sexual, 
dar timpul trecea şi... La un an după accident, Isi Jamin 
evalua la peste cincizeci numărul sarcinilor în curs! Cincizeci 
de femei aproape de termen la o populaţie de trei sute de 
indivizi este enorm. Şi nimeni nu este în stare să prevadă ce 
vor fi aceşti copii. Foetuşii, extrem de fragili, sînt foarte 
sensibili la substanţele mutagene. Te poţi aştepta la orice... 


Liza, simțind că erau observate, răsuci capul şi întilni 
două sau trei priviri furişate, neliniştitoare. Se întrebă dacă 
nu cumva intervenția Sabei, poate prea violentă, nu 
deşteptase unele suspiciuni. O apucă pe metisă de mînă cu 
intenția de a se pierde în mulțime, dar străduțele erau acum 
prea goale pentru a mai oferi o protecţie satisfăcătoare. În 
lipsă de altceva, se îndreptară spre adăpostul colectiv. La 
apropierea "serii", cortul se umpluse de un murmur greu, de 
confesional, ce urca din celulele ocupate. Hotăriră să 
părăsească holul şi să-l viziteze pe Mikofsky. Grăsanul era 
aşezat pe pat, mesteciudu-şi mustața cu un aer posac. 

— Vor veni să ne ia la banchet, mormăi în loc de salut. 
Mărturisesc că invitația avea un aer de obligativitate destul de 
neplăcut... 

— Vă temeţi de ceva? se nelinişti Liza. 

— Cred că sintem oficial invitați şi oficios prizonieri. 
Berthalem nu ne va mai lăsa niciodată să coborim. Au pus 
chiar aeroglisorul sub pază. 

— De ce le e frică? 

— Nu ştiu. C-o să prevenim autorităţile, că armata o să 
vină să-i gonească de pe "planeta vie"... Tipii ăştia mă duc cu 
gindul la pionierii îndrăgostiți de pămîntul pe care-l 
defrişează. Sau la o bandă de emigranți exaltați, hotăriți să-şi 
uite vechea patrie. Este totuşi cam stranie această stare de 
toropeală ce alternează cu crize bruşte de isterie colectivă. 

— O simplă manifestare a otrăvii conținută în animal, îl 
întrerupse Saba, un mic preludiu al viitoarei mutații... 

— Zona asta este sănătoasă! protestă Mikofsky. Perfectă 
pentru alimentație! 

Metisa ridică din umeri. Gura cu buze groase se strînse 
într-o mimică de ironie acidă. 

— Chiar credeţi, sau doar vă faceți curaj? rosti cu dispreţ. 


Festinul se desfăşură sub cupola unei săli vaste, plină cu 
mese şi scaune dispuse la întîmplare. Cîteva ghirlande de 
becuri multicolore împrăştiau o lumină de veghe mortuară, 
principala sursă de lumină fiind grătarele pe care se 
perpeleau bucăți mari de carne. Fumul umplu repede cortul, 
contribuind şi el la estomparea formelor. Sticlele de alcool şi 
de vin gros şi acru, despre care se spunea că era sînge 
fermentat, treceau din mînă în mină. 

Vacarmul  risetelor şi  ţipetelor acoperea muzica 
zdrăngănitoare emisă de difuzoarele atirnate de stilpul 
principal. Liza rătăcea prin marea de oameni, ameţită de 
zgomotul şi de agitația frenetică. Din cînd în cînd, cîte o mină 
o atingea pe sîni sau pe sex, dar răminea atît de indiferentă 
încît solicitanţii trebuiau să renunţe şi să-şi încerce norocul 
în altă parte... De abia intrată în cort, şarpele uman al unei 
farandole o despărți de însoțitorii săi. De atunci se străduia 
să-i regăsească, alunecînd prin bălțile de vin coagulat, 
lovindu-se de trupurile cufundate în cea mai feroce dintre 
frecări. Hugues Berthalem trona asupra dezmăţului, cu gîtul 
țeapăn şi sexul moale. Lentilele violet dădeau impresia unor 
ochi de insectă. Era înconjurat de bărbați îmbrăcați în 
salopete roşii, ce aveau figuri imobile şi capetele rase. Liza se 
obişnuise atit de mult cu nuditatea că prezența indivizilor în 
ținută sîngerie îi păru insolită, chiar ridicolă. Prin aspectul 
lor, veşmintele aminteau de combinezoanele piloților — foarte 
largi — utilizate în aviaţie. Stofa din care erau croite (un fel de 
pînze buretoasă) avea totuşi ceva neobişnuit. Liza era pe 
punctul de a face stînga-mprejur cînd realitatea o făcu să 
tresară violent, vărsîndu-şi paharul... 

Croite dintr-o pinză buretoasă! 

Se întoarse. Nu mai avea nici o îndoială. Lumina flăcărilor 
aprindea pe echipamentul bărbaților reflexe umede: reflexe de 
mucoasă îmbibată cu salivă... 

Liza îşi muşcă degetele.  Combinezoanele erau 
confecționate din bucăţi de ţesut stomacal identic cu cel care 
tapisa poalele colinei! Probabil că materialul era activ numai 


pe o parte, cealaltă putind să intre fără probleme în contact 
cu epiderma umană. În lipsa armelor clasice, Berthalem 
imaginase un mijloc de apărare dintre cele mai stranii: 
armura-canibal! Era suficient ca braţe înmănuşate în roşu să 
se încolăcească în jurul victimei ca, în contact cu pielea, 
veşmintul să-şi depună sărutul său devorator! Tinăra făcu 
eforturi disperate să-şi stăpinească dorința bruscă de a o 
rupe la fugă. Orice luptă corp la corp cu gorilele lui Berthalem 
devenea imposibilă. Să înfrunți cu mîinile goale aceste 
costume vii echivala cu a te şterge cu un burete îmbibat în 
vitriol! 

Teroarea o paralizase; trebui să lupte din răsputeri ca să- 
şi recapete controlul asupra picioarelor. Acum nu-i mai era 
deloc greu să înțeleagă cum reuşise Berthalem să ţină în friu 
micul său grup: teroarea inspirată de costumele canibale era 
suficientă pentru a înăbuşi orice încercare de revoltă. Cei care 
nu împărtăşeau filosofia "novatoare" a maestrului trebuiseră 
să înveţe să-şi ţină gura. În plus, opoziţia dintre "apatici" şi 
"isterici" devenea şi ea mai clară. Nu apatia stingea privirile, ci 
resemnarea... 

Era suficient ca bărbatul cu ochelarii fumurii să fi pus pe 
picioare un "corp de elită", o legiune cu uniforme înfometate, 
pe care nu le puteai atinge fără a fi rănit, dar pe care erai 
mindru să le porți pentru că inspirau cea mai abjectă dintre 
frici, cea care doarme în inconştientul tuturor: frica de a fi 
devorat! 

Trebuia să iasă, să scape din acest con de umbră 
sufocantă şi umedă! Făcîndu-şi loc cu coatele, începu să-şi 
croiască drum spre pata de lumină ce marca intrarea. Era 
absolut necesar să-i prevină pe Mikofsky, Goot şi Saba. Să 
fugă imediat de pe această colină împuţită! 

Orbită de strălucirea zilei, se agăță de un cablu. Se 
împletici, provocînd risetele unor cheflii care-şi imaginaseră 
probabil că era beată moartă. Vinul şi dezgustul îi umpleau 
capul cu o ameţeală fumurie. 


Străduțele oraşului de pinză erau practic pustii. Ici şi 
colo, cîțiva întirziați alergau spre cortul central, puţin 
îngrijorați că-şi marcaseră, prin întirzierea la banchet, un 
punct de vedere diferit. Treptat, orăşelul căpătase aspectul 
unui camping fantomă cu străduţe tăcute. Liza se depărtă, 
făcu un ocol pentru ca, în cele din urmă, să nimerească pe 
locul unde se afla Cel-care-Visează! Omul continua să doarmă 
cu gitul înrădăcinat în umflătura violetă a uriaşei răni. Trecu 
pe lingă el în virful picioarelor, înnebunită la ideea că s-ar 
putea lansa brusc în acele vociferări somnambulice al căror 
secret se pare că-l deţinea. Din loc în loc, gărzile asigurau o 
pază aparent nepăsătoare, ţinind nonşalant pe umeri lăncile 
cu "flamuri". După mai multe ocolişuri, ajunse, aproape 
întîmplător, chiar la intrarea cortului pentru odihnă. 

În clipa cînd pornea pe culoarul principal mîna Sabei i se 
aşeză pe umăr. Liza nu-şi putu înăbuşi un țipăt. 

— Ssst! făcu metisa. Să nu ne dăm de gol, sînt patrule în 
jur... Vino, trebuie să profităm cît sînt toți la banchet! 

— Nu, doar să aruncăm un ochi în laborator. Ai observat 
ce mutră a făcut Berthalem cînd am sosit aici? Am 
sentimentul că nu totul merge la fel de bine cum se străduie 
să afirme. Niciodată nu vom avea o ocazie mai bună! 

În pofida temerilor, Liza îi porni pe urme; în definitiv, se 
afla aici ca inspector, nu? 

Tinerele se strecurară afară. Furişindu-se pe lingă pereţii 
de pinză, sărind din alee în alee, se apropiară de cortul 
central, a cărui intrare era păzită de doi gardieni cu port- 
drapele. Se văzură nevoite să facă un ocol lung, ajungînd în 
cele din urmă pe latura dreaptă a adăpostului. Saba despică 
pinza cu ajutorul unui bisturiu şi alunecă imediat prin 
tăietură. Grupul electrogen care alimenta reflectoarele de pe 
stilpi era oprit; pinza groasă a pereților împiedica pătrunderea 
luminii de afară, astfel încît în conul foşnitor domnea un 
întuneric deplin, tulburat doar de sclipirile ecranelor şi 
grăunțelor multicolore ale diodelor de control. Saba se 
îndreptă spre consola principal 


— Nu veni după mine, rămii deoparte şi în caz de 
necesitate, fă o diversiune. N-am nici cea mai vagă idee 
despre ce trebuie să caut... 

Liza o văzu îndepărtindu-se în haloul albăstrui al 
terminalului, aşezindu-se la pupitru şi tastind cu o mină de 
expert claviatura imensă a panoului central. Trecură astfel 
patruzeci de minute — Liza începu să se bițiie de pe un picior 
pe celălalt pentru a izgoni furnicăturile crampelor, cînd Saba, 
gesticulind grăbit, îi făcu semn să se apropie. Gifiia, iar 
sudoarea îi lăsase între sîni o dîră umedă. Pe ecranul video, 
imaginea cețoasă a lui Berthalem se agita în spatele unui 
microfon; mimica sa exagerată, gesturile emfatice, evocau 
pantomima caricaturală a unui discurs politic. Saba mări 
puţin sonorul. 

— Ascultă! şuieră printre dinţi, probabil că-i o bandă de 
folosință internă, o chestie, care a fost difuzată pe circuit 
închis de la un cort la altul. 

Liza se sprijini cu coatele de pupitru. Vocea bărbatului cu 
ochelari albaştri se strecura din pilnia difuzorului, fonfăită, 
ireală precum trăncănitul unui şoarece din desene animate. 

— 1... Nici una din cele şapte cetăți adepte ale expansiunii 
nu vrea să recunoască predominanța noastră! Toate şapte au 
beneficiat direct de rezultatele cercetărilor noastre privind 
creşterea accelerată, dar nici una nu vrea să accepte ideea 
unei federaţii. Fiecare vrea să crească în dauna celorlalți, să- 
şi pompeze substanța creaturii pentru a-şi asigura un 
teritoriu hipertrofiat... V-o spun: în acest joc noi vom fi cei 
mai tari. Dacă vor un război de secesiune, îl vor avea! Din 
momentul acesta cursa a început: sîntem opt care vrem să 
extragem rezervele nutritive ale animalului, opt "vampiri" 
agățați de trupul său, opt paraziți care-l golesc puțin cîte 
puțin, zi de zi, care-l fac să singereze ... care îl slăbesc. Ştiu! 
Prevăd obiecțiile voastre! Unii ridică deja din sprincene şi se 
gîndesc: Dacă animalul moare, vom muri şi noi. Ei bine, le 
spun nu! Acest argument, învechit şi simplist, nu mai ține. V- 
o poate confirma întreaga echipă de cercetare: dealurile 


noastre de carne posedă aceleaşi calități ca şi restul 
organismului hibernantului, adică atmosferă artificială şi 
forță de gravitație! Înainte de a detalia acest aspect, să vedem 
mai întîi un film ce a fost realizat de unul din agenții noştri 
strecurat în zona inamică. Este vorba de echipa numărul opt, 
cea care staționează pe brațul drept al creaturii. Priviţi şi 
deschideţi bine ochii!" 

Figura lui Berthalem fu înlocuită de un plan panoramic 
tremurător, în culori ţipătoare, care dezvăluia treptat 
imaginea unei miîini gigantice cu degetele îndoite. La baza 
degetului gros prinsese rădăcini un sătuc de corturi; alte 
campamente, ceva mai mici, ocupau cîmpia brăzdată de văile 
liniilor vieţii şi viitorului. Degetele lungi, cu gheare, aruncau o 
umbră neliniştitoare dar imobilă. Manevrată fără preocupări 
estetice, camera de luat vederi reculă, dînd la iveală pumnul, 
antebraţul, cotul... 

Liza îşi stăpini o tresărire; mina colonizată era total 
disproporţionată în raport cu restul membrului la capătul 
căruia se afla. Părea de cinci-şase ori mai mare decit ar fi fost 
normal, iar greutatea sa — enormă, — fără îndoială că paraliza 
muşchii brațului respectiv. Imaginea sări din nou, începînd 
un travelling, pumnul îngust cu oase proeminente. 

— "Priviţi! scuipă vocea lui Berthalem, această brazdă de 
la baza miîinii! Nu-i altceva decit o încercare de amputare! 
Echipa numărul opt a înțeles perfect că un fragment din 
animal păstrează proprietățile întregului: atmosferă 
respirabilă, gravitație satisfăcătoare... Acum se pregăteşte să 
plece, cuibărită în căuşul palmei ca la bordul unei nave! Vrea 
să se separe! Da, va pleca, lăsînd creatura să se golească prin 
rana provocată de amputaţie, lăsînd trupul să moară de 
hemoragie, abandonîndu-ne pe un cadavru imens ce va intra 
imediat în putrefacție. Trebuie să ştiţi că pe celălalt braț şi pe 
fiecare din membrele posterioare, alte echipe întreprind 
operații asemănătoare. Trebuie să ne grăbim, să ne smulgem 
înaintea lor, căci primul ce va decola va provoca moartea 
hibernatului... Da, fraților, aceasta este trista realitate: 


războiul de dezmembrare a început! N-avem de ales, este 
absolut necesar să devenim cît mai repede autonomi... sau să 
ne resemnăm, să ne obişnuim cu ideea de a deveni cadavre pe 
un alt cadavru. Trebuie să ne concentrăm întreaga energie 
asupra unui țel unic: eliberarea. Da, afirm categoric: cu mine 
veți cîştiga războiul de dezmembrare! Cu mine... ". 

Saba opri sonorul. Oasele proeminente ale feței îi luceau 
de transpirație.. 

— Ai auzit? murmură. Războiul de dezmembrare! 

— Sînt nebuni cu toţii. Ca şi cum un membru amputat ar 
putea supraviețui independent de corp! Vor să amputeze 
animalul în somn, să-l transforme într-un soi de puzzle ce se 
va împrăştia în cele patru colțuri ale universului... N-avem 
nici măcar speranța c-am putea încerca să inițiem o discuţie 
eu ei, creierul nu le mai funcționează normal. Vezi, ţi-am 
spus, nu există teritorii sănătoase! În curînd vom ajunge la 
fel, vom debita teorii la fel de stupide şi ne vom alătura 
probabil lui Berthalem, sau altcuiva... Isi Jamin are dreptate: 
mai bine murim imediat, cît mai sîntem întregi! 

Liza se sprijini de marginea pupitrului, ameţită de frică. 
De pretutindeni o asaltau imagini de nesuportat. Vedea 
animalul desfăcindu-se, împrăştiindu-se în cosmos ca o 
jucărie dezarticulată. Frigul spaţiului va conserva pentru 
totdeauna fragmentele naufragiate ale cadavrului, 
transformind  hibernantul într-o gigantică mumie-puzzle, 
împrăştiată treptat de curenţii nevăzuţi ai cosmosului... O 
secundă fu pe punctul de a-şi răspunde afirmativ la 
întrebarea dacă nu cumva Isi Jamin avea efectiv dreptate, dar 
îşi reveni. Saba exercita asupra sa o influenţă de care trebuia 
să se teamă. Deschise gura, dar un foşnet venit din spate îi 
opri cuvintele în gît. Cu un reflex de care nu se credea în 
stare, stinse ecranul şi o împinse pe metisă de pe scaun. 
Imediat, ceva şuieră în întuneric, pentru a se aplatiza cu un 
plescăit pe suprafața consolei. "Un drapel!, gîndi Liza, 
strecurindu-se în patru labe prin labirintul de hirțoage. Frica 
îi provocă dorința de a urina; ocoli un raft şi privi precaută 


printre etajere. Trei gardieni înaintau atenţi pe aleea cortului- 
laborator; doi dintre ei erau îmbrăcaţi în 'armuri-canibal'. 
Înaintau încet, cu mîinile întinse orbeşte. Liza încercă să 
localizeze tăietura de acces făcută de Saba în peretele 
adăpostului. Într-un tîrziu, reuşi să distingă o dungă 
luminoasă, subțire, dar obscuritatea o împiedica să aprecieze 
distanța. Se foi nerăbdătoare: trebuia cu orice preț să iasă 
înainte ca vreunul din cretinii ăia să pornească grupul 
electrogen. Apoi se întrebă dacă santinelele ar fi putut să le 
recunoască pe ea şi pe Saba. Puțin probabil. Orbiţi de 
întuneric, cei trei bărbaţi nu reuşiseră să observe decit două 
siluete — văzute din spate — ce se decupau pe ecranul 
terminalului asemeni umbrelor chinezeşti. Exploră pe pipăite 
suprafața unui birou, cu speranţa că va reuşi să găsească o 
armă improvizată. Dar nu găsi absolut nimic care ar fi putut 
încetini avansul legionarilor în costume purpurii. În disperare 
de cauză, apucă o brichetă mare, de birou, confecţionată din 
material lustruit. Vru s-o aprindă, dar renunţă: flăcările i-ar fi 
dezvăluit ascunzătoarea înainte de a reprezenta un pericol 
real pentru cort. Şiroind de transpirație, porni lent în direcția 
fisurii luminoase. Ce făcea Saba? Un gardian se împiedică, 
dărimînd o bibliotecă. Liza profită de confuzia creată şi mai 
cîştigă zece metri. În stînga izbucni un urlet; un soldat în 
costum însîngerat trecu pe lingă ea fără s-o vadă, lăsînd în 
urmă o diră îngrozitoare de mucoasă umedă. 

Datorită beznei, momentele de confuzie se înmulțiră cu 
repeziciune, tentative de fugă, punctate de lovituri, 
înjurături... 

— Generatorul! strigă un gardian. Să-l pornească cineva! 

Liza se încordă, inspiră adînc şi-o rupse la fugă, atingînd 
aproape cu pieptul solul. Era cît pe ce să se ciocnească cu 
Saba, care sosea din dreapta. Săriră una după alta prin 
tăietura din peretele cortului şi — fără să se fi pus de acord — 
începură să alerge în direcția adăpostului unde se desfăşura 
banchetul. Fără ca cineva să le bage în seamă, se amestecară 
în mulțimea beţivilor masată la intrarea cupolei. Cind prima 


patrulă sosi alergind pe alee, tinerele erau deja la adăpost, în 
mijlocul sălii pline de fum în care dansul degenera treptat în 
orgie colectivă. Gifiind, se prăbuşiră una peste alta. 

— Nu cred că ne-au recunoscut, şuieră Liza, îşi vor 
imagina c-a fost vreun comando spion venit din alt oraş... 

Saba clătină capul fără a răspunde. Liza observă atunci 
că se strimbă ţinîndu-se de umăr. 

— Eşti rănită? 

Metisa confirmă făcînd un semn din cap. 

— Unul din indivizii cu costum roşu, bolborosi fata, era cât 
p-aci să mă termine. l-am simțit mîna pe omoplat. 
Dumnezeule, a fost îngrozitor! Parcă m-a însemnat cu fierul... 

Zoologul se aplecă, simulind o sărutare languroasă. De 
jur-împrejur, dezmăţul se amplifică, aşa că nu-şi putea 
permite să facă notă discordantă: Pe omoplatul sting al Sabei, 
sucul digestiv al armurii-canibal devorase epiderma, lăsînd pe 
carnea întunecată urma unei palme roşii, însîngerate. 

— Chestia asta trebuie ascunsă, observă Liza îngrijorată. 
E mai păcătoasă decît o acuzaţie de flagrant delict. 

— Să ascund asta? rînji amar metisa. Într-o lume în care 
toți se plimbă goi! E o nimica toată! 

Festinul continuă pînă cînd şi ultimul petrecăreț se 
prăbuşi în mijlocul unei bălți de vin coagulat. Muzica îşi mai 
revărsă vacarmul de oțel scrişnit încă treizeci de minute, apoi 
cititorul scuipă caseta iar difuzoarele nu mai emiseră decît un 
fişiit regulat, punctat de gemetele, sughițurile sau spasmele 
intestinale ale chefliilor răpuşi. În mijlocul cîmpului de luptă 
învăluite de duhoare de vin, fum şi regurgitări, Liza şi metisa 
se  prefăceau că dorm. Ici şi colo, cițiva bărbaţi 
îngenunchiaseră deasupra unor femei adormite, chinuindu-se 
să le posede, aparent fără să-şi dea seama de lipsa de interes 
a partenerelor... 


"Noaptea" se scurse într-o atmosferă de leşin comatos. De 
două ori Liza se ridică în coate pentru a încerca să-i repereze 
pe Goot, pe Mikofsky... sau pe Berthalem, dar viermuiala de 
trupuri făcea imposibilă orice identificare. 

Aburii băuturilor fermentate se strecurară treptat în 
creierul tinerei. După o jumătate de oră, capul începu să i se 
clatine iar pleoapele să-i atîrne grele. Se lăsă să alunece în 
oceanul difuz al somnului. 

Cînd îşi reveni, sala se golea încet de trupa de petrecăreți 
învinşi, bolnavi. O armată de mahmuri se împrăştie pe aleile 
cetății, cu mers ezitant, cu palmele streaşină la ochi pentru a 
se proteja de lumina de afară. Liza culese dintr-o baltă o 
bluză pătată de vin, o aşeză pe umerii tinerei mulatre şi, 
susținindu-şi însoţitoarea ca şi cum ar fi fost vorba de un 
chefliu incapabil să se ţină pe picior, se strecurară în 
mulțimea care se îndrepta spre cortul-dormitor. Pe drum se 
intersectară cu un grup de gardieni, apoi cu o patrulă de 
legionari în costum canibal, dar nimeni nu încercă să le 
oprească. 

Cortul-dormitor căpătă repede aspectul unui spital 
supraaglomerat. Goot zăcea în celula sa, beat mort, alături de 
o grăsană cu sîni fleşcăiți, Mikofsky se prefăcea că doarme, 
ținînd pe burtă o pernă. Liza şi Saba se întinseră de o parte şi 
de alta a sa, şi începură să-i povestească ultimele noutăți. 

Noţiunea de "război de dezmembrare" provocă un frison 
prin trupul profesorului... 

Ziua se scurse sub apăsarea unei abrutizări provocată de 
beţie şi oboseală, în egală măsură. Spre prînz, din depărtare, 
se făcu auzită o voce stinsă, aproape un murmur. O voce de 
somnambul ce trezi un ecou neplăcut în memoria Lizei. 
Fragmente de fraze nearticulate se strecurau în lungul 
străduțelor de pînză. Tinăra părăsi culcuşul, porni pe aleea 
adăpostului şi scoase capul din deschizătura de acces a 
cortului comun. Murmurele continuau, cînd ascuţite, cînd 
plingăreţe. O recunoscu: era vocea Celui-Care-Visează... 


" 


Sînt siamezul, bolborosea acesta, cel-care-a-prins- 
rădăcină... Ascultați-mi cuvîntul, căci este cuvîntul creaturii. 
Se pregăteşte timpul morții şi al sîngelui, somnul mi-e 
tulburat de imagini terifiante de dezmembrare... Fiinţe 
nelegiuite se pregătesc să desfacă marele organism ce le dă 
viață, să-l împrăştie, să-i rupă articulațiile, membrele şi 
capul! Dar trebuie să ştiţi, frații mei, nu există salvare decit în 
coeziunea întregului. Nu există supraviețuire decit în 
păstrarea unității... Împrăştierea înseamnă moarte! Astupaţi- 
vă urechile la cîntecul sirenelor, la sunetul himerelor, 
opuneți-vă celor care propovăduiesc dislocarea anatomică... 
Cursa creşterii îl va ucide pe cel care ne iubeşte, deja carnea 
se subțiază pe oasele sale. Cîmpiile altădată plăcute tălpilor, 
moi precum obrajii copiilor, sînt scobite şi uscate, întinse pe 
armătura coastelor slăbănoage. Este vremea să faceți ceva, 
frații mei... " 

Urmarea se pierdu într-o bolboroseală ininteligibilă. Pe 
străzi domnea acum o anume stare de panică, gărzile alergau 
în toate direcțiile, aşteptind un consemn, un ordin. Cei cîțiva 
gură-cască ce îndrăzniseră să se apropie de piaţetă fură 
repede şi cu violenţă împinşi în adăposturi. Capul Celui-care- 
Visează se agita la nivelul solului ca şi cum ar fi încercat să se 
smulgă din capcana cicatricei. Urmă un scurt moment de 
linişte, apoi iluminatul îşi reluă lamentaţia profetică. În 
cortul-dormitor, îndărătul Lizei, destul de mulți se ridicară pe 
marginea paturilor, aruncînd în jur priviri rătăcite. Ciţiva 
dintre cei mai vîrstnici îşi astupară ostentativ urechile... 

Liza se ascunse cît putu mai bine în  faldurile 
deschizăturii. Dintr-o străduță îşi făcu apariția Berthalem, 
însoțit de garda personală din legionari sîngerii. Tălpile loveau 
pielea colinei cu plesnituri pline de furie. 

"Dezmembrarea înseamnă moartea! urlă iar Cel-Care- 
Visează. Opuneţi-vă celor care vor dislocarea anatomică! 
Opera de distrugere a început, ea ne va condamna pe toți!" 

— Făceţi-l pe imbecil să tacă! mugi Berthalem, potrivindu- 
şi ochelarii albaştri. Ce mai aşteptaţi? Să provoace panică? 


Unul din soldații în armură purpurie se desprinse de 
grupă şi îngenunchie lingă somnambul. Fără să stringă, îşi 
puse degetele ca un colier în jurul gâtului celui inconştient, 
provocînd apariția imediată a unor ulcerații perforate. Liza 
închise ochii pentru a scăpa de imaginea acelei cănii devorate 
cu o viteză uluitoare de sucuri digestive. În cîteva secunde, 
epiderma dispăru, urmară muşchii striați de tendoane, vene. 
Cînd legionarul îşi desfăcu mîinile, în căuşul palmelor nu mai 
rămăsese decit structural colțuroasă şi gălbuie, complet 
dezgolită a vertebrelor cervicale. Capul Celui--care-Visează 
atiîrna la extremitatea gitului de schelet, prea greu, cu gura 
dilatată într-un, țipăt pe care nimeni nu-l auzise... 

Călăul se ridică, prinse craniul de urechi şi-l trase scurt, 
smulgîndu-l din sol la fel de uşor ca şi cum ar fi cules o 
legumă... O dată macabra operaţiune încheiată, trupa se 
împrăştie în tăcere. În piaţetă, cicatricea îşi arată umflătura 
cu un rînjet acum ciudat de gol. Liza se dădu înapoi mută de 
groază. 

În zilele care urmară, atmosfera colinei se învălui treptat 
într-o stranie stare bolnăvicioasă. Era clar, ultimele cuvinte 
ale Celui-care-Visează îşi făcuseră efectul. De cîteva ori, Liza 
întilni grupuri de indivizi ce şuşoteau între ei. Văzind-o 
apropiindu-se, aceştia se împrăştiară însă cu repeziciune. 
Începuseră să apară primele îndoieli, să se nască primele 
întrebări asupra corectitudinii războiului de dezmembrare. Pe 
pinza cortului-laborator îşi făcură apariția tot felul de 
inscripții. Toate se opuneau politicii de supracreştere şi 
divizare. Liza nu mai avea curajul să iasă decît însoţită de 
Goot, dar Berthalem părea că uitase complet de existenţa lor; 
totuşi considerară că era mai înțelept să-i ascundă pe 
Mikofsky (mult prea vizibil) şi pe Saba (rănită). Cei doi tineri 
desfăşurau tot felul de activităţi fictive — transport de cutii 
sau cabluri — operaţii a căror principală calitate era că-i 
făceau invizibili ochilor poliţiştilor ce împînzeau străduțele. 
Au reuşit să ajungă astfel la periferia orăşelului, lingă o 
costişă de carne nudă. Prima constatare le provocă un nod în 


stomac: Berthalem profitase de zilele pline de confuzie ca să 
mărească suprafața inelului ce înconjura muntele! Acum, 
înălțimea era complet încercuită de o bandă lată de țesut 
digestiv. Aeroglisorul rămăsese dincolo de bariera zemoasă, 
lăbărțată în mijlocul Cîmpiei. Dar capota motorului, deschisă, 
sugera cu destulă claritate că cineva avusese grijă să 
demonteze anumite piese vitale. 

— "Şanţul ăsta" nu-mi miroase a bine! constată Goot... Au 
tras din greu ca să-l termine după venirea noastră. Împotriva 
cui crezi că vrea să se asigure Berthalem? Împotriva lui Isi 
Jamin, împotriva celorlalte cetăți? 

Liza îşi muşcă nervoasă buza inferioară. Figura i se 
strimbă într-o mimică de negațţie: 

— Cred că Berthalem se teme mai puţin de invadatori cît 
mai degrabă de... dezertori! Întîmplarea cu Cel-care-Visează a 
avut un efect negativ asupra populației. Ciungul ăla 
înrădăcinat în rană părea să aibă presentimente destul de 
ciudate. Poţi să fii sigur că dacă n-ar fi existat inelul de 
"protecție" şi gărzile purpurii, exodul ar fi fost acum în toi! 
Gazda noastră ştie foarte bine lucrul ăsta, aşa că şi-a luat 
toate precauțiile pentru a îndepărta orice intenţie de fugă a 
enoriaşilor... 

— Ai vreo idee cum ar putea fi sărit barajul? 

— Nici una... Poate doar îmbrăcat cu o armură-'canibal'. 
O mucoasă digestivă nu cred că se poate autodigera. Nu ne 
mai rămîne decit să furăm patru costume... 

Goot rise fără veselie. 

— Bineînţeles, te oferi voluntar? spuse cu ironie. 

— Nu prea-mi vine. Ai văzut amprenta de pe umărul 
Sabei? Mă-ntreb chiar cum de reuşesc legionarii să poarte un 
astfel de echipament fără să se accidenteze... 

— Probabil, că-şi dau cu vreo unsoare pe bază de mucină. 
E o substanţă care protejează stomacul de acțiunea sucului 
gastric, mormăi Goot gînditor. Mai mult ca sigur, Berthalem 
ține toate chestiunile astea sub cheie, într-un loc numai de el 


cunoscut... Pe măsură ce aşteptăm, presiunea creşte: se 
şuşoteşte, se complotează. O scînteie, şi gata răzmerița... 

Apăru o patrulă care se apropia de ei; îşi adunară cutiile 
şi se grăbiră să se piardă în labirintul străduțelor de pinză, 
amestecîndu-se cu mulțimea posacă. 

Puțin înainte de miezul nopţii, o căldură intensă înroşi 
virful colinei, smulgîndu-i din somn. Invadat de sudoare şi 
aburi acri, cortul-dormitor se transformase într-o adevărată 
saună. Cuprinşi de panică vreo şaizeci de oameni, încă 
amețiți de somn, se călcau în picioare năvălind spre ieşire, în 
timp ce alții, sfişiind pinza cu lovituri de cîrlige, se 
rostogoleau afară, într-o confuzie de nedescris. Pretutindeni, 
sub tălpile goale, solul era la fel de înfierbintat. Partea 
superioară a virfului de carne era înconjurată de o aureolă 
infecțioasă, un disc arzător, umflat, al cărui centru nu era 
altul decît rana Celui-care-Visează! 

Locuitorii muntelui fură cuprinşi brusc de un fel de 
teroare sacră. Grupuri, grupuri porniră să alerge urlînd pe 
străduțele întortocheate. Trîntite pe jos, mai multe femei îşi 
smulgeau cu frenezie părul de pe cap şi din zona pubiană. 
Unii aprindeau torţe şi, treptat, se formă o procesiune... Puțin 
cîte puţin, strigătele se metamorfozară într-o lamentaţie 
amenințătoare. 

— Sacrilegiu! strigă cineva. Animalul ne face să-i simțim 
furia! Sacrilegiu! Blestemaţi fie asasinii Celui-care-Visează! 
Moarte criminalilor! Moarte adepților dezmembrării! 

Alte guri reluară amenințările în cor. O delegaţie 
înlăcrimată traversă piața pentru a se prosterna în fața 
cicatricei supurante. Dar căldura edemului nu le îngădui să 
reziste mai mult de treizeci de secunde — se retraseră 
strimbîndu-se de durere, cu tălpile pline de băşici. Goot îşi 
trecu mîna nervos prin păr. Atmosfera de isterie devenea 
molipsitoare. 


— Sfinte Sisoe, strigă, ce naiba se-ntimplă? 

Mikofsky ridică din umeri: 

— Un fenomen cît se poate de natural! Cadavrul ciungului 
a început să putrezească în interiorul animalului, provocînd 
astfel o mică infecție locală. Exaltaţii ăştia consideră însă asta 
drept un semn ceresc. Miroase a linşaj, aşa că e cazul să 
rămînem grupați... 

Apariția gărzilor purpurii provocă reflexul mulțimii, care 
se prăvăli pe panta colinei. Busculada se transformă în haos. 
Ghemul de oameni alunecă pe flancul elastic, ajungînd pînă 
la centura absorbantă lucind de salivă. Opriţi brusc, fugarii 
oscilară nehotăriți înaintea frontierei gurmande şi mortale, 
incapabili să ia vreo decizie. Se aruncară cîteva torţe, care 
însă se stinseră sfirîind în sucurile digestive. Atunci panica se 
transformă în furie, neputinţa în ură. Grupul protestatarilor 
făcu stinga-mprejur, repezindu-se spre oraş, cu evidenta 
intenție de a trece la linşaj. Apărură însă gărzile purpurii 
care, lovind de jur-împrejur cu drapelele umede, nu avură 
nevoie de prea multe minute pentru a fragmenta masa 
compactă a demonstranțţilor. Fişiile de mucoasă biciuiau 
braţe, umeri, torsuri, producînd un zgomot moale, greţos, de 
carne presată cu bătătorul. Fiecare atingere devora pielea, 
rădea epiderma, îi jupuia de vii pe cei mai expuşi. Spectacolul 
era de nesuportat... 

Răsculaţii se împrăştiară care încotro, abandonîind torte, 
reteveie şi răniți. Deasupra cetăţii se lasă o linişte 
caracteristică locurilor supuse legii marțiale. 

Şocată, Liza se apropie de Goot, care cerceta cu binoclul 
inelul de protecţie. Stătea ascuns într-un fald al cortului 
colectiv. Fata se strecură alături, acoperindu-se la rîndu-i cu 
pinza prost întinsă, ca şi cum s-ar fi învelit cu o pătură. 

— Ar fi trebuit o pasarelă, observă neutru tînărul, un fel 
de podeț făcut din paturi puse cap la cap... 

Tinăra pufni, reținindu-şi un oftat amar. 

— Crezi că soldații ar fi asistat impasibili la instalarea lui? 
Chiar îți imaginezi  şaizeci-şaptezeci de oameni făcînd 


echilibristică pe o pasarelă oscilantă din saltele? Eu nu. 

— Bine, bine... Ai tu vreo idee mai bună? Nu există nici un 
vehicul în oraş, nici un jeep, cu atît mai puţin un aeroglisor. 
Nu există nici echipamente de ridicat, nici echipamente de 
construit. Practic, Berthalem a avut grijă să se debaraseze de 
orice i-ar fi putut ajuta pe "adepții" săi să fugă! Nu-s decit 
corturi, cîteva ordinatoare portabile, sticlărie de laborator... În 
rest, oamenii din epoca de piatră erau mai bine dotați decît 
noi! 

Liza aprobă în tăcere. Cunoşteau situația — făcuse şi ea, 
discret, un inventar. Lipsa materialului tehnic era 
dezarmantă. 

A doua zi, Berthalem începu să intensifice campania de 
creştere accelerată. Echipele alese pentru executarea 
injecțiilor stomacale ocupară vîrful colinei. Bombardau solul 
cu tunuri pneumatice ce înfigeau în straturile succesive de 
grăsime seringi-obuze autodizolvabile, a căror încărcătură 
stimula activitatea hormonilor de creştere. Proiectilele îşi 
croiau drum producînd un neplăcut zgomot de sucțiune. 
Găurile — stropite imediat cu homeostatice — se închideau 
fără cea mai mică urmă de sîngerare. Cînd răsună a 
cincisprezecea salvă, Liza avu brusc senzaţia că muntele de 
carne va începe să se umfle sub picioare ca un balon în care 
suflă un copil. Era evident că bărbatul cu ochelari albaştri 
încerca să grăbească lucrurile, vrind astfel să o ia înaintea 
valului de opoziție provocat de bălmăşelile Celui-care-Visează. 
Atitudinea lui avea ceva  înspăimiîntător, irațional. 
Depărtindu-se de virf, Liza porni spre mijlocul colinei pentru 
a examina cu mai mare atenţie structura pielii ce acoperea 
versanții. Era grasă, albă, nesănătoasă. Semăna cu cea a 
bebeluşilor obezi, pe care mamele, punîndu-şi la bătaie 
întreaga onoare şi energie, îi îndoapă cu paste făinoase, 
pentru a-i îngraşă asemeni porcilor de concurs... Ar fi luat 


cîteva eşantioane, dar trusa rămăsese în bena aeroglisorului; 
în consecință, se mulțumi să pleznească şi să ciupească 
epiderma gelificată, de consistenţa interfazelor chimice. 
Bineînţeles, nu ajunse la nici o concluzie ştiinţifică, dar se 
dovedi suficient pentru a-i provoca un irațional sentiment de 
catastrofă iminentă. 

Injecţiile se desfăşurară toată "noaptea", zguduind ritmic 
corturile. Circulau zvonuri neverificabile. Se afirma că gărzile 
purpurii arestau pe toți cei arşi de mucoasa canibală, aceasta 
fiind dovada participării lor la revolta din ajun. Din acest 
motiv, Saba, care de durere şi teamă nu-şi mai descleştă 
dinții, trebuia să stea în continuare ascunsă. Goot îşi făcu 
publică ideea "podeţului" din paturi, dar nu reuşi să trezească 
decît suspiciuni. Lumea îl lua drept provocator. La rîndul ei, 
Liza încercă din răsputeri să găsească un alt mijloc cu 
ajutorul căruia să poată sări peste bariera devoratoare. În cele 
din urmă, se văzu nevoită să renunțe ridicind din umeri 
dezamăgită. 

A doua zi, Mikofsky o apucă de braţ şi o trase după el în 
holul cortului-dormitor, de unde putea ţine sub observaţie 
toată cîmpia. 

— Priviţi, şopti abia mişcîndu-şi buzele, cînd au început 
injecțiile am făcut mai multe semne pe sol: cîte două zgirieturi 
paralele, distanţate la zece centimetri... Astăzi depărtarea 
dintre ele depăşeşte un pas. Concluzia: colina se umflă cu o 
viteză demenţială. Şi asta nu-i tot. Mai e ceva ce presupun că 
nimeni n-a observat. Ia uitați-vă niţel la inelul de protecție! Se 
pare că şi el a fost atins de substanțele de creştere! Se 
dezvoltă chiar mai repede decit colina! 

Liza prinse grăbită binoclul. Mikofsky avea dreptate: 
bariera purpurie se lățise, atingînd acum baza colinei, mari 
fişii umede pornind la asaltul versanților. 

— Fiecare țesut viu se reînnoieşte cu altă viteză, îşi 
continuă profesorul  monologul. Se pare că mucoasa 
stomacală externă creşte de două ori mai repede ca derma, 
ceea ce înseamnă că... 


— Că nu peste multă vreme, inelul de protecţie va acoperi 
tot muntele! continuă Liza dintr-o suflare. 

— Exact. E ca o grefă care, întinzindu-se, ar cîştiga teren. 
Inelul se va îngroşa spre interior, umplind golul, pînă va 
forma un cerc plin. Procesul seamănă cu fenomenul de 
cicatrizare. Berthalem a greşit adoptind dispunerea în 
coroană. Aranjamentul ăsta a fost probabil "interpretat" de 
logica celulară drept o rană, o gaură pe care trebuie s-o 
umple cît mai repede... 

— Cît timp mai e pînă cînd cercul va atinge marginile 
oraşului? 

— Nu ştiu. În ritmul ăsta, două sau trei zile. Evacuarea ar 
trebui să-nceapă chiar de azi, dacă vrem ca suprafața de 
parcurs să nu ajungă prea mare. Este suficient ca unul 
singur să treacă pentru a repara aeroglisorul şi a face apoi 
naveta între cîmpie şi colină. Mă duc să vorbesc cu 
Berthalem, în definitiv e om de ştiinţă, nu poate să nu cedeze 
în fața evidenţei... 

Tinăra interveni energic: 

— Sinteţi nebun! Nici măcar nu vă va asculta, este un 
paranoic! Nu va accepta niciodată ideea unei evacuări în 
masă, a unui exod. Va prefera să se lase digerat împreună cu 
"poporul" său! Dacă-i vorbiţi vă va omori pe loc... 

— Atunci... trebuie să ne hotărim asupra unui plan 
imediat de acțiune; cu fiecare zi care trece bariera devine tot 
mai greu de depăşit; azi optzeci de metri, mîine o sută treizeci 
şi aşa mai departe! Oraşul va fi devorat, Liza, e clar ca bună 
ziua! 

— Am înţeles foarte bine lucrul ăsta, profesore, dar a vorbi 
cu Berthalem n-ar contribui decit la grăbirea holocaustului. 
Sintem nevoiți să ne descurcăm singuri, şi asta înainte ca să 
mai observe şi altcineva extinderea barierei... 

Goot şi Saba căzură de acord asupra aceleiaşi soluții, cea 
mai dificilă, dar şi cea mai logică: tunelul. 

— Trebuie să trecem pe deasupra sau pe dedesubt, 
argumentă tînărul. Pe deasupra este imposibil datorită 


gărzilor purpurii, în timp ce pe dedesubt ar exista o şansă, 
dacă distanța nu-i prea mare. Este suficient să coborim la trei 
metri şi să săpăm prin țesutul adipos. Practic, nu va fi nici un 
fel de sîngerare, Dacă vom folosi un laser chirurgical vom 
putea topi grăsimea şi, simultan, cicatriza capilarele... 

— Va fi probabil imposibil, să facem rost de un astfel de 
aparat, obiectă Liza, iar dacă va trebui să săpăm eu brațele, 
va fi o muncă titanică! E ca şi cum ai încerca să tai în 
bucățele o balenă cu ajutorul unui briceag! 

— Ai perfectă dreptate, adăugă Saba, e o idee nebunească 
şi nu cred în ea nici cît negru sub unghie, dar trebuie totuşi 
să încercăm ceva, nu? 

Mikofsky evaluase că, dată fiind viteza de înaintare a 
inelului, cel mai convenabil era ca tunelul să fie început la 
jumătatea pantei, de preferat în interiorul unui cort mai mult 
sau mai puțin dezafectat. În ceea ce-l privea pe Goot, acesta 
se angaja să asigure intestinului o creştere constantă de cel 
puțin douăzeci de metri lungime în douăsprezece ore. "Nu-i 
decît untură! repeta neobosit. Vom intra în ea ca-n brînză!" 
Liza era departe de a împărtăşi acelaşi entuziasm, ceea ce n-o 
împiedicase ca, împreună cu Saba, să fure lopeți şi să le facă 
apoi la fel de ascuțite ca nişte macete. În pofida tuturor 
eforturilor le fusese însă imposibil să ajungă la cortul- 
laborator pentru a pune mîna pe un laser chirurgical. Goot şi 
Saba se "mutaseră" într-un adăpost plin de containere goale, 
amplasat la marginea oraşului. Hotărîseră apoi ca Mikofsky şi 
Liza să rămînă în oraş şi să încerce recrutarea altor candidați 
la evadare. 

Ultima parte a planului se dovedise, destul de repede, 
complet utopică. La primele schimburi de cuvinte pline de 
subînțeles, cei abordaţi fugeau ca de ciumați; unii merseseră 
pînă acolo încît îi acuzaseră de provocare. Fuseseră nevoiți să 
renunțe. Atmosfera generală se degrada, comportamentul 


oamenilor fiind tot mai mult influențat de suspiciune. 
Conversaţiile — voit sterpe — se topeau repede în tăceri. 
Treptat, întregul oraş încremenise într-o aşteptare obscură şi 
nerăbdătoare, punctată de bubuiturile înfundate ale tunurilor 
pneumatice, care continuau să-şi scuipe salvele otrăvitoare. 

La sfîrşitul primei zile, Liza se alătură lui Goot şi Sabei 
pentru a-i ajuta să evalueze blocurile de grăsime ce umpleau 
cortul sub care se deschidea gura tunelului. Tînărul muncise 
ca un sclav, reuşind să străpungă un intestin gălbui şi 
supurant în lungime de circa patru zeci de metri. Metisa 
tapetase gura cu bucăți de cutii dar ansamblul era fragil şi 
periculos de instabil. 

— Parcă-i un maț cuprins de crampe, observă neliniştită 
Liza.. 

— Aşa, subminează-ne moralul, mirii Saba! Vino mai bine 
şi goleşte mizeria asta... 

Liza se conformă. Operaţiunea consta în a desface două 
fişii de pinză ale adăpostului, a împinge afară o bucată de 
țesut adipos şi a-l rostogoli pe pantă pînă la inelul purpuriu, 
care-l digera în maximum treizeci de secunde. În scurt timp, 
era acoperită de unsoare din creştet pînă-n tălpi. La fel ca 
Saba, trăgea, muşca, îşi încorda membrele, forțindu-se să 
răstoarne muntele de resturi bucată cu bucată. Calupurile 
moi se prăvăleau într-un şuvoi tremurător, sărind uneori, ca 
nişte bucăţi ciudate de gelatină. Din fericire, periferiile 
oraşului nu prea erau supravegheate, centura devoratoare 
reprezentind o garanție — suficientă pentru Berthalem — 
împotriva oricărei tentative de fugă. Nu exista deci nici un risc 
ca cineva să observe grețoasa avalanşă de coşmar. După circa 
o jumătate de oră, bariera de protecţie înghițise aproape 
patruzeci de metri cubi de resturi, dar apetitul ei părea 
nemodificat. Liza se simţi un pic înspăimîntată... 

— Goot trage tare! spuse pentru a-şi schimba, gîndurile. 
N-aş fi crezut că va fi în stare să avanseze atît de rapid. 

— Nu-i.. altceva decit unt, mormăi tinăra metisă. 
Problema e că a început să-i lipsească aerul. Ar trebui să 


montăm un ventilator; dar n-avem timp. Dacă dăm găuri 
deasupra capului, la trecerea pe sub zona de absorbție, ne 
vom trezi cu infiltraţii de suc digestiv... Situaţia e fără ieşire. 
Spune-i totuşi lui Mikofsky, poate găseşte el vreo soluție. 

Liza o înlocui pe Saba, care se cuibări într-un colț al 
cortului pentru a dormi cîteva ore. Coborirea în tunel avu 
asupra ei efectul unui coşmar de claustrofob. Pereţii galbeni, 
umezi, zguduiți din cînd în cînd de vibrații surde, îi readuseră 
în memorie visele devoratoare din copilărie. Se înfrină cu greu 
să nu facă stinga-mprejur. Culoarul, foarte strimt, nu 
permitea decît o tirire dificilă, o alunecare viscerală în miezul 
unei văgăuni elastice în care aerul se rarefia pe măsură ce te 
depărtai de intrare. Liza trebui să se oprească de două ori, cu 
plămiînii în flăcări şi pete luminoase sub pleoape. Goot era 
prăvălit la capătul tunelului. O clipă, crezu că sucombase din 
lipsă de oxigen, dar, de fapt, pur şi simplu dormea, doborit de 
oboseală. Atentă să nu-l trezească, Liza îi luă din mînă 
cazmaua şi atacă zidul. Lanterna, furată din dormitor, afişa 
pe cadran cifra doisprezece. Încă douăsprezece ore de lumină, 
după care întunericul, noaptea... 

Înfipse cazmaua în mijlocul peretelui, observînd uluită că 
pătrundea pînă la jumătatea cozii, apoi începu să lucreze, 
fără ca vreo manevră greşită să-i întrerupă ritmul. La început, 
se arătă încîntată de uşurinţa cu care înainta, apoi, treptat 
cazmaua deveni din ce în ce mai grea; antebrațele şi umerii 
fură cuprinşi de crampe sfâşietoare. Singele — prost oxigenat 
— încetase să elimine deşeurile oboselii musculare. Se văzu 
nevoită să se oprească şi să se culce între fragmentele 
desprinse, cu inima bătind nebuneşte şi ochii plini de lacrimi. 

Între timp, Goot se trezise. Fără un cuvînt, cu privirea 
goală, începu să adune bucăţile de grăsime şi să le împingă 
spre intrare. Îşi continuară astfel munca, odihnindu-se din 
oră în oră şi împărțindu-şi sarcinile. Liza şi-ar fi dat trei 
degete pentru o aspirină. O migrenă insuportabilă îi tortura 
jumătate din craniu, tâmplele îi zvicneau şi înghițea mereu în 
sec pentru a-şi destupa timpanele. Limba şi buzele lui Goot 


erau violete; vene dilatate îi şerpuiau pe frunte trasînd o rețea 
cu ramificații noduroase. 

Făcură o nouă pauză, umăr lîngă umăr, ca două cadavre 
uitate în cavoul galben al unui mormiînt de untură. Din cînd 
în cînd, aliniamentul tunelului era deformat de zguduiri 
spasmodice. Şipcile de lemn trosneau amenințător, pereții 
fremătau... apoi totul revenea la normal şi nu le mai rămînea 
decît să-şi reia lucrul. 

Cînd tînărul era gata să leşine, Liza se hotărî să meargă s- 
o trezească pe metisă, pentru a veni să-l înlocuiască. Saba era 
deja în picioare. Scoțind nasul printre două falduri ale 
cortului, privea, îngrijorată spre cîmpie. 

— Zona roşie se apropie foarte repede, şopti, prinzind-o de 
mîna tumefiată pe Liza. Priveşte! 

Era adevărat. Inelul umed al mucoasei digestive ajunsese 
la jumătatea pantei. Marginea roşie a benzii de papile dilatate 
înflorea la mai puţin de zece metri de cort. Suprafața liberă 
din fața oraşului se micşora văzînd cu ochii. 

— Să-l chemăm pe Mikofsky, spuse Liza, simţindu-şi gura 
uscată. Pînă diseară bariera va ajunge la primele corturi. 
Atunci va trebui să fim cu toţii în tunel! Mă duc să-l caut. 
Goot e terminat, lasă-l să se odihnească... 

leşi din adăpost, se asigură că n-o vede nimeni, apoi ţişni 
spre cea mai apropiată străduță. Dinspre centrul oraşului se 
auzea un vacarm de injurii amestecate cu scandări urlate cu 
furie. O pală de vînt aduse miros de fum şi gust de cenuşă, 
sugerind că unul sau mai multe corturi fuseseră probabil 
incendiate. Din toate direcţiile îşi făceau apariția fugarii 
răniți, cu pielea roasă de atingerea flamurilor carnivore sau 
de încleştările avute cu legionarii purpurii. În sfîrşit, îl găsi pe 
Mikofsky. Era înconjurat de vreo zece bărbați şi femei, albi de 
frică. 

— Am reuşit s-adun cîțiva candidaţi, şopti în clipa cînd o 
văzu pe Liza. Vor putea să ne dea o mînă de ajutor... Cred că 
sinteți epuizați... 

— Ce se-ntimplă? 


— Ceea ce ați prevăzut: populaţia a observat dezvoltarea 
anormală a inelului, iar acum i se cere lui Berthalem să 
întrerupă procesul, dar cred că amăritul ăla este complet 
depăşit. În clipa asta se dau lupte pentru cucerirea cortului- 
laborator. Gărzile nu par dispuse să cedeze... 

— N-aţi putut aduna decît zece oameni? 

— Chiar şi asta este o adevărată performanţă. Ideea de a 
se strecura pe sub mucoasă n-a prea stirnit entuziasm! în 
plus, unii cred că pot stopa înaintarea barierei folosind 
tunurile pneumatice. Ar fi posibil, dar nu într-un timp atît de 
scurt! 

— Haideţi, ordonă fata, trebui să plecăm! Mucoasa 
aproape că a ajuns la cortul de unde pleacă tunelul. Vă 
avertizez: se respiră greu în doi, iar în zece va fi şi mai dificil. 
Ca să dăm o gaură pentru a scoate o ţeavă de aerisire 
înseamnă să riscăm o infiltrație de suc digestiv, deci lucrul 
ăsta nu-l vom încerca decit ca ultimă soluţie. Va fi greu, 
foarte greu. Stăpiniți-vă, nu vă lăsați furați de panică. Dacă 
vă zbateţi sau gesticulați, riscați să distrugeţi tunelul. Veţi 
merge printr-un intestin, nu printr-o galerie de mină. 
Încercaţi să nu uitaţi asta... 

La auzul recomandărilor, patru candidaţi la evadare se 
albiră şi mai rău şi, dindu-se de-a-ndărătelea, o rupseră la 
fugă. Liza nu încercă să-i oprească. 

În centrul oraşului, confuzia atinsese paroxismul. O 
coloană de fum se ridica lent în atmosfera groasă, 
extremitatea sa marcînd locul înfruntării. Răniții, din ce în ce 
mai numeroşi, se îndreptau spre marginea oraşului. 

— Berthalem este pe cale să preia inițiativa, constată 
Mikofsky. Ar fi bine s-o luăm din loc. 

Coboriră panta şi pătrunseră în adăpostul de pînză, unde 
îi aştepta Goot. Tînărul le repetă avertismentele enunțate 
anterior de Liza, apoi se strecură în rana tunelului, făcîndu-le 
semn să-l urmeze. 

— Vă veți culca pe spate, adăugă înainte de a dispărea 
complet, şi veți împinge resturile în spate, agitindu-vă cît mai 


puțin posibil. Pe măsură ce vom înainta vom umple tunelul în 
urma noastră, dar este singura soluție valabilă. Şi nu uitaţi: 
la doi metri deasupra noastră este zona roşie! Aşadar, fără 
imprudențe, întrebări? Atunci s-o luăm din loc! 

Imediat, Liza şi Mikofsky îşi dădură drumul în urma sa. 
La capătul galeriei, Saba se chinuia, gifiind şi manipulind 
cazmaua cu o furie devenită patetică datorită epuizării. 
Profesorul o înlocui. 

— Singura consolare e că nimeni nu va îndrăzni să ne 
urmărească aici, observă metisa, răsucindu-se pe o latură. 
Cîţi metri au mai rămas pînă la cîmpie? 

— Vreo douăzeci, şopti Goot, dar trebuie să adăugăm şi o 
marjă de siguranță. Nici nu se pune problema să ieşim mai 
repede. Am adunat şipci şi ţevi de aerisire... ar trebui să 
meargă. Trebuie să etalonăm cu atenţie tunelul, să-i ştim în 
orice moment lungimea exactă. La fiecare metru săpat, 
scrijeliți o cifră în perete. Există riscul ca lumina să nu 
ajungă, iar dacă răminem în întuneric, cu atît mai rău. Ar fi 
bine să păstrăm o medie de doi metri cubi la fiecare şaizeci de 
minute. Pare uşor, dar oboseala ne va strivi pur şi simplu în 
clipa cînd oxigenul se va împuţina, iar viteza de înaintare se 
va micşora, proporțional... Începînd din acest moment, vom 
lucra în tăcere. Fără conversații, fără bancuri, să ne 
economisim forțele, O. K.? 

Mormăiră o vagă aprobare, avind mintea plină de 
imaginea mucoasei pornite la asaltul oraşului. Nu mai puteau 
da înapoi. 

Liza îşi dădu seama cu oarecare uşurare că monotonia 
sarcinii contribuia binişor la anestezia fricii. În acelaşi timp, 
repetarea gesturilor, renunțind la orice reper, transforma 
timpul într-un fel de prezent etern, de proximitate vătuită... 

Mikofsky însemna grijuliu parcursul cu ajutorul unui 
bisturiu, săpind cifrele în peretele de ţesut adipos asemeni 
unui îndrăgostit ce zgiriie într-o seară de noiembrie, pe coaja 
unui mesteacăn, o inimă flancată de inițiale... 


Goot, Saba şi zoologul trebuiau să se înlocuiască reciproc, 
din ce în ce mai des. Aerul viciat satura galeria, provocînd o 
iritare dureroasă în adincul plămiînilor. Gifiiturile deveniseră 
hîrîituri, horcăituri. Dintr-o dată, traseul de evacuare a 
resturilor se blocă. Liza închise ochii şi se forță să rămînă 
calină. Evadaţii aduşi în ultimul moment de Mikofsky îi 
provocau teamă. Avea certitudinea că, prea puţin obişnuiţi cu 
atmosfera sufocantă din tunel, vor fi cuprinşi mai devreme 
sau mai tirziu de panică. Cel mai mult se temea de inevitabila 
criză de claustrofobie ce se va declanşa cînd, datorită 
epuizării bateriilor, lumina liniştitoare a lanternei se va stinge 
definitiv. Care dintre ei va sări în picioare ca un diavol, 
gesticulind violent şi necontrolat, sfişiind pereţii mațului şi 
provocînd astfel năvala sucului digestiv? 

Îşi dădu brusc seama că începuse să pîndească atentă 
fiecare respiraţie, fiecare tic, fiecare rictus de epuizare. 

"Ăla va ceda primul", îşi zise crispată, sau poate ăsta?... 

Cazmaua părea de plumb, iar zidul din beton. Probabil 
că, chiar în acel moment, bariera "de protecție" rodea deja 
periferiile, provocînd fuga locuitorilor spre piața Celui-care- 
Visează. Se mai duceau oare lupte?... Berthalem — prizonier 
al propriei nebunii — privea urcînd mareea purpurie ca o 
bucurie surdă, nihilistă? 

— Cît? icni Goot. 

— Încă doisprezece metri, şuieră Mikofsky, ne-am pierdut 
ritmul! 

Saba înjură înfundat. 


" 

Oxidul de carbon îi otrăvea sîngele, făcind-o pe Liza să 
cadă într-o dulce stare de somnolență. Un fel de ațipire, 
populată de imagini incoerente dar plăcute, care i se 
răspindea în trup ca o binefacere. 

— Adormim! scuipă Mikofsky. Nu se mai poate! Trebuie să 
încercăm o ventilare, altfel dăm cu toţii în primire! Goot, 


încearcă să scoţi un tub... 

— Şi dacă ne trezim cu infiltrații? 

— Trebuie riscat! 

Tînărul mormăi ceva, dar apucă o bucată de tub metalic 
al cărui capăt superior era tăiat oblic. Ridicîndu-l deasupra 
capului îl înfundă în tavan, sub un unghi de patruzeci şi cinci 
de grade, şi împinse pînă cînd rezistența la înaintare încetă. 
La început nu se întimplă nimic, apoi, treptat, în intestinul 
supraîncălzit deveni perceptibilă o vagă senzaţie de 
prospețime. Nimeni nu scotea un cuvint; fixau tubul lucitor 
cu ochii dilatați, aşteptînd cu groază clipa cînd picături mari 
de suc digestiv vor apărea la capătul acesteia. Nu se întîmplă 
NIMIC. 

Mikofsky bătu din palme pentru a curma starea de 
hipnoză generală. Liza îşi relaxă abdomenul. Saba îi întinse 
cazmaua... 

Şocul se produse chiar în clipa cînd lampa se stinse. 
Mațul fu străbătut de un geamăt de teroare ce însoți vibrația 
surdă a impactului. Liza rămase nemişcată, cu cazmaua 
ridicată. În întunericul căzut brusc, oxigenul îi păru şi mai 
rarefiat, dar se forță să alunge ridicola impresie. O nouă 
zgilțiitură zgudui tavanul, provocînd scîrțîitul şipcilor de 
susținere. În mintea fetei îşi făcu loc o imagine: cea a unui 
submarin atacat cu grenade de adincime. Simți mîna Sabei 
încleştată violent pe coapsă, strivindu-i pielea. 

— E Berthalem, bilbii metisa, a reperat intrarea în tunel. 
Dacă nu cumva ne-a trădat careva... Nu poate accepta ideea 
că cineva ar putea scăpa masacrului. Şocurile astea sînt 
obuzele-seringă trase de tunurile pneumatice! Ne 
bombardează cu serul lui de creştere accelerată! 

— Ca să obțină ce? întrebă Goot. Proiectilele se dizolvă 
aproape imediat. Iar în privința schijelor nu există nici un risc 
să fim atinşi de ele, din moment ce nu sînt obuze adevărate! 


— Dumnezeule mare, rigîi Mikofsky, giîndiți-vă niţel! Dacă 
foloseşte o soluție concentrată de produs stimulant va 
provoca cicatrizarea imediată a epidermei! Acolo unde a fost 
tăiată, carnea se va reface rapid, iar tunelul se va închide 
singur. Vom fi prinşi în grăsime precum nişte fosile într-o 
banchiză! 

Ultimele cuvinte le rosti urlînd, fără să-şi dea seama. Din 
întuneric se ridică un cor de glasuri îngrozite. O femeie scoase 
un țipăt isteric. Cineva începu să se zbată, lovind pereţii cu 
picioarele şi pumnii. Galeria era zguduită în toate direcțiile de 
mişcări nevăzute şi dezordonate. 

— Stăpiîniți-vă! tună Mikofsky. Risipiţi inutil oxigenul! Nu-i 
momentul să batem cîmpii, fiecare minut pierdut face jocul 
lui Berthalem. Fiecare să-şi reia locul. Cu nițică perseverență 
vom răzbi afară în mai puţin de o oră! 

Evaluarea era optimistă, dar Liza se forța din toate 
puterile să creadă în ea. Cu brațele vibrind de o furie 
disperată, ridică orizontal cazmaua — ca pe-o baionetă — şi o 
înfipse în perete pînă la jumătatea cozii. Acest simulacru 
ucigător o umplu de o bucurie distrugătoare. Porni să 
lovească într-un ritm infernal, tăind derma de parcă ar fi 
despicat pieptul unui duşman de moarte. Nu mai simțea nici 
o urmă de oboseală, era doar o maşinărie a urii, un excavator 
nebun pe care nimic nu-l mai putea opri... 

Săpă fără oprire timp de o oră, cu spume la gură, apoi se 
prăbuşi în mijlocul resturilor. 

Simţi că era rostogolită într-o parte, că îi fusese luată din 
mînă cazmaua. Cineva se instalase în locul ei. Goot? Saba? 
Nu reuşi să-şi dea seama. Intui că era pe punctul de a leşina. 
Dar  şocurile repetate provocate de săpător reuşiră s-o 
mențină în stare de conştiență. Bombardamentul continua, 
golind metodic arsenalul lui Berthalem. I se păru că grăsimea 
de care se sprijinea cu spatele devenise mai rigidă, mai tare. 
Injecţiile de refacere îşi făceau oare deja efectul? Avea să 
devină oare epiderma un material capabil să tocească, peste 
puțin, tăişul cazmalelor? 


— E din ce în ce mai tare! gifii Goot în imediata ei 
apropiere. Parc-ar fi pămînt îngheţat. În scurt timp va fi 
imposibil să mai săpăm... Tunelul se va cicatriza cu noi 
înăuntru! 

Panica punea încet stăpinire pe el, făcînd să-i tremure 
ciudat vocea. Liza încercă să se ridice într-un cot. Brusc îşi 
dădu seama că mina dreaptă îi era prinsă în grăsime ea în 
apa îngheţată a unui heleşteu! Tesutul adipos profitase de 
imobilitatea pe care o avusese cîtva timp, pentru a se dezvolta 
în jurul degetelor, capturindu-le într-o masă gelatinoasă 
grețos de lipicioasă. O cuprinse spaima: trebui să scuture 
brațul cu toată energia de care mai era capabilă pentru a 
reuşi să şi-l elibereze. În urma ei, cineva scoase un țipăt: 

— Picioarele! Îmi sînt prinse picioarele! Ajutaţi-mă, faceţi 
ceva! Nu le mai pot mişca! 

— Şi eu! interveni un alt fugar. E ca un soclu de statuie, 
sînt sudat de zid! Repede, o cazma... 

Ultima afirmație  dezlănțui panica.  Îmbrîncindu-se 
înnebuniți, evadaţii se aruncară asupra pereților, făcînd să 
cedeze întăriturile una după alta. 

— Nu mai putem aştepta! strigă Liza. Trebuie să ieşim 
imediat! Găureşte tavanul! 

— Marja de siguranţă e prea mică! protestă Goot. Riscăm 
să ieşim în mijlocul zonei roşii! Trebuie să mai săpăm cel 
puţin o oră! 

— Într-o oră vom fi cu toţii înglobaţi ca nişte fosile! urlă 
metisa. Nu înţelegi? Trebuie, acum sau niciodată! 

Urmă o luptă confuză punctată de lovituri şi înjurături. 
Liza îşi dădu seama că Saba încerca să "perforeze" tavanul cu 
lovituri de cazma. Derma se deşira scoțind un şuierat umed, 
greţos. 

— Urcă! Urcă! urlă cineva în întuneric. Sînt prins pînă la 
genunchi! Ajutor! 

Panica atinse paroxismul. Incapabilă să se mişte, Liza 
constată totuşi că mațţul era invadat de o lumină roşiatică, un 
fel de halou singeriu ce provenea din exterior. Se încordă, iar 


un gînd crispat îi cuprinse mintea: "Sucurile digestive!" Apoi, 
pe măsură ce Saba se apropia de suprafață, lumina deveni 
treptat rozalie... 

O ultimă lovitură de cazma perfora cimpia, iar tunelul fu 
inundat de lumina crudă a proiectoarelor. 

Metisa scoase un țipăt de victorie: 

— Am trecut! Repede! leşiți, rana se şi închide! 

Cu două icnituri se extrase din gaură, se aplecă pe 
marginea ei, întinse mina pentru a-l ajuta pe Goot. Liza îşi 
regăsi întreaga energie. Zgiriind şi muşcînd cu furie țesutul 
spongios al peretelui, începu să se ridice spre lumină. Simţi 
mai multe degete apucîndu-i gambele, gata s-o facă să scape 
priza. Se zbătu, se rostogoli la întîmplare, atinse o față, o 
țeastă... Saba o prinse de subțţiori, o trase din spărtura cu 
margini zdrențuite şi o întinse pe sol. Lumina era atit de 
puternică încît tînără începu să plîngă. Îl auzi pe Mikofsky 
care urla: "Repede! Tunelul se închide! Repede!" Îşi şterse fața 
şi se tiri spre gaură, unde apucă o mină. Se încordă stringind 
din dinți, dar ultimele rezerve de energie le consumase în 
galerie: nu reuşi să-l scoată pe necunoscut, care dispăru în 
întuneric cu un țipăt sfişietor. 

— Depărtaţi-vă! Depărtaţi-vă! ordonă Mikofsky. Vă prinde 
plaga! 

Dar era incapabilă să se mişte. Se rostogoli pe burtă, 
simțind cum mîini o prind de gambe, trăgind-o înapoi. Luptă 
să nu-şi piardă cunoştinţa. 

Decorul se rotea în jurul ei ca un caleidoscop. La mai 
puțin de zece metri de rană observă centura de mucoasă 
roşie. Goot, Saba şi Mikofsky se tirau în patru labe, urmaţi de 
trei necunoscuți, probabil fugari, pe care tunelul nu-i 
capturase... În depărtare se mai ghicea încă forma rotunjită a 
colinei... acum în întregime roşie. 

Deschise gura, bilbii ceva ininteligibil. 

— S-a terminat! îi şopti Saba, susținindu-i capul. Nu mai e 
nici un risc. Tunelul s-a închis... În câteva ore va dispare chiar 
şi orice urmă de cicatrice. Berthalem era cît pe ce să cîştige. 


— Oraşul... gîfii cu greutate Liza. Oraşul...? 

Aeroglisorul fusese sabotat cu atita grijă încît nu mai 
exista nici o rază de speranţă privind o eventuală reparaţie. În 
schimb, rezervele de carne erau intacte, fiind suficiente celor 
şapte evadați. Situaţia era însă gravă în privinţa apei. Provizia 
era complet epuizată. Mikofsky sugeră posibilitatea distilării 
sudorii animalului, dar Saba se strimbă îngreţoşată. 

— Nu vă mai amăgiţi, mormăi, hormonii rezistă la fierbere. 
Condensarea nu-i curăță deloc de capacitatea mutagenă. Nu 
veți distila nimic altceva decit otravă, Mikofsky, otravă şi 
nimic altceva! 

Cei trei supraviețuitori din grupul lui Berthalem păreau 
ciudat de indiferenți la discuţie. De fiecare dată cînd Liza 
încerca să le afle intenţiile, se închideau într-o tăcere 
încăpăținată, plină de ostilitate, nu lipsită de un anume 
dezgust. 

— S-ar zice că ne poartă pică pentru că i-am scos din 
labele legionarilor canibali! constată Goot, stăpinindu-şi cu 
greu iritarea. 

— Probabil că aşa şi este, răspunse Liza. Pentru ei, lumea 
a început şi s-a sfirşit cu colina. Se simt vinovaţi că au 
abandonat-o... 

— Nu prea strigau asta în tunel! rînji tînărul. Şi, în 
definitiv, dacă tinjesc atit după Berthalem, n-au decit să se 
arunce în zona de absorbție! 

A doua zi, macabra butadă căpătă un aer de îngrozitoare 
profeție. Saba, care se trezise prima, începu s-o zgilțiie pe Liza 
eu brutalitate: 

— Cei trei tipi de pe colină! strigă. Au dispărut. Au şters-o 
fără ca măcar să-şi ia rația de carne uscată... Priveşte! 

Liza se sculă, constată adevărul celor spuse şi îl preveni 
pe Mikofsky. 


— Toată carnea, cu excepţia celei de pe colină, o 
considerau probabil impură, se hazardă savantul, trăgîndu-se 
de  virfurile mustăţii hipertrofiate. Rezervele noastre îi 
îngrețoşau, aşa cum îi îngrețoşam şi noi, "străinii"... 

În acel moment, Goot îi strigă din cabina aeroglisorului. 

— A fost spartă trusa farmaceutică! îi anunţă. Au dispărut 
trei doze maxime de morfină şi o seringă... 

Liza se încruntă. 

— Ciudat, murmură nedumerită, nici unul nu era rănit şi 
nici suferind... De ce să fure calmante '? Doar dacă... 

Brusc, fu cuprinsă de o îngrozitoare certitudine. Se răsuci 
spre Mikofsky şi-şi înfipse unghiile în umerii acestuia, fără ca 
măcar să-şi dea seama. 

— Dumnezeule! gemu fata. Înţelegi, Mathias? 

Cum profesorul continua să rămînă imobil, Liza porni în 
fugă spre marginea purpurie a mucoasei nutritive; Goot urlă 
ceva, Saba îi porni pe urme. În clipa cînd mîna metisei o 
apucă de ceafă, Liza se opri, cu degetele arătind spre un 
pumn de cioburi de sticlă ce străluceau lingă buza temutelor 
papile. 

— Priveşte! bilbii. Acolo! Bucăţile alea... Trei fiole şi o 
seringă, îmi pun capul! Îţi dai seama? S-au insensibilizat, 
apoi au sărit în mijlocul zonei de absorbție! Au plecat să-i 
întilnească pe Berthalem şi pe ceilalți, aruncîndu-se în lacul 
ăsta de sucuri digestive! 

Saba deveni cenuşie la față şi o prinse de umeri. 

— Nu mai poţi face nimic, îi şopti în dreptul timplei, nu 
mai gîndeam normal. Mai devreme sau mai tîrziu ne va veni şi 
nouă rîndul... 

Sinistrul episod îi determină să-şi reia drumul. Adunară 
din carcasa aeroglisorului tot ceea ce puteau căra şi 
pătrunseră fără ezitare în jungla părului din regiunea 
pectorală. Intenţia declarată a lui Mikofsky era de a lua 
contact cu Isi Jamin, cu care să înceapă discuții vizind 
refacerea integrităţii fizice a animalului şi combaterea prin 
toate mijloacele a aberaţiilor ce înfloreau acum, pretutindeni 


pe carnea acestuia. La auzul unui astfel de program, Saba îi 
rînji în față, spunindu-i că se hrăneşte cu himere. 

— Chiar nu-nțelegeți că-i prea tirziu, îl admonestă ea, 
iremediabil şi definitiv, prea tirziu! Sinteţi un visător rupt de 
realitate, dar am să vă conduc totuşi pînă la Isi Jamin, chiar 
şi numai pentru a-i oferi ocazia să vă vire cu nasul în propria 
dumneavoastră incompetenţă! Da, vă voi duce acolo pentru 
că-i singura dumneavoastră şansă să nu muriţi idiot! 

Mikofsky încasă afrontul cu mare calm, dar aparenta sa 
siguranță nu avu nici pe departe darul să izgonească groaza 
ce o cuprindea încet pe Liza. 

Încă de la începutul lungii călătorii, ieşi în evidență un 
adevăr de netăgăduit: animalul slăbise extraordinar de mult... 
Cîmpiile moi, elastice se scufundaseră, se lăsaseră ca nişte 
văi mărginite de coamele arcuite ale coastelor. Erau mereu 
obligaţi să escaladeze crestele osoase, apoi să coboare în 
inima unui defileu arid, pentru a reîncepe o nouă cățărare, o 
nouă coborire... La a cincea coastă, cu toții dădeau semne de 
evidentă epuizare. Se văzură nevoiți să se oprească pentru a 
se odihni douăzeci şi patru de ore... 

Abia instalați, se treziră asaltați de un insuportabil miros 
de putrefacție ce venea dintr-o zonă vecină. Rezistară cîtva 
timp legîndu-şi la nas cîte o cîrpă îmbibată în esențe 
aromatice, dar, nemaiputind suporta, se urcară pe cea mai 
apropiată creastă şi începură să cerceteze depărtările cu 
binoclul. De partea cealaltă se întindea o uriaşă zonă 
necrozată. Un teritoriu gangrenat, în plin proces de 
putrefacție, învăluit de  haloul de căldură specific 
descompunerii organice. Mirosul era atît de puternic că Goot 
începu să vomite, adăugind şi el o contribuţie la oroarea 
olfactivă. În schimb, Mikofsky rotea nervos inelul de reglaj al 
binoclului. 

— Văd pe cineva! şopti, virindu-şi capul între umeri. 
Mutanţi... Of! Doamne! Liza, ia priveşte şi tu! 

Tinăra luă binoclul şi-l duse la ochi. Pe fundul văii fusese 
deschisă o rană uriaşă. Un sînge negru şi gros se vălurea, 


agitat de brasul greoi executat de vreo zece înotători, de 
ambele sexe. În pofida ceţii, puteau fi distinse cu claritate 
scînteia pieilor acoperite cu solzi, influorescența roşiatică a 
branhiilor situate de o parte şi de alta a gitului, membranele 
fibroase ce uneau degetele... Amfibii! 

— Dar cum e posibil? biigui Liza. 

— Regresie datorată hormonilor, gîfii profesorul, reapariția 
unor caractere ancestrale. Ştiţi foarte bine că pe parcursul 
formării sale, foetusul uman trece prin toate etapele evoluției: 
peşte, reptilă şi aşa mai departe. Aici s-a făcut calea inversă: 
plecînd de la om, s-a revenit treptat la stadiile inferioare de 
evoluție... Fantastic! 

— Dar... putreziciunea asta, de unde vine? 

— Amfibii, Liza, amfibii! Au deschis rana asta pentru a 
avea posibilitatea să înoate în lungul venelor şi arterelor. 
Singura problemă este că-n timpul scufundărilor branhiile 
prelevă oxigenul din sîngele animalului pentru a le permite să 
respire... 

— Iar globulele roşii, mult sărăcite, nu mai reuşesc să 
efectueze sarcina de regenerare a organismului, continuă 
fata, motiv pentru care zona asta este pe cale de a muri... 

Saba scuipă cu scîrbă... 

Puțin mai tirziu se intersectară cu un trib, aparent 
sănătos, care fugea de o zonă cuprinsă de o febră intensă. 
Mikofsky, care îi recunoscuse fără prea mare greutate pe 
majoritatea cercetătorilor, nu reuşi să facă totuşi nimic 
pentru a-i reține. 

— E sfirşitul! îi urlă în față o femeie masivă cu sîni uriaşi. 
Puseul febril a cuprins cimitirele: firele de sutură pleznesc, 
plăgile mormintelor se deschid una după alta! Morţii ies 
regenerați, umflați de sîngele animalului! Sint soldații 
creaturii, armata căreia i-a dat naştere din măruntaiele sale 
pentru a ne extermina! Fugiți cu noi, ei ne urmăresc... l-am 
văzut! Morți regenerațţi, plini de forță, ei... sosesc!!! 

Şi o rupse la fugă, cu braţele ridicate spre cer, scoțind 
urlete îngrozitoare. Liza simți pielea zburlindu-i-se de frică. 


Goot se dădu şi el un pas înapoi, holbiîndu-se la pădurea de 
peri care începea în fața lor. Chiar şi Saba se albi la față. 
Mikofsky se văzu, deci, obligat să-i zgilțiie pe fiecare pentru a- 
i smulge din ciudata stare hipnotică care-i cuprinsese pe toți. 

— Reveniţi-vă! vociferă acesta. Sînteți doar obosiţi, nu vă 
lăsați impresionați de halucinaţiile unei femei pe jumătate 
nebună! Haideţi, la drum! 

Se conformară, dar cu o anume reținere, în timp ce prin 
minte le răsunau încă ultimele ţipete ale necunoscutei: 
sosesc! Liza trebui să lupte mai bine de un sfert de oră 
împotriva dorinței de a fugi, care-i bloca abdomenul, în timp 
ce Goot se tira cu încăpăţinare mult în urma coloanei. Dar 
profesorul avusese dreptate: nu întilniră nici un mort viu, nici 
un "soldat născut din măruntaiele creaturii". Nu văzură 
nimic, nimic altceva decit cimitire supurind, deformate de 
febră. 

După trei zile de mers perseverent şi ezitant, ajunseră în 
zona unde se simțeau bătăile inimii. Se dovedi o experienţă cît 
se poate de neplăcută. Un bombardament surd şi invizibil 
zguduia solul asemeni unui berbece gigantic ce loveşte poarta 
unui oraş fortificat. Era ca o formidabilă bătălie ce se 
desfăşura în adincurile animalului, ciocnirea disperată dintre 
două armate ce-şi consumau ultimele forțe. Liza nu mai era 
în stare să-şi stăpinească fălcile ce clănțăneau cu violenţă. 
Fiecare lovitură de berbece o simțea direct în viscere, 
aducîndu-i parcă stomacul la gură. 

Le fusese imposibil să doarmă, fiecare perioadă de odihnă 
scurgîndu-se într-o atmosferă de letargie comatoasă populată 
de fantasme şi scurte halucinații. 

Cînd ajunseră în epicentrul fenomenului, avură senzația 
că nu mai era nici un oscior la locul său şi se mirau cum de 
reuşeau să se mai ţină pe picioare. 

Orice conversaţie încetase aproape cu desăvirşire, şi 
tuspatru înaintau cu privirile înşurubate în pămînt, 
rumegindu-şi fiecare groaza. Cu toţii ştiau că sfirşitul era 
aproape. Încercarea de a o contacta pe Isi Jamin nu 


reprezenta decit o stupidă lovitură de poker, o ultimă 
tentativă din care era greu de crezut că va rezulta ceva 
pozitiv. Ştiind teoriile extremiste ale biologului, şansa unei 
înțelegeri eu Mikofsky era aproape nulă, iar Liza se gîndea cu 
teamă la clipa cînd cele două echipe se vor găsi față în faţă. 
Începu chiar să se gîndească dacă nu cumva Saba îi 
conducea drept în gura lupului şi că nu-i ajutase să scape de 
Berthalem decît pentru a-i permite şefei sale să-l umilească 
pe profesor... Ipoteza nu era deloc absurdă, ura ce opunea 
cercetătorii şi savanții căpătind uneori surprinzătoare accente 
de infantilism. 

La sfîrşitul săptămînii, pe cînd mergeau cu paşi de plumb, 
Saba se opri brusc pe coama claviculei stingi, arătînd cu 
degetul spre vale. 

— Tabăra Isi Jamin! strigă triumfătoare. Am ajuns! 

Campamentul, deşi ceva mai restrins, nu se deosebea cu 
nimic de cel al lui Berthalem. Corturi pătate de sudoare se 
agățau de gitul animalului, în timp ce de o parte şi de alta se 
căsca vidul. În depărtare se putea ghici, prin ceața groasă, 
virful ascuţit conturat de botul giganticei creaturi adormite. 
Părea un munte cu pante abrupte, acoperite de păr castaniu, 
foarte întunecat. Triunghiul isoscel trasat de mandibula 
inferioară arunca un con de umbră peste o parte a taberei. 
Nimic nu se clintea. Liza nu reuşi să localizeze nici pindari şi 
nici gardieni. Cartierul general al lui Isi Jamin părea, în mod 
straniu, abandonat. Neliniştea ce putea fi citită pe figura 
Sabei o convinse că nu acesta era aspectul normal al 
locurilor. Probabil că se petrecuse ceva neobişnuit, ceva ce 
transformase  bivuacul facțiunii integrale într-o cetate- 
fantomă. La început, Liza avu tentația de a crede că fusese 
vorba de un atac, dar de jur-împrejur nu se observa nici o 
urmă de luptă. Să fi fost o cursă? După un lung moment de 


ezitare, se hotăriră totuşi să coboare. Saba strigă, dar nu 
primi nici un răspuns. Strigă din nou, cu vocea spartă de 
încordarea nervoasă, dar rezultatul se dovedi acelaşi. Ici şi 
colo se vedeau părăsite cîteva maşini de ridicat, un aeroglisor 
şi o mini-macara. Toate fuseseră sabotate cu minuțţiozitate, 
capotele ridicate lăsînd vederii un adevărat ghiveci de 
angrenaje şi sîrme sfirtecate. 

Intrară în primele corturi. Erau goale. Liza observă, totuşi, 
că incineratoarele de documente debordau de cenuşă şi 
resturi carbonizate. Se părea că cineva se străduise să facă 
dispărute toate arhivele staţiunii. În mijlocul sătucului, 
cupola comandamentului oferea însă un spectacol diferit. 
Interiorul era umplut de aproximativ cincizeci de cadavre. 
Majoritatea erau dezbrăcate. Citeva purtau bluze albe de 
laboranţi, mînjite de vomă. Fiole sparte erau împrăştiate pe 
jos, amestecate cu pastile de culoare violet şi capsule de 
medicamente. Poziţiile contorsionate ale cadavrelor, bălțile de 
vomă şi fecalele răspindite peste tot sugerau convulsiile 
înfiorătoare ce precedaseră agonia. 

Totul pleda în favoarea unei otrăviri colective. 

În mijlocul hecatombei, pe un fotoliu metalic, trona o 
negresă masivă. Avea ochii dați peste cap, iar din gura larg 
deschisă îi cursese pînă între siîni o spumă groasă. Saba 
scoase un geamăt de durere şi se aruncă la picioarele 
matroanei de abanos pe care moartea o surprinsese cu şalele 
cambrate şi coapsele desfăcute, într-o postură involuntar 
obscenă. 

— Isi! Isi! icni Saba, gata să leşine. 

— Ce s-o fi întîmplat? — murmură Goot, ţinîndu-şi mîna la 
nas pentru a se proteja de mirosul insuportabil de 
mortăciune. 

— Nu ştiu! gîfii Mikofsky. Probabil secta integriştilor a 
preferat să se sinucidă. Totul seamănă teribil cu o ceremonie 
de adio. Nu pare să fi fost vorba de vreun atac... 

Erau gata să părăsească locul, cînd Liza observă 
înregistratorul video aşezat pe un trepied auriu, parcă pentru 


a atrage atenţia. Prezența sa, inoportună în mijlocul 
cadavrelor înțepenite, evoca pe cea a unei sticle abandonate 
pe o plajă acoperită cu nisip fin... O sticlă sigilată, cu un 
ultim mesaj. Tinăra se răsuci spre ea, dar profesorul se 
repezise deja spre aparat şi apăsă butonul de pornire. 
Ecranul clipi, cîteva zigzaguri colorate îi brăzdară suprafața, 
apoi dreptunghiul său se umplu cu figura sobră a lui Isi 
Jamin. Pe fruntea şi obrajii negresei strălucea o peliculă 
subţire de sudoare, îşi umezi de cîteva ori buzele; înghiţi în 
sec... Apoi, deşi modificată de dispozitivul de redare, vocea 
izvori joasă şi vibrantă. 

1... Acesta este ultimul nostru mesaj, spuse femeia pe o 
tonalitate uşor metalică. Îl încredinţez norocului, poate va fi 
găsit de frații noştri, aflați încă în misiune, şi tuturor celor 
care vin pe aici. Datorită situației create, azi am luat hotărîrea 
de a-mi pune capăt zilelor. Nu oblig pe nimeni să mă imite, 
iar cei care o vor face, o vor face pentru că ei singuri au decis 
astfel... 

„„. După cum o ştiu cu toții, spre deosebire de secesionişti, 
am refuzat de la început mutilarea sistematică a animalului. 
Întotdeauna filosofia mea a fost clară, bine conturată: nici un 
fel de degradare, din partea nimănui. 

Astăzi, mai mult ca niciodată, îmi dau seama că, din 
păcate, sîntem cu toţii condamnați. Nici o carne nu este 
sănătoasă! Noţiunea de teritoriu nemutagen este o pură 
utopie. Leziunile produse, fie ele psihice sau fizice, sînt nu 
numai inevitabile dar şi iremediabile. Toţi cei care îşi procură 
rația de hrană din trupul animalului sînt, fără excepție, 
condamnați. 

M-am hotărît să mă sinucid astăzi deoarece am simțit 
primele simptome ale răului. Creierul se degradează, 
capacităţile intelectuale se subțiază, mă năpădesc tot felul de 
fobii ciudate, făcîndu-mă să capăt obiceiuri dintre cele mai 
ridicole... 

Nu vreau să mă cufund treptat în mocirla josniciei, nu 
vreau să devin o simplă caricatură umană, asemeni lui 


Harusson sau Berthalem, prefer să mor acum, cît timp 
integritatea mea nu este decît uşor afectată. 

Drept urmare, las mărturie următorul mesaj: nu există 
nici o speranţă. Nici pentru unii, nici pentru alții. 

Toate cercetările pe care le-am făcut pînă în prezent 
demonstrează un singur lucru: animalul va muri. Fie că-l vor 
ucide secesioniştii, fie că el însuşi va alege moartea! Este 
adevărat, totul tinde să dovedească faptul că ființa asta a 
sesizat prezența oamenilor — prezența noastră — ca o boală de 
nesuportat! Se simte infestată, victimă a unei invazii, victimă 
a unor paraziți! E adevărat că doarme, dar inconştientul său 
a detectat, a înregistrat toate incursiunile noastre. Cortexul a 
reacționat imediat printr-o sumedenie de manifestări 
psihosomatice declanşate la scara întregii anatomii. Să mă 
explic: acolo unde omul se mulţumeşte eu un ulcer, o criză de 
astm, o urticarie sau o diaree cronică, creatura a ales o 
manifestare somatică ce sfidează orice imaginație: se 
decalcifică treptat, astfel încît să-şi rupă toate oasele, unul 
după altul!!! Pur şi simplu se sparge, se desface intenționat în 
bucățele, pentru că nu ne mai suportă! 

La început, a încercat să ne asimileze, folosind procese 
mutagene, dar această strategie dulce s-a dovedit prea lentă. 
În consecință, a preferat să se sabordeze singură, alegînd 
moartea în locul pierderii integrității fizice! Da, noi sîntem 
boala ei, tumoarea ei, esența morții ei, şi preferă să scape 
sinucigîndu-se... 

Dată fiind această realitate, se profilează mai multe 
posibilități: anihilarea impulsului  autodistrugător prin 
administrarea de antidepresive puternice. Din păcate, nu 
sîntem echipați pentru a sintetiza cantitatea necesară de 
euforizant, iar injecțiile pe care totuşi le-am făcut au rămas 
fără rezultat. Cea de-a doua ipoteză constă în a împiedica 
animalul să se sinucidă, debarasindu-l de paraziți. Adică 
ucigînd toți oamenii care-i mişună acum pe corp. Dar şi asta 
a eşuat. Eram prea puţini pentru a întreprinde o acţiune 
eficace. 


M-am gîndit atunci la o evacuare masivă, dar ne-a fost 
imposibil să realizăm un emiţător suficient de puternic pentru 
a străpunge centura de bruiaj şi a intra în contact cu vreo 
navă sau sondă spațială. 

N-a mai rămas decît o soluție; să redăm animalului 
demnitatea ucigindu-l, înainte ca indivizi de teapa lui 
Berthalem să-l degradeze pînă în cea mai umilitoare stare. 
Astăzi este prea tirziu. Procesul de distrugere a fost declanşat. 
Nici unul dintre noi nu va muri curat. Nici el, nici noi! 

Acestea au fost motivele pentru care m-am hotărit să 
abandonez lupta. Singura mea răzbunare va fi de a mărturisi 
că am reuşit să cunoaştem toate secretele animalului! 

Da! Ştiam ce glande produc oxigenul şi care sînt 
mijloacele de sinteză, ce unde cerebrale asigură forța de 
gravitație care izolează animalul de vidul spaţial protejindu-i, 
în acelaşi, timp, funcţiile vitale. Da, ştiam! Dar am ars 
rezultatele cercetărilor şi am distrus probele şi eşantioanele 
adunate. Trebuia să fim siguri că nu vor ajunge să fie folosite 
în scopuri nefaste. Plec. Plec înaintea ființei care a avut 
ghinionul să ne suporte, căreia i-am tulburat somnul milenar 
din abjecte considerații materialiste. Resping degradarea, atit 
pentru ea, cît şi pentru mine. Refuz să asist la Apocalipsul 
care se pregăteşte, refuz să asist la spectacolul dezmembrării 
şi agoniei acestui fantastic organism... Cine este cu adevărat 
înțelept mă va urma. Nu oblig pe nimeni să mă imite, dar îi 
depliîng pe cei care au ales aşteptarea. Adio... ". 

Un păcănit, apoi caseta începu să se rebobineze automat, 
lăsîndu-i pe cei patru călători fără grai. 

— A reuşit să-i descopere toate secretele, se mulțumi să 
bilbiie Mikofsky cu o expresie rătăcită. Toate secretele... 

Liza simți pornirea să-l pleznească. Cu fiecare secundă, 
panorama catastrofei ce se apropia îi devenea tot mai clară. 
Oasele vor ceda unul după altul. Mai întîi membrele, mult 
mai fragile datorită lungimii, apoi coastele. Cugşca toracică se 
va scofilci, strivind plămiînii, provocînd asfixia. Animalul o 
dată mort, toate funcţiile de protecţie vor înceta imediat: 


atmosfera artificială se va evapora, atracția gravitațională 
care-i menținea pe sol va dispărea... Nu va mai exista nimic: 
doar vidul cosmic, frigul. Moartea... 

Rămăgşiţele glorioasei echipe ştiinţifice a Universităţii din 
Santa-Catala se vor concretiza în două sute de cadavre 
congelate, la fel de ţepene precum Stilpii de piatră ai unei 
catedrale... Două sute de statui din carne întărită, derivind 
veşnic prin spaţiu, tot atitea mărturii ale absurdității 
umane... lată ceea ce Isi Jamin refuzase să vadă. Şi ce 
persoană cu bun simț i-o putea reproşa? 

— E sfirşitul! sughiță Goot, alb ca varul de frică. Isi Jamin 
nu s-a înşelat niciodată! Niciodată! 

Era pe punctul de a se lăsa pradă panicii. Liza îl zgâlții 
însă violent şi părăsi cortul. Pentru moment, se stăpinea 
destul de bine, dar nu ştia cît va mai reuşi să-şi controleze 
sistemul nervos. Mikofsky o ajunse din urmă. 

— Liza! rosti acesta, încercînd să aibă un ton ferm. Cînd 
trebuie să revină naveta pentru a te recupera? 

Tînăra explodă: 

— Nu mai ştiu! 

Profesorul se holbă incredul la ea. 

— Nu mai ştii? 

— Nu! Din momentul paraşutării avea la dispoziție 24 de 
zile, dar am pierdut noţiunea timpului! Toate întimplările 
astea! Lipsa nopţilor! Marşurile care nu se mai terminau o 
dată... Cum vreți să îi ţinut o socoteală exactă? Mi-am uitat 
sacul cu cronodator cu tot în tabăra lui Berthalem. Am 
încercat să fac o evaluare subiectivă a timpului. De cînd am 
părăsit însă baza am mărşăluit aproape continuu la limita 
epuizării. În unele zile am mers pur şi simplu ca un automat, 
am fost în pragul leşinului, iar acum îmi cereți un calendar 
exact al timpului scurg? Vă arde de glumă, domnule 
Mikofsky? Dumneavoastră ce-aţi făcut cu cronodatorul? 

Savantul înclină spăşit capul. 

— Nu-l mai am, mărturisi, de mai bine de un an. De cînd 
mă aflu aici, am pierdut şi eu noțiunea timpului. Mai întîi 


datorită absenței variaţiei noapte/zi, apoi, rămînînd singur, n- 
a mai avut nici o importanță. Goot era în misiune. Mă 
orientam la bunul simţ. Dar credeam că măcar dumneata... 

— C-o să-mi ţin ochii lipiţi de ceas?! rînji Liza. Ei bine, ați 
pierdut... Şi eu m-am bazat pe ceilalți... În plus, eram mult 
prea obosită ca să mă gîndesc la viitor. Nu ştiu cînd va avea 
loc, cu exactitate, întîlnirea. Am impresia că mă aflu aici de 
un secol. Sint terminată, domnule Mikofsky, înțelegeți? 
Terminată! 

Îşi trecu mîna peste față şi făcu cîțiva paşi. 

— Întilnirea era stabilită în virful văii sternale, reluă 
domolită, acolo unde am aterizat. Dacă lipsesc, următoarea 
trecere nu va fi mai devreme de treisprezece-paisprezece luni, 
timp necesar ca universitatea să adune bani pentru o a treia 
expediție... 

— Vom fi de mult morți! 

— O ştiu la fel ca şi dumneavoastră. Am calculat că ne 
rămîne cu aproximaţie o marjă de opt zile. Ca să ajungem la 
punctul de întîlnire ne trebuie cam o săptămînă. 

Mikofsky ridică din umeri exasperat. 

— O săptămînă! Sînteţi nebună! Nu sîntem în excursie! 
Trebuie să ţinem cont de mutanti, de capcanele terenului, de 
ocolişuri... Şi uitaţi ce-i mai important: din nefericire, mergem 
pe jos! 

Cîteva secunde se înfruntară, ţepeni, privindu-se în ochi, 
după care îi cuprinse lehamitea. Se aşezară pe jos, fixind 
indiferenți muntele mandibulei, care se profila prin ceața 
unsuroasă la cîțiva kilometri depărtare. 

— Chiar credeţi că animalul se va dezmembra? îndrăzni 
tinăra, cîteva minute mai tirziu. 

—  Categoric! răspunde Mikofsky. Isi Jamin era un 
cercetător mai bun ca mine, acum pot să recunosc. N-a fost 
numită şefa expediției pentru simplul motiv că era negresă... 
Animalul îşi va fragmenta scheletul, dar trebuie ţinut cont şi 
de grupurile care au declanşat războiul de dezmembrare: este 
suficient ca una singură să reuşească să amputeze o labă, de 


exemplu... şi hemoragia îl va ucide în cel mult o oră! Vreţi să 
continui? 

— Nu, îl întrerupse Liza. Mă gindesc la colegii 
dumneavoastră. Chiar dacă vom reuşi să plecăm, cea mai 
mare parte a expediției va pieri. Să-i lăsăm aici echivalează cu 
o condamnare la moarte. 

— Îmi pare rău, dar nu văd cum am putea evacua forțat 
mutanții şi nebunii intoxicați de ideile lui Berthalem sau 
Harusson... Nici măcar nu-s sigur că eu voi fi lăsat să urc în 
navetă. În definitiv, pe dumneata vin să te caute. Numai pe 
dumneata! 

Liza fu străbătută de un fior. lIntuia deja reacția 
comandantului de bord cînd va trebui să-i raporteze că uriaşa 
expediție se terminase printr-un eşec... Ca martoră a unui 
rateu pe cît de grandios, pe atit de compromiţător, nu risca 
oare să se afle, din acea clipă, în pericol? 

Datorită mirosului pestilenţial ce provenea din cortul 
central, hotăriră să doarmă în afara taberei. O investigaţie 
sumară îi lămuri că, în campament, nu mai rămăsese nici un 
obiect întreg. Excepţie făceau incineratoarele de documente în 
care fuseseră arse ecuaţiile secrete ce formulau metabolismul 
animalului. Înainte de a adormi, făcură totuşi o ultimă 
tentativă de a stabili un calendar aproximativ al timpului 
scurs, dar deveni destul de repede evident că fiecare evaluase 
în mod diferit durata evenimentelor. În plus, perioadele de 
marş forțat şi săparea tunelului erau percepute prin prisma 
unei oboseli halucinante care bruia total socotelile. Adormiră 
fără să fi reuşit să se pună de acord, prăbuşindu-se frinți de 
oboseală în mijlocul calculelor nesigure. 

Liza se trezi şi observă imediat lipsa Sabei. O cuprinse o 
presimțire neplăcută. Fără să mai stea pe ginduri, porni în 
fugă spre cortul central. De jur-împrejurul cupolei mortuare 
se ridica un zid invizibile de miros insuportabil şi, un 
moment, avu sentimentul stupid că aerul era atit de greu 
încît îi va strivi umerii. N-avea rost să mai întirzie. Intrind, o 
văzu pe Saba la cîțiva metri de Isi Jamin. Atîrna spinzurată 


de un cîrlig al pilonului central, cu limba ieşindu-i printre 
dinți vineție. 

Deodată, de afară, dinspre locul unde-i lăsase pe Goot şi 
Mikofsky, izbucniră strigăte şi replici violente. leşi grăbită şi 
era cît pe ce să se ciocnească de Goot, care bintuia printre 
corturi gesticulînd nervos. 

— Unde-i Saba? zbieră acesta. Unde-i tuciuria aia, să-i 
răsucesc gîtul? 

— De ce? 

— Ne-a aruncat în incinerator toată rezerva de carne 
uscată! biigui. Nu ne-a mai rămas nimic de mîncat. 

Cînd aflară însă că tinăra integristă se alăturase fraților ei 
de luptă, cei doi se mai calmară. Profesorul continuă totuşi să 
mormăie posac. 

— Ca să ajungem la punctul de întîlnire ne-a rămas la 
dispoziţie cel mult o săptămînă, scrişni el, deci nu ne putem 
permite să umblăm haihui. Va trebui să alergăm în linie 
dreaptă spre virful sternului, ceea ce presupune să traversăm 
zone extrem de mutagene. Asta înseamnă, pentru că nu mai 
avem rezerve, că nu ne rămîne altceva de făcut decit să ne 
tăiem rația din terenul străbătut. La fel de prost stăm şi cu 
apa. 

— Dar de ce să nu luăm o provizie chiar din zona asta? 
întrebă Liza. Doar de aici s-a alimentat şi Isi Jamin, nu? 

— Da, i-o reteză brutal Goot, dar a înnebunit! Dacă teoria 
ei este corectă, adică nu există teritoriu sănătos, bucățica 
asta alimentară este, în mod sigur, de o mie de ori mai toxică 
decît cea din terenul bazei! 

— În plus, ca să adunăm o rezervă cere timp, interveni 
Mikofsky. Trebuie să tăiem, să preparăm carnea. Nu sîntem 
echipați. N-avem nici un conservant. Pe căldura asta, 
grătarele noastre vor putrezi în cel mult douăzeci şi patru de 
ore! 

— Să le afumăm! 

— Cu ce, Dumnezeule mare! N-avem lemne. Nu pot afuma 
carne arzind nailon, plastic sau cauciuc! Vă doriți un cancer 


sau ce? Am făcut o mică investigație prin împrejurimi: n-am 
găsit nici măcar o fărimă de material "nobil", nimic altceva 
decît plastic sau metal. În plus, integriştii şi-au ars rezervele 
alimentare, au golit rezervoarele de apă potabilă, au spart 
alambicurile cu care se putea distila sudoarea animalului. 

— De ce-a făcut Saba una ca asta? se miră Liza 
descurajată. Ca să se răzbune? Din spirit lichidatorist? 

— Dumnezeule mare, zbieră Goot, la ce bun lamentările 
astea? Era nebună, ăsta-i răspunsul! 

— Indiferent ce-o fi fost, concluzionă Mikofsky, nu ne 
rămîne decit s-o luăm din loc cu mîinile goale... 

După ce prelevară hrană pentru două zile, pe care 
datorită lipsei de apă renunţțară să o mai fiarbă, porniră la 
drum. De data asta, ruta aleasă era simplă: urmau să 
coboare între clavicule spre depresiunea sternală ce separa 
mameloanele. Traseul străbătea o vale nu prea abruptă, dar 
dificil de parcurs datorită tufişurilor formate de pilozitatea 
pectorală. 

Primul "cutremur de pămînt" îi rostogoli claie peste 
grămadă. Trupul animalului fu parcurs de un violent frison. 
Liza se trezi în patru labe, amețţită, în mijlocul unui tufiş de 
peri. 

— Ce-a fost asta? gemu ea. 

— O coastă, şopti sinistru Mikofsky, o coastă decalcifiată 
care s-a rupt, probabil, undeva, pe partea dreaptă. Nu-i decît 
începutul... Isi Jamin nu s-a înşelat... 

Din acel moment, marşul prin valea sternală se 
transformă într-un adevărat infern. Datorită fracturii se 
declanşă o febră puternică, temperatura crescu la valori 
incredibile, antrenînd o transpiraţie abundentă. În scurt timp, 
depresiunea ce separa mamelele animalului se umplu cu un 
veritabil torent de sudoare care-şi rostogolea perlele grele, 
sărate, asemeni unei avalanşe. Pentru a scăpa de înec, Liza şi 
tovarăşii ei se agățară cu disperare de firele de păr, cățărindu- 
se apoi pină la jumătatea pantei mamelonului drept. Tot 
terenul mustea, fiecare metru fiind cucerit cu prețul unui 


efort supraomenesc. Dar, spre dimineaţă, febra scăzu. Sub 
tălpile iritate carnea deveni călduță, iar torentul de sudoare 
secă, lăsînd în urmă un sol moale şi lipicios din care se 
degaja un puternic miros de acid acetic. 

Următoarele două zile fură liniştite. Pilozitatea, ceva mai 
rară, permise o avansare mai rapidă. Ceva mai tirziu reuşiră 
să pună pe fugă un trib de mutanţi cu aspect de coşmar. La 
oprirea de "seară" Liza avu însă neplăcuta surpriză să 
constate că întreaga rezervă de hrană putrezise. Fişiile 
înnegrite de carne emanau un miros dulceag revelator. Drept 
urmare, se văzu nevoită să le arunce. 

— E momentul adevărului! rînji prosteşte Goot. Cine face 
safteaua? 

Cum nimeni nu mişcă, reînnoi oferta! 

— Trebuie să mîncăm! Mergem continuu; fără hrană, nu 
vom mai fi în stare nici măcar să punem un picior înaintea 
celuilalt. Gindiţi-vă că ne-au nai rămas vreo patru zile de 
marş! 

Făcînd pe grozavul, îşi luă bisturiul şi tăie dintr-o regiune 
lipsită de grăsime trei porții zdravene de carne. Liza îngurgită 
cu mare greutate bucata crudă, elastică şi zemoasă, dar se 
strădui sa nu lase nici o firimitură. Simţea cum oboseala îi 
paraliza gambele. Ştia că dacă ar fi refuzat să mănince, 
deşeurile oxidate s-ar fi acumulat în muşchi, paralizind-o 
puţin cîte puţin. 


Somnul îi fu populat cu abominabile vise de metamorfoză, 
în care se vedea alergînd înnebunită de colo-colo, acoperită 
din cap pină-n picioare cu solzi şi avind degetele cu labele de 
broască. Un al doilea cutremur îi smulse din somn. 
Epicentrul părea foarte apropiat, zguduitură fiind însoţită de 
un trosnet surd, înfiorător, ce le îngheţă sîngele în vine. O oră 
mai tîrziu, scenariul din zilele precedente se repetă secvență 
cu secvenţă: căldură intensă, transpiraţie, inundație. De astă 
dată, puseul febril fu atît de puternic încît, pentru a nu se 
trezi cu tălpile arse, se văzură nevoiţi să se caţere pe cele mai 
groase fire de păr găsite în zonă. Rămaseră astfel agățați un 
timp nedeterminat, cu mîinile jupuite, tăiate de cojile ascuțite 
ce se exfoliau din teaca firelor. La un moment dat, Goot, 
apucat de un cîrcei, se prăbuşi într-o baltă de lichid 
clocotitor, umplindu-se imediat de băşici. 

Ziua se scurse într-o confuzie de apocalips. Spre seară, 
animalul fu zguduit de un alt trosnet, ceva mai depărtat, 
somnul lui transformîndu-se astfel într-o stare de comă 
profundă. Din acea clipă febra deveni uscată, ca şi cum 
giganticul corp pierduse toată umiditatea. Căldura din jur 
părea degajată de un furnal în plină activitate. Folosind 
bisturiul, Liza decupă din teaca unui fir de păr mai multe fişii 
cu care îşi înfăşură picioarele. Ceilalţi o imitară. În pofida 
acestei protecţii, reveniți pe sol avură senzaţia că păşesc pe 
capacul unei marmite încălzite la roşu. Goot mergea cu mare 
greutate — pielea pînă la jumătatea gambei îi era acoperită de 
umflături, iar băşicile de pe coapse supurau abundent. 

Aerul supraîncălzit le usca gîtul şi plămiînii. Supseră din 
bidoane ultimele picături de apă. Apoi, cu frunțţile plecate, se 
aşternură la un marş dureros, încăpăținat. 

Spre "seară", făcură o pauză şi se forțară să înghită bucăți 
mari de carne crudă, cu speranţa că vor îndepărta senzaţia de 
epuizare ce-i cuprindea treptat. Goot suferea cumplit, dar nu 
se plingea. Căldura intensă încărca cel mai mic gest cu 
greutatea dată de epuizare. Trebuiră să facă un efort violent 
pentru a reuşi să pornească din nou la drum. 


Solul mai fu zguduit de alte două trosnituri apropiate, 
urmate de o a treia, foarte depărtată. De astă dată însă, nu 
mai urmă nici o viitură: glandele sudoripare păreau a fi secat 
definitiv. 

Liza mergea cu ochii închişi, ca o somnambulă. Ştia că 
fiecare fractură slăbea cutia toracică, micşorind sistematic 
capacitatea de inspiraţie a plăminilor creaturii adormite. Peste 
puțin timp, aceasta va începe să se sufoce, să se asfixieze... 
Doar dacă între timp vreuna din cetățile ce propovăduiau 
dezmembrarea nu decisese cumva să-şi ia zborul provocînd 
simultan o hemoragie gigantică...? 

Epuizaţi şi amețţiți, reuşiră totuşi să atingă virful sternului 
mai devreme chiar decit se aşteptau. Mincară în tăcere, 
supraveghind ca nişte animale înfricoşate cîmpia goală ce-i 
înconjura. Liza constată că febra scădea, de acum fiind 
posibil să te culci pe sol fără riscul de a te umple de băşici. 
Pentru moment, observația îi umplu de bucurie, dar imediat 
fură obligați să revină la cruda realitate: da, temperatura 
scădea, dar mult sub valoarea normală. Animalul se răcea, 
dar nu ca un convalescent, ei ca o ființă ce urina să moară... 

Liza şi Mikofsky se lipiră de sol. Carnea se întărea, 
căpătînd o neliniştitoare tentă albăstrie. 

—  Siîngele nu mai evacuează bioxidul de carbon, 
diagnostică profesorul. Plămînii sînt comprimați, 
metabolismul se încetineşte. 

Tinăra ridică fruntea. Pielea Cimpiei începea să fie. 
străbătută de vinişoare întunecate, cianozate... 

În jumătatea de oră care urmă, temperatura mai scăzu cu 
cîteva grade. Pentru prima oară de cînd pusese piciorul pe 
animal, Liza îşi dădu seama că tremură de frig. Destul de 
repede, suflul ce-i ieşea din gură căpătă aspectul unor 
norişori compacți de ceață. Abia atunci îşi dădu seama că era 
complet dezbrăcată. Goală, în mijlocul unei cîmpii peste care 
se lăsa un frig năpraznic. Mikofsky, uitînd de oboseală, țopăia 
pe loc pentru a se încălzi. 


— Stratul de oxigen se subțiază, constată acesta, sîntem 
din ce în ce mai puţin feriți de gerul spațial. Atmosfera 
artificială produsă de animal se reduce cu fiecare oră. Este... 
Este ca atunci cînd din cazanul unei locomotive țişneşte un 
jet de aburi a cărui forță scade pe măsura stingerii focului... 

Liza continua să-şi fricționeze umerii şi coastele. Respira 
greu, iar acul de foc al unei migrene îngrozitoare îi sfredelea 
lobul occipital. Procentul de oxigen, destul de redus în mod 
normal, atinsese acum limita sufocării. Întorcînd capul, 
constată că Goot îşi pierduse cunoştinţa. Dorinţa de a se tiri 
spre el pentru a-i face cîteva mişcări de respiraţie artificială îi 
fu brusc retezată: un voal negru, ce anunța leşinul, îi 
întunecă privirea. 

Mikofsky constatind că tălpile nu mai atingeau solul, 
încetase să se mai agite; Liza, la rîndul ei, deşi aşezată, îşi 
dădu seama că plutea acum la cîțiva centimetri de suprafața 
Cîmpiei! Mikofsky se holbă spre ea. 

— Forţa de atracţie slăbeşte! horcăi. Animalul trage să 
moară. Atmosfera se destramă. Vom fi aspirați în spațiul 
COSMIC... 

Tinăra intui că groaza o va face să înnebunească; sperind 
că durerea va alunga gîndurile negre, îşi muşcă feroce 
antebraţul, pînă la sînge. Se întinse apoi pe spate, cu fața 
spre cer. Lipsa unui contact ferm sub şale îi provoca o stare 
aproape insuportabilă. Respira tot mai greu, iar în țeastă îi 
sfiriia ceva ca un scurtcircuit. Gifiia cu gura larg deschisă şi 
cerul gurii uscat ca iasca... 

Leşină cîteva secunde, fiind smulsă din neființă de 
strigătele lui Mikofsky. Se răsuci pe o parte şi imediat se 
crispă violent: acum plutea la peste zece metri înălțime! 
Mikofsky şi Goot (în continuare leşinat) derivau în apropiere, 
aidoma unor epave ce pluteau pe o mare nevăzută. Instinctiv, 
cu un reflex absurd de apărare, desfăcu braţele şi picioarele, 
încercînd o mişcare de bras. Dindu-şi seama că-şi pierduse 
capul, se forță să rămînă imobilă, cu fața întoarsă spre sol. 
Continuau să urce. În depărtare, o mulțime heteroclită de 


obiecte porniseră şi ele să se înalțe spre tenebre. Tinăra reuşi 
să observe pinze de cort învălmăşite, un aeroglisor, 
containere... 

Cînd ajunse la aproximativ o sută de metri altitudine, 
observă un grup de mutanti care, pentru a nu fi smulşi de pe 
solul proteguitor, se legaseră de firele de păr din blană. Ceva 
mai aproape, membrii unui alt trib erau pe punctul de a-şi 
termina conservarea picioarelor în carnea animalului, 
înrădăciniîndu-se asemeni Celui-care-Visează asasinat de 
Berthalem. 

Mikofsky mai avea forță să urle, dar fetei îi era imposibil 
să înțeleagă ce anume spunea. Ştia că, pe măsură ce urcau, 
temperatura scădea. În curînd vor fi zero, minus cinci, minus 
zece, minus douăzeci... Oricum îşi vor pierde cunoştinţa 
înainte ca spaţiul să-i transforme în adevărate statui. 

Începu să fredoneze un cîntec de leagăn. Mikofsky se 
depărta tot mai mult, înotător grotesc ale cărui membre 
băteau cu disperare o apă invizibilă. Goot se pierdea la 
orizont. Liza se pregătea de moarte, trecerea în neființă. Frigul 
încetase a mai fi dureros: acum îi amorțeau umerii, piîntecul, 
plutea fericită. Stele de mare scînteietoare, înghețate sub 
privirea ei. Cinci sute de metri mai jos, animalul devenise o 
pată rozalie, neclară, informă. Se răsuci pe o parte, căutînd o 
poziție mai comodă pentru somn. Biziitul îi umplea urechile, 
atingînd un nivel insuportabil. Striînse fălcile. Chiar nu putea 
fi lăsată să doarmă în pace. 

Deodată, vocea răguşită a lui Mikofsky îi zgîrîie timpanele. 
Se răsuci. Patul de imponderabilitate era extraordinar de 
plăcut. Niciodată nu mai avusese parte de o saltea atit de 
primitoare. 

— Liza! striga profesorul. Liza! Era pentru azi... 
Elicopterul! Am reuşit! 

Fata săltă din umeri. Ceva o lovi. Un cirlig, o agățătoare 
cu virf cauciucat o trase spre stinga. Biziitul deveni mai 
intens. 


Cînd văzu botul cîrn al elicopterului de luptă fu sigură că 
va fi înghițită de o insectă gigantică. 

Nava vibra încetişor, înfigîndu-şi virful carbonizat în 
noaptea spaţiului. Trepidaţia alerga prin scheletul obosit, 
încovoia conductele, făcea să fluiere niturile slăbite şi să 
geamă tablele fuselajului... 

Întinsă în cuşeta sa, Liza asculta plinsetul metalic ce urca 
din bătriîna carcasă aidoma unei melodii demodate ce nu mai 
putea fi auzită decît cu un sentiment de melancolie. Una din 
acele arii la modă, ce va păstra etern gustul un pic nostalgic 
şi siropos al amintirilor din tinerețe. Mikofsky stătea lingă 
hublou cu fruntea lipită de sticla blindată, cu fața imobilă şi 
privirea absentă. 

— Goot n-a mai putut fi recuperat, explicase puţin mai 
devreme, se depărtase prea mult de elicopter. De abia au avut 
timp să mă culeagă pe mine, erau în stare de orice pentru a 
cîştiga cîteva minute, pur şi simplu frica le lua mințile. 

Imediat după aducerea lor la bord fuseseră izolați de 
restul echipajului, cazaţi sub strictă supraveghere într-o 
cabină situată departe de centrele vitale ale navei, de care-i 
despărțea un adevărat labirint de coridoare. Junia, grăsana 
aflată la comanda expediției, nu-i vizitase decit o singură 
dată. Punerea în carantină sugera clar viitoarea dizgrație şi 
comisia de anchetă. Toţi se desolidarizau de aceşti păguboşi 
atinşi de cea mai groaznică dintre boli: virusul eşecului. Se 
temeau de molipsirea aproape inevitabilă, urmată de cortegiul 
interogatorilor şi justificărilor lipicioase. Nimeni nu voia să fie 
implicat în moartea animalului, iar Junia mai mult ca oricine. 
Nimeni nu voia nici măcar să ştie ce se întimplase, ca şi cum 
simpla ascultare a faptelor ar fi atras după sine complicități 
de neevitat. 


— Ne aşteaptă zile negre! mormăi profesorul. Sper că nu ţii 
prea mult la scaunul pe care-l ocupi la facultate! Simt că ni se 
pregăteşte o reciclare dintre cele mai dure! 

Liza ridică din umeri, făcînd să alunece cuvertura cu care 
era învelită. Încă nu reuşea să se conecteze la realitatea navei, 
la realitatea existenţei Juniei... O fărimă din fiinţa ei continua 
să rămînă prizoniera creaturii. 

— Va trebui să fim atenţi la ce spunem în legătură cu 
mutanții, continuă Mikofsky. N-am de gind să mă văd 
promovat subiect de experienţe şi să-mi sfirşesc zilele într-o 
cameră sterilă... sau într-o sală de disecţie! Liza, mă auzi? 

Liza mormăi vag şi se apropie de al doilea hublou. 
Noaptea de afară o orbi prin opacitatea ei lipsită de speranţă. 

— N-o să vezi nimic, şopti Mikofsky, au distrus centura de 
proiectoare ce gravitau în jurul cadavrului. Nu-i decît un bloc 
de carne congelat de frigul spaţial. Un fel de statuie gigantică, 
sortită să plutească la întîmplare... pînă-n vecii vecilor. 

— Un monument? întrebă Liza înfundat. Un monument al 
prostiei umane? 

— Chiar aşa, încuviință profesorul,  mestecîndu-şi 
mustața, chiar aşa... 


- SFÎRŞIT - 


